Marunadan Prayan: 2018\nതിങ്കളാഴ്‌ച, ഒക്‌ടോബർ 29, 2018\nചരിത്രത്തിലൂടെ - കൊളോസിയം - Colosseum\n"Colosseum is an oval shaped amphitheatre built of limestone, tuffatype of rock made of volcanic ash , and concrete. it is the largest amphitheatre ever built.."\nമൈക്ക് പറഞ്ഞു കൊണ്ടിരുന്നു. ഞങ്ങളപ്പോൾ നിരന്തരമായ ഭൂകമ്പത്തിൽപ്പെട്ട് ഇനിയും തകരാതെ ഉയർന്നു നിൽക്കുന്ന കൊളോസിയത്തിന്റെ ചുരുക്കം ചിലതിലൊന്നായ ഒരു ഡോമിന്റെ മുൻപിലായിരുന്നു.\n"Construction Started under the emperor vespasian in AD 72, and his successor Titus completed it in AD 80 .Further modifications were made during the rule of Domitian (81–96). These three emperors are known as the Flavian Dynasty"\nസോമൻസിനൊപ്പമുള്ള യൂറോപ്പ്യൻ ടൂറിന്റെ പതിമൂന്നാമത്തെ ദിവസമായിരുന്നു അത്. ഐററിനറി യിലെ ഒമ്പതാമത്തെ രാജ്യമായ ഇറ്റലിയുടെ തലസ്ഥാനമായ (രണ്ടാം ശതകത്തിൽ റോം ലോകത്തിന്റെ തലസ്ഥാനമെന്ന അർത്ഥം വരുന്ന 'Caput Mundi ' എന്ന നിലയിൽ വ്യാപിപ്പിക്കപ്പെട്ടിരുന്നു) റോമിലെ പ്രധാന ടൂറിസ്റ്റ് അറ്റ്രാക്ഷനാണ് കൊളോസിയം. റോമിനു തൊട്ടു കിടക്കുന്ന വിസ്തീർണ്ണം കൊണ്ട് ചെറുതും എന്നാൽ ഏറ്റവും ധനികവുമായ വത്തിക്കാൻ ആയിരുന്നു പത്താമത്തെതും അവസാനത്തേതുമായ രാജ്യം.\nAD 70 ൽ ജെറുസലേം പിടിച്ചടക്കിയപ്പോൾ വെട്ടിപ്പിടിച്ച സമ്പത്തുപയോഗിച്ച്, അതിൽ തടവിലാക്കിയ ലക്ഷത്തിൽപരം ജ്യൂയിഷ് തടവുകാരെ കൊണ്ടു് കഠിനമായ അടിമപ്പണി ചെയ്യിച്ച് വെസ്പ്പാസിയാൻ തുടങ്ങി വെച്ച പണി AD 80ൽ ടൈറ്റസ് അവസാനിപ്പിക്കുകയും 96 വരെ അതിന്റെ അല്ലറ ചില്ലറ മോഡിഫിക്കേഷൻസ് തുടരുകയും ചെയ്തത്രെ.\n'നിങ്ങൾ ഇതിൽ അഹങ്കരിക്കുന്നുണ്ടോ?'\n'നെവർ ' മൈക്കിന്റെ കണ്ണുകൾ കുറുകി വന്നു. റോമിൽ ജനിച്ചു വളർന്നവനാണത്രെ അവൻ. എ പ്യൂർ റോമൻ. കൊളോസിയത്തിനു മുൻപിൽ കളിച്ചു നടന്നിരുന്ന ഇത്രയും ടൂറിസ്റ്റുകളില്ലാത്ത ഒരു കാലം' മൈക്കിന്റെ ഓർമ്മയിലുണ്ട്.\n1762ൽ 'ജിയാൻ ലോറൻസോ ബെർനിനി' ഡിസൈൻ ചെയ്ത ട്രെവി ഫൗണ്ടനു മുന്നിൽ ഇനിയും തിരിച്ചെത്താത്ത മറ്റുള്ളവരെ കാത്തുനിൽക്കമ്പോഴാണ് മൈക്കിനോട് വെറുതെയൊരു സംസാരത്തിനു തുടക്കമിട്ടത്. അമ്മുവിന്റെ അതേ പ്രായം.\n"റോം ഇഷ്ടമാണോ? ഇവിടത്തെ ജീവിതം എങ്ങിനെയുണ്ട്' എന്ന ചോദ്യത്തിനു മുന്നിൽ ഒട്ടൊന്നു മുഖം താഴ്ത്തി അവൻ പറഞ്ഞു. 'ബുദ്ധിമുട്ടാണ് ജോലി സാദ്ധ്യതകൾ കുറവാണ്. പിന്നെ ഹെൽത്ത് & എജ്യൂക്കേഷൻ ഫ്രിയാണ് എന്നതൊരു സമാധാനം. '\n'ഫാമിലി' എന്ന ചോദ്യത്തിന്\n'അമ്മ കൂടെയുണ്ട്' എന്നതിനൊപ്പം ധൃതിയിൽ 'മാരീടല്ല ' എന്നുകൂടിയവൻ പറഞ്ഞുവെച്ചു.\nതുടക്കം മുതൽ ശ്രദ്ധിക്കുന്നുണ്ടായിരുന്നു മൈക്കിന്റെ നീലക്കണ്ണുകളിലെ സങ്കടഭാവം. അത് ഒന്നുകൂടി തെളിഞ്ഞ് കണ്ടപ്പോൾ വെറുതെ ചോദിച്ചു പോയി\n'why you are looking so sad?'\nഒന്നു കൂടി തുടുത്ത മുഖം മറയ്ക്കാൻ ശ്രമിച്ച് അവൻ പറഞ്ഞു\n'ഫാമിലിയെപ്പറ്റി നിങ്ങൾ ചോദിച്ചപ്പോൾ എനിക്കെന്റെ കാമുകിയെ ഓർമ്മ വന്നു. ഞങ്ങൾ എന്നെന്നേക്കുമായി പിരിഞ്ഞിട്ടധികമായില്ല'\n1349 ലെ ഭൂമി കുലുക്കത്തിലാണ് കൊളോസിയം ഈ നിലയിൽ തകർന്നത്. അവശിഷ്ടങ്ങൾ പലതും പാലസുകളും, പള്ളികളും മറ്റു കെട്ടിടങ്ങളും പണിയാനായി കയ്യേറപ്പെട്ടു. കല്ലുകൾ ഉറപ്പിക്കാനായി ഉപയോഗിച്ചിരുന്ന ബ്രോൺസ് കമ്പികൾ കല്ലു തുരന്ന് കട്ടെടുക്കപ്പെട്ടു. ചുവരുകളിലെ കല്ലുകളിൽ നമ്മുടെ കുളക്കടവിൽ കാണാറുള്ള താളിക്കുഴി പോലെ ആഴത്തിൽ തുളകൾ കാണാനുണ്ടായിരുന്നു. മൈക്ക് ആ തുളകളെപ്പറ്റി മറ്റൊരു കഥ പറഞ്ഞു. ഇടിഞ്ഞു പൊളിഞ്ഞ കൊളോസിയം പിന്നെ പക്ഷികളുടെ താവളമാവുകയും അവ തിന്നിട്ട അത്തിക്കായകളുടെ അവശിഷ്ടങ്ങൾ മുളച്ച് പൊന്തി മരങ്ങളുടെ വേരുകൾ കല്ലുകൾ തുളച്ച് ആണ്ടിറങ്ങി വലിയ തുളകൾ രൂപപ്പെട്ടെന്നുമുള്ള മൈക്കിന്റെ കഥയും സത്യമാവാൻ സാദ്ധ്യതയുണ്ട്. പിന്നെ കുറെക്കാലം ജനങ്ങൾ കയ്യേറി താമസം തുടങ്ങി. പിന്നെയെപ്പോഴോ ചന്തയായി. ഓരോ ഡോമും കാലിച്ചന്തയെന്ന് ധാന്യപ്പുരയെന്ന് മാറ്റിയെഴുതപ്പെട്ട ത്രെ. മുകളിലേക്കുള്ള പടികൾ പലതും അടർന്നും പൊളിഞ്ഞും. മുകളിലെത്തിയപ്പോഴോ അത് മറ്റൊരു ലോകം, മറ്റൊരു കാലം, മറ്റെന്തോ ഓർമ്മകൾ.\nനീറോ ചക്രവർത്തിയുടെ കാലത്ത് ഉണ്ടായ ഒരു വലിയ തീപിടുത്തത്തിൽ റോമിലെ വലിയ ജനവാസമുളള ഒരു ഭാഗം മുഴുവൻ കത്തി നശിക്കുകയും നീറോ ആ ഭാഗം സ്വന്തമായി കൈക്കലാക്കി അവിടെ തന്റെതെന്ന് ഒരു ഡോമും വലിയ ഒരു തടാകവും പണിഞ്ഞു. പുറകെ വന്ന ഫ്ലാവിയൻ ഡൈനാസ്റ്റി തടാകം നികത്തുകയും അവിടെ ഒരു ആംഫീതിയറ്ററും അനുബന്ധ കെട്ടിടങ്ങളും പണിത് വീണ്ടും ജനങ്ങളുടെ മുൻപിൽ വെച്ചു .189 മീറ്റർ നീളവും 156 മീറ്റർ വീതിയും 48 മീറ്റർ ഉയരവുമായി ദീർഘവൃത്താകൃതിയിൽ പണിത കൊളോസിയം ആറേക്കറിൽ പരന്നു കിടക്കുന്നു. ഇന്നത് ലോകാത്ഭുതങ്ങളിലൊന്നായ ചരിത്ര സ്മാരകത്തിന്റെ പദവിയിൽ ആദരിക്കപ്പെടുന്നു. നടുവിൽ 87 മീറ്റർ നീളവും 55 മീറ്റർ വീതിയുള്ള അരീനയും അതിനു ചുറ്റിലുമായി കാഴ്ചക്കാർക്കിരിക്കാൻ കല്ലിൽ പടുത്ത ഇരിപ്പിടങ്ങളുമുണ്ടായിരുന്നു. അരീന പൊളിഞ്ഞു വിണതിനു താഴെ മേൽത്തട്ടില്ലാത്ത കുടുസു ജയിലറകളും മൃഗങ്ങളെ സൂക്ഷിച്ചിരുന്ന മുറിയും അവക്കിടയിലെ ഇടനാഴികകളും മുകളിൽ നിന്നും തുറന്നു കിടക്കുന്നു. അരികിൽ അരീനയുടെ ചെറിയൊരു ഭാഗം പ്രതിരൂപമായി സിമന്റ് കൊണ്ട് പണിതിട്ടുണ്ട്. കൊളോസിയത്തിൽ നൂറ്റാണ്ടുകളെ ഒരളവുവരെ അതിജീവിച്ചത് വടക്കുഭാഗം മാത്രമാണ്.\nആകെ തകർന്ന രൂപത്തിലാണെങ്കിലും കൊളോസിയം എന്നു കേൾക്കുമ്പോൾ ആദ്യം മനസ്സിൽ നിറയുന്നത് ഭയമാണ്. അവിടെ നടന്നിരുന്ന പോരാട്ടങ്ങളും ഗ്ലാഡിയേറ്റേഴ്സ് എന്ന പേരിൽ അറിയപ്പെട്ടിരുന്ന വീരശൂര പരാക്രമികളും പട്ടിണി കിടന്ന് വിശന്നവയറുമായി പാഞ്ഞെത്തുന്ന കൂട്ടിലടച്ച ദുഷ്ടമൃഗങ്ങളും ഒക്കെ മനസ്സിലൂടെ മിന്നിമായും. ഏതെങ്കിലും ഒരിരുമ്പു വതിൽ തുറന്ന് ഒരു മൃഗമോ പോരാളിയോ നമുക്കിടയിലേക്ക് ചാടി വീഴുമ്പോഴുള്ള ആകസ്മികതയ്ക്കായി കൊതിച്ചു പോകും. 65000 പേരെ ഒന്നിച്ചിരുത്താമായിരുന്ന ഒരു സ്പേസിലെ അന്നത്തെ ആരവങ്ങൾ നമ്മെ ഒന്നായ് വന്നു പൊതിയുന്നതായി തോന്നും. പത്തു മിനിട്ടിനുള്ളിൽ കാണികളായ ആളുകളെല്ലാം ഒഴിഞ്ഞു പോകാൻ പാകത്തിൽ പുറത്തേക്കുള്ള വഴികൾ സജ്ജീകരിച്ചിരുന്നതായി മൈക്ക് പറഞ്ഞു. ഇതൊക്കെ കൂടാതെ വളരെ ക്രിയാത്മകമായ ചിലതും അവിടെ നടന്നിരുന്നത്രെ. ചരിത്രങ്ങളായ യുദ്ധങ്ങളുടെ പുനരാവിഷ്ക്കാരം, കടൽക്കൊള്ളയുടെ രംഗാവിഷ്ക്കാരം , മിഥോളജിക്കൽ കഥകളുടെ നാടകാവതരണം തുടങ്ങി കലാവാസനകൾ പരിപോഷിപ്പിക്കുന്ന ഒരു തിയറ്റർ സ്പേസായും കൊളോസിയം അന്ന് പ്രവർത്തിച്ചിരുന്നത്രെ.\nപലതും ക്രൂരവും പൈശാചികവുമായിരുന്ന പലതുമായിരുന്നു അവിടെ നടന്നിരുന്നതെന്നോർക്കുമ്പോൾ തന്നെ ഇത്രയധികം ജനങ്ങളെ ഒന്നിപ്പിച്ച് അവർക്കു കൂടിയെന്നോണം നിത്യേന സോഷ്യൽ ഇവൻറ്സ് നടത്താനുള്ള ഭരണകർത്താക്കളുടെ താൽപ്പര്യത്തെ കണ്ടില്ലെന്നു നടിക്കരുത്\nഅവിടെയങ്ങിനെയിരുന്നപ്പോൾ പലർക്കും പല കഥകളും ഓർമ്മ വന്നു. അതിലൊന്നായിരുന്നു 'തന്റെ മുറിവുണക്കിയവനെ ഒരു സിംഹക്കുട്ടി അരീനയിൽ വെച്ച് തിരിച്ചറിഞ്ഞ് സ്നേഹം പ്രകടിപ്പിച്ച കഥ'. യജമാനനെ കണ്ട പൂച്ചക്കുട്ടിയുടെ കുറുകലഭിനയിച്ച് മൈക്കും ആ കഥ ഓർത്തെടുത്തു. മൈക്കിന്റെ അഭിപ്രായത്തിൽ മൃഗങ്ങളുമായുള്ള മല്ലന്മാരുടെ പോരാട്ടത്തിന് സംഭാവ്യത കുറവായിരുന്നു. മനുഷ്യമാംസം പൊതുവെ മൃഗങ്ങൾ ഭക്ഷിക്കാനിഷ്ടപ്പെടുന്നില്ലാത്തതിനാൽ പോരാട്ടത്തിനു കുറച്ചു ദിവസം മുൻപെ മനുഷ്യമാംസം മാത്രം തീറ്റയായി കൊടുത്ത് മൃഗങ്ങളെ അതിനായി പരുവപ്പെടുത്തിയെടുക്കണമായിരുന്നുവത്രെ. അതു കൊണ്ട് അങ്ങിനെയുള്ള പോരാട്ടകഥയിൽ എത്ര കണ്ട് സത്യമുണ്ടെന്നതിൽ. സംശയമുണ്ട് എന്നായിരുന്നു മൈക്കിന്റെ അഭിപ്രായം.\nഒരു പക്ഷെ ഇത്രയും ചരിത്രത്തോടൊപ്പം സഞ്ചരിച്ച ഒരു യാത്രാസന്ദർഭം ഓർത്തെടുക്കാനാവുന്നില്ല. അതു കൊണ്ടാവണം തിരിച്ചിറങ്ങുമ്പോൾ മനസ്സ് കൂടെ പോരാതെ ചരിത്രത്തിന്റെ ഏടുകളിലെവിടെയോ മടി പിടിച്ചിരുന്നത്.\nPosted by പ്രയാണ് at 10/29/2018 08:44:00 PM5അഭിപ്രായങ്ങൾ:\nശനിയാഴ്‌ച, ജൂലൈ 14, 2018\nലോകം പാഞ്ഞു പോയ്ക്കൊണ്ടിരിക്കുമ്പോഴും ഇപ്പോഴും ചില (പല ) കാര്യങ്ങളിൽ നിന്നിടത്തു നിൽക്കാനാണ് ഇവിടെയുള്ളവർക്കിഷ്ടം. അതിൽ പ്രധാനമാണ് സ്ത്രീ പുരുഷ ബന്ധത്തെപ്പററിയുള്ള, സ്ത്രീയെപ്പറ്റിയുള്ള സമൂഹത്തിന്റെ കാഴ്ചപ്പാട്. സ്ത്രീ പുരുഷന്റെ സ്വകാര്യ സ്വത്താണ് എന്ന സമൂഹത്തിന്റെ നിലപാടിനെ ജുഡീഷ്യറി ഇന്നും നിയമങ്ങൾ കൊണ്ട് സാധുകരിക്കുന്നത് അതിനൊരുദാഹരണമാണ്. ഇന്ത്യൻ സമൂഹത്തിന്റെ സംസ്കാരവും ഘടനയും കണക്കിലെടുക്കുമ്പോൾ വിവാഹത്തിന്റെ സംശുദ്ധി സംരക്ഷിക്കാൻ ഇന്ത്യൻ ശിക്ഷാ നിയമത്തിലെ ചില വകുപ്പുകൾ ( 497,ക്രമിനൽ നടപടിച്ചട്ടത്തിലെ 198) മളീമഠ് കമ്മിറ്റിയുടെ നിർദ്ദേശം പരിഗണിച്ച് ഭേദഗതികളോടെ നിലനിർത്തുന്നതിനെപ്പറ്റിയാണ് ലോക്കമ്മീഷൻ ഇപ്പോൾ ആലോചിച്ചു കൊണ്ടിരിക്കുന്നത്. 1860 ൽ മെക്കാളെ പ്രഭുവിന്റെ കാലത്ത് രൂപപ്പെടുത്തിയ ഐ പി സി 497 ഇപ്പോൾ ഉഗാണ്ടയിൽ പോലും നിലവിലില്ലാത്ത നിയമമാണെന്ന് എടുത്തു പറയേണ്ടിയിരിക്കുന്നു. ഭാരത സമൂഹത്തിന്റെ സംസ്കാരവും ഘടനയും എന്ന പ്രയോഗം തന്നെ എത്ര പരിഹാസ്യമാണ് എന്നതാണ് ആദ്യം ആലോചിക്കേണ്ടത്. ഇത്തരം ചട്ടക്കൂടുകളിലൊതുങ്ങാത്ത ഒരു ഭാരതത്തെപ്പറ്റി പറയാൻ ഒരു പാടു പുറകോട്ടു നടക്കേണ്ട ആവശ്യമൊന്നുമില്ല. പുറത്തെടുത്തു വെച്ച ചെല്ലവും അകത്തെടുത്തു വെച്ച കിണ്ടിയും സ്ത്രീയെ സംബന്ധിച്ചിടത്തോളം സ്വാതന്ത്യത്തിന്റെ ചിഹ്നങ്ങളായിരുന്നത് വളരെ പണ്ടൊന്നുമല്ല.\nസ്ത്രീയിന്ന് അതിലുമെത്രയോ വളർന്നിട്ടേയുള്ളു. പുരുഷനൊപ്പം അവളെത്താത്തിടങ്ങളില്ല. പക്ഷെ അവൾക്കൊപ്പം വളരാൻ അവൻ ശ്രമിക്കുന്നില്ല എന്നതാണ് ഇന്ന് ദാമ്പത്യത്തിലെ മുഖ്യ പ്രശ്നം. ഇത്തരം പ്രശ്നങ്ങളിലേക്ക് പെൺകുട്ടികൾ കടന്നു ചെല്ലാൻ അറയ്ക്കുന്ന ഒരു കാലഘട്ടത്തിലാണ് നമ്മൾ ജീവിക്കുന്നത്. കാൽപ്പനികമായ ചിലതിനെ ഉദാഹരിച്ച് ഇതാണ് ദാമ്പത്യം, ദാമ്പത്യത്തിൽ സ്ത്രീയുടെ പങ്ക് ഇതൊക്കെയാവണം , ഈ ലക്ഷ്മണ രേഖയ്ക്കപ്പുറം സ്ത്രീ കടന്നു പോകരുത് എന്നൊക്കെയുള്ള നിയമങ്ങൾ പുരുഷാധിഷ്ടിതമായ ‘കാഴ്ചപ്പാടോടെ സമൂഹം ചിട്ടപ്പെടുത്തിയ ചില ട്രാപ്പുകളാണ്. അത്തരം കുരുക്കുകൾ ദുരുപയോഗിച്ച് സ്ത്രീ ചൂഷണം ചെയ്യപ്പെടുന്നത് നിത്യസംഭവമായിരിക്കുന്നു. ഒരു പരിചയവുമില്ലാത്ത രണ്ടു പേർക്ക് ദാമ്പത്യ ബന്ധത്തിൽ വരുമ്പോൾ പൊരുത്തപ്പെടാനായി പലപ്പോഴും സ്വന്തം അസ്തിത്വം തന്നെ ബലി കൊടുക്കേണ്ടി വരുന്നുണ്ട്. സ്ത്രീയെ സംബന്ധിച്ചിടത്തോളം അത്രയും മാനസികമായി അടുപ്പമുള്ള ഒരാളുമായി മാത്രം സംഭവിക്കാവുന്ന ഒന്നാണ് സന്തോഷപൂർണ്ണമായ ലൈംഗീക ബന്ധം.( ഇതു പറയുമ്പോൾ ഭർത്താവുമൊത്തുള്ള ലൈംഗിക ബന്ധത്തിനിടയിൽ ഒരു പുസ്തകം കിട്ടിയിരുന്നെങ്കിൽ വായിക്കാമായിരുന്നെന്നു തോന്നാറുണ്ടെന്നു പറഞ്ഞ ഒരു പെൺ സുഹൃത്തിനെ ഓർമ്മ വരുന്നു. അത്തരം സ്ത്രീകളാണ് കൂടുതലും എന്നു് സർവ്വേ പറയുന്നു.) തനിക്ക് താൽപ്പര്യമുള്ള പങ്കാളിയെ തിരഞ്ഞെടുക്കാനുള്ള സ്വാതന്ത്ര്യം അത് സ്ത്രീയായാലും പുഷനായാലും, അതല്ല ഇനി ഒരേ ലിംഗത്തിൽ നിന്നായാൽ പോലും ഒരു വ്യക്തിയുടെ പൗരാവകാശമാണ്. നിയമ വിധേനയുള്ള പങ്കാളികൾ ഉണ്ടെങ്കിൽ അവർക്ക് എതിർപ്പുണ്ടെങ്കിൽ ഈയൊരു കാരണം മാത്രം ഒരു ഡിവോഴ്സിന് ധാരാളമാണ്. കൂടാതെ സംരക്ഷിക്കപ്പെടേണ്ടവളാണ് സ്ത്രീ എന്നു പറയുമ്പോൾ നമ്മൾ ഉദാഹരണങ്ങളായി ചൂണ്ടിക്കാട്ടുന്ന മിഥോളജികളിലേക്ക് വെറുതെയൊന്നു കണ്ണാടിച്ചാൽ മതി. പുരുഷനാൽ, സമൂഹത്താൽ വലിച്ചെറിയപ്പെട്ട സ്ത്രീകളാണവിടെ ശക്തി രൂപിണികളായി വാനോളം വളർന്നു നിൽക്കുന്നവരിൽ പലരും.\nമിത്തുകളെ കാട്ടി ഒരാളുടെ ജീവിതം ചിട്ടപ്പെടുത്തുന്നത് അവരുടെ സ്വകാര്യതയിൽ അതാണായാലും പെണ്ണായാലും ഒളിഞ്ഞു നോക്കുന്നത് സ്വകാര്യതകളിലിടപെട്ട് കോടതി കേറ്റുന്നത് പ്രാകൃതമാണ്. ഒരു പക്ഷെ പ്രാകൃതമെന്നത് ‘ തന്നെ തെറ്റായ പ്രയോഗമാണ്. ചുരുക്കിപ്പറഞ്ഞാൽ പ്രായപൂർത്തിയായ രണ്ടു വ്യക്തികൾ, അവർ ഏതു ലിംഗത്തിൽ പെട്ടവരായാലും, തമ്മിൽ ബന്ധപ്പെടുന്നത് കുറ്റകരമായി കാണുന്നതു തന്നെ പൗരാവകാശലംഘനമാണ്. അപ്പോൾ വിവാഹേതരബന്ധത്തിൽ പുരുഷന്മാരെ കുറ്റക്കാരായി കാണുന്നത് തന്നെ തെറ്റാണ് എന്നിരിക്കെ സ്ത്രീകളെ കൂടി കുറ്റക്കാരാക്കാനുള്ള ശ്രമം തികച്ചും പിന്തിരിപ്പനും അധുനിക സമൂഹത്തിന് യോജിക്കാത്തതുമാണ്.\nPosted by പ്രയാണ് at 7/14/2018 07:37:00 PM 1 അഭിപ്രായം:\nചുട്ട് നീറുന്ന ഒരു പകലിലേക്ക് തണുത്ത് ചീർത്ത കാറ്റു തന്റെ തൂവലുകൾ ഈരിഅടുക്കിയൊതുക്കിത്തുടങ്ങിയിരുന്നു. പിടി വിട്ടു പറന്നു നടക്കുന്ന ഇളം തൂവലുകളെ എന്തൊരു തണപ്പെന്ന് ശകാരിച്ച് കൊണ്ടിരിക്കുമ്പോഴാണ് അയാൾ തുടർന്നു\nഞങ്ങൾ കുട്ടികളായിരുന്നപ്പോൾ '\nഉള്ളിൽ 'എന്റെ കുട്ടി' എന്നൊരു\nഒരുപാട് നടന്നു തളർന്ന ഒരച്ഛനെപ്പോലെ\nഇനിയുമിനിയുമെന്തൊക്കെയോ അക്കാലത്തെപ്പറ്റി അയാളിൽ നിന്ന് കേൾക്കുമെന്ന് കൊതിച്ചു കാതോർത്തു. പക്ഷെ\n'ബഹ് നാ' വേണ്ടെന്നു വിലക്കിയിട്ടും\nഅയാൾ തന്റെ ഭാണ്ഡമഴിക്കുകയായി രുന്നു\n'നിങ്ങളിൽ മാത്രമാണു ഞങ്ങൾക്കു പ്രതീക്ഷ\nഈ കാണുന്ന ഭൂമി വെറും നാലു മാസം മാത്രം.\nമഞ്ഞിൽ പുതഞ്ഞ ബാക്കി കാലം\nപകലും രാത്രിയും എന്നൊന്നില്ലാത്തത്.\nവെളിച്ചം കാണാതെ അതിലടച്ചിരുന്ന് ഞങ്ങൾ വന്നെത്തിയേക്കാവുന്ന\nഇത്തിരി വേനലിൽ വിരുന്നു വന്ന\nഈ പൂക്കളും പൂമ്പാറ്റകളും\nനിത്യമെന്നോണം നിറങ്ങളാവുന്നത് '\nകറുത്ത ലോലമായ തുണിയിൽ\nകുനികുനാന്നു തുന്നിപ്പിടിപ്പിച്ച ഒരു നിറകാട്.\nപുലികൾ, പൂമ്പാറ്റകൾ, പൂവുകൾ പൂമരങ്ങൾ!\n' വെറും രണ്ടായിരം മാത്രം'\nഞാനയാൾക്കു മുന്നിൽ എന്റെ സ്ത്രൈണമായ മോഹത്തെയപ്പാടെ മറയ്ക്കാൻ നമ്മുടെ നാടിനെ\nവെയിലിൽ കുളിച്ച പകലുകളെ\nപണ്ടത്തെ പോലെ പണിയെടുക്കാത്ത മേഘങ്ങളെ\nമുഴുത്തതൊന്നിനെ തിരക്കിട്ടു തുറന്നു വെയ്ക്കുന്നു.\n'ഓ ബഹ് നാ നിങ്ങളുടെ മൾബറിയിലകൾ തിന്നുന്ന പുഴുക്കളെപ്പോലല്ല. ഞങ്ങളുടെ ആപ്പിൾ മരത്തിന്റെ ഇലകൾ തിന്ന്\nതിന്ന് ഛർദ്ദിക്കുന്ന അവയുടെ നൂലുകൾക്ക് മൃദുത്വം കൂടും. അവ ചാവുന്നുമില്ല.\nഈ കാണുന്ന പൂമ്പാറ്റയാവം അതൊരു പക്ഷെ... ഇതു പോലുള്ള പൂക്കളുടെ നിറങ്ങളും. വെറും ആയിരത്തഞ്ഞൂറ് രൂപ തന്നാൽ മതി'\nപതുപതുത്ത മിനുസത്തിൽ പൂണ്ട് മദിക്കുന്ന വിരലുകളെ മനസാ ശാസിച്ച് ഞാനെന്റെ ഭാണ്ഡം അയാൾക്ക് മുന്നിലേക്കൊന്നു കൂടി നീക്കി നിരക്കുന്നു.\nചൂടുവസ്ത്രങ്ങൾ ആവശ്യമില്ലാത്തിടമെന്ന് കേരളത്തെ തുറന്നു നീട്ടുന്നു. ഷർട്ടുപോലുമിടാതെ ഒറ്റത്തോർത്തിൽ നടക്കുന്ന പുരുഷന്മാരെ അസൂയയോടെ വരച്ചുകാട്ടുന്നു. ഡൽഹിയിലെ തണുപ്പിൽ വാങ്ങിക്കൂട്ടിയവയൊക്കെ ആർക്കും വേണ്ടാതെ പൊടിപിടിച്ചെന്ന് വെറുതെ വേവലാതിപ്പെടുന്നു.\n'എന്നാലും ബഹ് ന നിങ്ങൾ വരുമെന്ന ആശയിൽ നിങ്ങൾക്കായി തണുത്തുറഞ്ഞ വിരലുകൾ കൊണ്ട് നെയ്തെടുത്തതാണ്. സങ്കടപ്പെടുത്തരുത് . ഈ റോസക്കിടയിലും നിങ്ങളെ തിരഞ്ഞ് ഞാനിവിടെ ... എന്റെ സഹോദരി വെറും ആയിരം മാത്രം തന്നാൽ മതി'\nഇനിയുമയാൾ വില കുറച്ചാൽ ആവശ്യമില്ലാത്ത ഒന്ന് ഞാൻ വെറുതെ വാങ്ങിപ്പോവുമോയെന്ന് എനിക്കെന്നെത്തനെ അവിശ്വാസം തോന്നി.\n' ലേക്കിൻ ഭയ്യാ, ആപ്പ് ഗലത്ത് ബഹ് നാ പെ അപ് നാ ടൈം ബർബാദ് കർ രാഹാ ഹെ '\n'ഗലത്ത് ബഹ് ന '\nഅയാൾ ഉറക്കെ പൊട്ടിച്ചിരിച്ചു. ചിരി കേട്ടു തിരിഞ്ഞു നിന്ന പോലീസുകാരനോട് 'ജയ് രാം ജീ കീ ' എന്നുറക്കെ ആശംസിച്ചു.\n'ഹമ് സബ് ഭാരത് വാസീ ഹേ' എന്നയാൾ ഗൗരവത്തോടെ പറഞ്ഞപ്പോഴാണ് എന്റെ മുഖത്തെ അവിശ്വസനീയത അയാൾക്ക് എത്ര കണ്ട് അരോചകമായിരിക്കുമെന്ന് മനസ്സിലായത്. ഒരു ഭാരതീയനാണ് എന്ന് അടിവരയിട്ടുറപ്പിക്കാൻ ഒരാൾക്ക് കടന്നുപോവേണ്ടി വരുന്ന കടും കെട്ടുകളെക്കുറിച്ചായിരുന്നു ഞാനപ്പോൾ ചിന്തിച്ചു കൊണ്ടിരുന്നത്.\nഇനി കാണില്ലെന്നറിഞ്ഞിട്ടും അയാൾ പോകുമ്പോൾ പറയുന്നു\n'ഫിർ മിൽത്തേ ബഹ് നാ'\nകവിതയായില്ലല്ലോയെന്നാണോ? വൃത്തത്തിൽ വാക്കുകൾ ഉരുട്ടാനാവാത്തത്ര കൂർത്തതും ഉപമയും ഉൽപ്രേക്ഷയും ചേർത്ത് അലങ്കാരപ്പെടുത്താനാവാത്തതും ആയ ഒന്നിനെ കവിതയിലെഴുതാൻ ശ്രമിക്കുന്നതെ വിഡ്ഢിത്തം.\nഎന്നാലിത് കഥയുമല്ലെന്നോ! അവസാനിപ്പിക്കാനാവാതെ തുടർന്നുകൊണ്ടിരിക്കുന്ന ഒന്നിൽ പരിണാമഗുപ്തി എവിടെ വരുത്തും? പരിണാമഗുപ്തിയനുഭവപ്പെടാത്ത ഒന്നിനെ കഥയെന്നെങ്ങിനെ അടയാളപ്പെടുത്തുന്നു!\nPosted by പ്രയാണ് at 7/14/2018 10:27:00 AM അഭിപ്രായങ്ങളൊന്നുമില്ല:\nവെള്ളിയാഴ്‌ച, ജൂലൈ 06, 2018\nഡൽ താടകത്തിലൊരു ദിവസം.\nഇത്തവണ ഡൽഹിക്ക് പോയത് ഓപ്പൺ ടിക്കറ്റിലായിക്കുന്നതിനാൽ ഇടയിലെ വലിഞ്ഞു നീണ്ടേക്കാവുന്ന സമയം എവിടെയെങ്കിലുമൊരു യാത്രയാവാം എന്ന് നാട്ടിൽ വെച്ചു തന്നെ ഉറപ്പിച്ചിരുന്നു. എവിടെ പോകണം എന്നതിന്ന് കാഷ്മീർ എന്ന ഒരുത്തരമായിരുന്നു രണ്ടു പേർക്കും. സാധാരണ പോലെ പിന്നെ ആദ്യം ചെക്ക് ചെയ്തത് മെമ്പറായ ക്ലബ് മഹീന്ദ്രയുടെ റിസോർട്ട്സിൽ മുറികൾ ലഭ്യമാണോയെന്നാണ്. ചില ഇല്ലായ്മകൾ നല്ലതാണ് എന്ന പോലെ അടുത്ത ‘ ഓപ്ഷനായി നോക്കിയത് ‘മേക്ക് മൈ ട്രിപ്പ്’ എന്ന ടൂർ ഓപ്പറേറ്റേഴ്സിന്റെ ട്രാവൽ പ്ലാൻസാണ്. അവർ അയച്ചു തന്ന ഐററിനറികളിൽ നിന്നും മാക്സിമം സ്ഥലങ്ങൾ കവർ ചെയ്യുന്നതും എക്കണോമിക്കലുമായ ഒന്ന് സെലക്ട് ചെയ്തു.\nഡൽഹിയിലെത്തി അടുത്ത തിങ്കളാഴ്ച ഒന്നര മണിക്കൂർ നേരത്തെ പറക്കലിനു ശേഷം ശ്രീനഗറിൽ ലാന്റ് ചെയ്തപ്പോൾ പുറത്ത് 'മേക്ക് മെെ ട്രിപ്പി'ൽ നിന്നും ഗൈഡായ മഖ്ബൂലും ഡ്രൈവറായ സാജിത്തും കാത്തു നിൽക്കുന്നുണ്ടായിരുന്നു. അവിടെ നിന്നും മൂന്നു ഫാമിലികൾ കൂടി ഞങ്ങളുടെ കൂടെ കൂടി. ചെന്നെയിൽ നിന്നും ഒരമ്മയും മകളും, ബാഗ്ലൂരിൽ നിന്നും ഹൈദ്രബാദിൽ നിന്നുമായി രണ്ടു കുടുംബങ്ങളും. ഇനിയുള്ള ഏഴു ദിവസങ്ങൾ ഇവരുടെ കൂടെയാണോ എന്നത് അവരെ വെറുതെയൊന്ന് ശ്രദ്ധിക്കാൻ കാരണമായി. എല്ലാവരെയും കയറ്റിയ വാഹനം ഡൽലേക്ക് ലക്ഷ്യമാക്കി ശ്രീനഗർ നഗരത്തിലൂടെ യാത്ര തുടങ്ങി. അന്നത്തെ ഞങ്ങളുടെ താമസം ഒരുക്കിയിരുന്നത് ഒരു ഹൗസ് ബോട്ടിലായിരുന്നു. വഴികളിലെല്ലാം വളരെ സ്വാഭാവികതയോടെ നീങ്ങുന്ന തദ്ദേശവാസികൾ. രണ്ടു ദിവസം മുൻപ് നടന്ന കല്ലേറും കലാപവും തമിഴ് സഞ്ചാരിയുടെ മരണവും കാരണം ഈ യാത്ര മാറ്റിവെയ്ക്കാൻ പ്രിയപ്പെട്ട പലരിൽ നിന്നും നിർദ്ദേശങ്ങൾ വന്നിരുന്നു. ഒരു പാട് ബുദ്ധിമുട്ടിയാണ് പോവുകതന്നെയെന്ന തീരുമാനത്തിൽ ഉറച്ചു നിന്നത്. അത്തരമൊരു സംഘർഷത്തിന്റെ ലാഞ്ഛന ഇവിടത്തെ നിരത്തുകളിൽ വായിച്ചെടുക്കാൻ കഴിഞ്ഞില്ലെങ്കിലും സുലഭമായി കണ്ട ചെക്ക് പോസ്റ്റുകളും പട്ടാള വാഹനങ്ങളും തോക്കേന്തിയ പട്ടാളക്കാരും തെല്ലൊന്നു ഭയപ്പെടുത്താതിരുന്നില്ല.\n1980 കളുടെ അവസാനത്തിൽ കാഷ്മീർ സ്വതന്ത്ര വാദികളുടെയും പാക്കിസ്ഥാൻ അനുകൂല തീവ്രവാദികളുടെയും ശക്തമായ പിടിയിലായി. താഴ്വരയിലുണ്ടായിരുന്ന ഹിന്ദുക്കൾക്ക് അതോടെ പാലായനം ചെയ്യേണ്ടി വന്നു. ഇതിനെ തുടർന്ന് തീവ്രവാദികളുമായി ഇടപെടാൻ കൂടുതൽ പട്ടാളം കാഷ്മീരിൽ വിന്യസിപ്പിക്കപ്പെട്ടു. ഇന്ന് അത് ജനങ്ങളുടെ സുരക്ഷക്ക് അനിവാര്യമെന്ന നിലയിലേക്ക് വളരുകയും ശതകോടി രൂപയുടെ ഭാരിച്ച ചിലവ് ഇതിനായി പൊതുമുതലിൽ നിന്നും ചിലവായിക്കൊണ്ടിരിക്കയുമാണ്. പക്ഷെ അവിടത്തുകാർ അവരുടെ ദൈനംദിന ജീവതത്തിലുള്ള പട്ടാളത്തിന്റെ ഈ ഇടപെടലിൽ ഒട്ടും സന്തുഷ്ടരല്ല.\nസമ്മർ ആയതിനാൽ മറ്റേതൊരു പട്ടണം പോലെ തന്നെ സാധാരണമായി തോന്നിച്ചെങ്കിലും വഴിയിലുടനീളം കണ്ട കടുംനിറങ്ങളിലുള്ള പൂക്കൾ പ്രത്യേകിച്ചു പലനിറത്തിലുള്ള റോസാ പൂക്കൾ ഇത് കാഷ്മീരാണെന്ന് ഓർമ്മിപ്പിച്ചു കൊണ്ടിരുന്നു. കൂടാതെ റോഡിന് ഇരുവശവുമായി പടർന്നു പന്തലിച്ചു വളർന്ന ചീനാർ മരങ്ങൾ കാഷ്മീരിനു മാത്രം സ്വന്തമാണല്ലൊ. ഇടയിലെപ്പൊഴോ മുറിച്ചുകടന്ന പുഴയാണ് ഝലം എന്ന അറിവ് ഏതോ ഒരു സാമൂഹ്യപാഠക്ലാസ്സി കുഞ്ഞനൊരോർമ്മയിൽ കൊണ്ടിരുത്തി. സമുദ്രനിരപ്പിൽ നിന്നും രണ്ടായിരം അടി ഉയരത്തിൽ സിന്ധു നദിയുടെ പോഷകനദിയായ ഝലം നദിയുടെ ഇരുകരകളിലുമായിട്ടാണ് ശ്രീനഗർ എന്ന കാഷ്മീരിന്റെ വേനൽ തലസ്ഥാനം സ്ഥിതി ചെയ്യുന്നത്. കാര്യമായ വരുമാന മാർഗ്ഗം ടൂറിസം തന്നെയാണ്. അതു കൊണ്ടു തന്നെ ഇവിടെയെത്തുന്ന സഞ്ചാരികൾക്ക് അവരിൽ നിന്നും വളരെ സ്നേഹവും കരുതലും നിറഞ്ഞ പെരുമാറ്റമാണ് അനുഭവപ്പെടാറ് .\nദൂരെ നിന്നും ഡൽ തടാകം കണ്ടു തുടങ്ങിയിരുന്നു. ശിക്കാരയെന്നു പറയുന്ന കുഞ്ഞു തോണി കളുടെ പല നിറങ്ങളിലുള്ള മേൽക്കൂരയാണ് ആദ്യം തെളിയുന്നത്. നമ്മൾ ഡാൽ എന്നു പറയുമെങ്കിലും ഡൽ എന്നതാണ് ശരിയായ ഉച്ചാരണം. ഡൽ എന്നാൽ കഷ്മീരിയിൽ തടാകം എന്നു തന്നെയാണ് അർത്ഥം. 19 -22 KM ചുറ്റളവിൽ പരന്നു കിടക്കുന്ന ഡൽ മീൻ വളർത്തൽ, വെള്ളത്തിൽ വളരുന്ന പൂക്കൾ പച്ചക്കറികൾ തുടങ്ങിയവയുടെ കൃഷി, ടൂറിസം തുടങ്ങിയവയാൽ സമ്പന്നമാണ്. വഴി ചെന്നെത്തുന്നത് ശിക്കാരകൾ നിരന്നു കിടക്കുന്ന ഘാട്ടുകൾക്കു മുന്നിലാണ്. മുൻപ് പറഞ്ഞ പോലെ അന്നത്തെ ഞങ്ങളുടെ താമസം ഹൗസ് ബോട്ടിലായിരുന്നു. പോകേണ്ട ഹൌസ് ബോട്ടുകളുടെ ലൊക്കേഷനുകളനുസരിച്ച് ഇറങ്ങേണ്ട ഘാട്ടുകളും മാറുന്നു.\nപതിനഞ്ചാം നമ്പർ ഘാട്ടിൽ നിന്നായിരുന്നു ഞങ്ങൾക്ക് പോവേണ്ട റോയൽ പാലസ്സ് എന്ന ഹൗസ് ബോട്ടിലേക്കുള്ള ശിക്കാരയിൽ കയറേണ്ടത്. വണ്ടിയിൽ കൂടെയുണ്ടായിരുന്നവർ അതിനു മുമ്പത്തെ ഘാട്ടിൽ ഇറങ്ങിയിരുന്നു. തടാകത്തിന്റെ ഈ കരയിൽ ശിക്കാരകളെന്ന സർവ്വീസ് ബോട്ടുകളും മറുകരയിൽ പല രൂപത്തിലും വലുപ്പത്തിലുമുള്ള ഹൗസ് ബോട്ടുകളുമായിരുന്നു. ഓരോ ഹൗസ് ബോട്ടിനും സ്വന്തമായ ശിക്കാര സർവ്വീസുകളുണ്ട്. ചെറിയ ഇടത്തടാകവഴികളിലൂടെ ഒന്നിനു പുറകെ ഒന്നെന്ന് മറുഭാഗത്ത് നിന്നുള്ള ട്രാഫിക്കിന് വഴികൊടുത്ത് റോഡിലൂടെ വാഹനങ്ങളുടെ തിരക്കുപോലെ തന്നെ ശിക്കാരകൾ തുഴഞ്ഞു നീങ്ങിക്കൊണ്ടിരുന്നു. പക്ഷെ റോഡിലെ പോലെയല്ല, അതിരുലംഘിച്ചെത്തുന്ന ശിക്കാരത്തമ്പുകൾ നമ്മുടെ തോണിയിലേക്ക് എത്തിനോക്കിയെന്നിരിക്കും, മൂക്കുമുട്ടിച്ചെന്നു വരും, നമ്മുടെ തോണിയെ ഉടലാകെയുഴിഞ്ഞ് പ്രണയിച്ചെന്നു വരും, വഴിയിലൂടെ താറാക്കൂട്ടം സിഗ്നൽ നോക്കാതെ മുറിച്ചു കടന്നെന്നു വരും . അതൊക്കെ യാത്രകളിലെ അധിക സന്തോഷങ്ങളാണ്.\nപരന്നു കിടക്കുന്ന ഡലിൽ ഇരുപുറവും സഞ്ചാരികൾക്കായി തുറന്നു വെച്ച് കാത്തിരിക്കുന്ന വഞ്ചിക്കടകൾ നിറഞ്ഞ വള്ളച്ചാലുകളിലൂടെ സഞ്ചരിച്ച് ഹൗസ് ബോട്ടുകൾ മാത്രമുള്ള ഒരു ഗലിയിലേയ്ക്ക് എത്തിച്ചേർന്നു. ഒരു മുഗൾകൊട്ടാരത്തിന്റെ കെട്ടും മട്ടുമുള്ളതു തന്നെയായിരുന്നു ഞങ്ങളുടെ റോയൽ പാലസ്. മരത്തിൽ നിറയെ കൊത്തുപണികൾ നിറഞ്ഞ എക്സ്റ്റീരിയറും ഇന്റീരിയറും പഴയ ഏതോ ഹിന്ദി സിനിമയിലേക്ക് കയറിപ്പോകുന്ന പ്രതീതിയുണ്ടാക്കി. പക്ഷെ തടാകത്തിലൂടെ ഒഴുകി നടക്കുന്ന ഒരു താരാട്ടു പോലെ ഓളം തുള്ളിത്തുളുമ്പുന്ന ഹൗസ് ബോട്ടെന്ന സങ്കൽപ്പത്തെ മുൻഭാഗം തടാകത്തിലേക്ക് തള്ളി നിൽക്കുന്ന ബോട്ടിന്റെ രൂപത്തിൽ മരത്തിൽ പണിത ഒരു കെട്ടിടമെന്ന് എന്നു തിരുത്തി വരക്കേണ്ടി വന്നു.\nഉച്ചക്ക് മൂന്നു മണിയോടടുത്തതിനാൽ വിശന്നു തുടങ്ങിയിരുന്നു. യാത്രകളിൽ ഭക്ഷണം ലിമിറ്റ് ചെയ്ത് കഴിക്കണമെന്നതും, തദ്ദേശ ഭക്ഷണങ്ങൾ പരീക്ഷിക്കണമെന്നതിനാലും ട്രാവൽ പ്ലാനിൽ ഞങ്ങൾ പ്രാതൽ മാത്രമെ ഉൾക്കൊള്ളിച്ചിട്ടുണ്ടായിരുന്നുള്ളു. സിറ്റിയിൽ നിന്നും ദൂരെയായതിനാൽ ഹൗസ് ബോട്ടുകളിൽ മുൻകൂട്ടി പ്ലാൻ ചെയ്യാത്ത ഒന്നും പോസിബിൾ ആയിരുന്നില്ല. തൽക്കാലം കെയർടേക്കറുടെ ഉത്സാഹത്തിൽ ഒരു തട്ടിക്കൂട്ടുസാന്റ്വിച്ചിൽ ലഞ്ച് കഴിഞ്ഞപ്പോഴുണ്ട് പുറത്ത് ചിലർ കാത്തു നിൽക്കുന്നു. കാഷ്മീരി വേഷത്തിലുള്ള ഫോട്ടോ സെഷൻ ,അല്ലറ ചില്ലറ വ്യാപരികൾ എന്നിങ്ങിനെ ടൂറിസ്റ്റുകളെക്കൊണ്ട് മാത്രം ജീവിതം നടത്തിക്കൊണ്ടു പോകുന്നവർ. ഡൽഹിയിൽ ഒരു പക്ഷെ ഇതേ വിലയ്ക്ക് കിട്ടിയേക്കാമെങ്കിലും അവരെ വിഷമിപ്പിക്കാൻ വയ്യ എന്ന തോന്നലിൽ ചിലതെല്ലാം വാങ്ങി.\nവെറുതെ ഹൗസ് ബോട്ടിൽ ഇരിക്കുന്നത് ബോറടിയാണ്. അര മണിക്കൂർ വിശ്രമിച്ച ശേഷം പുറത്തൊന്നു കറങ്ങി വരാമെന്നു കരുതി. ഇങ്ങോട്ടു വന്ന പോലെ തന്നെ അങ്ങോട്ടും ശിക്കാര തന്നെ ശരണം. വളരെ പ്ലസന്റായിട്ടുള്ള ആളുകൾ. പറഞ്ഞപ്പോഴെക്കും ശിക്കാരയും തുഴയനും റെഡി. ഘാട്ടിൽ നിന്നും പുറത്തിറങ്ങിയപ്പോൾ റോഡിൽ എങ്ങോട്ടു പോകണം,എങ്ങിനെ പോകണം എന്ന ആശങ്കയും ചാറിക്കൊണ്ടിരുന്ന മഴയും, പറഞ്ഞും വായിച്ചുമുള്ള മുൻവിധിയും തെക്കു വടക്കോടുന്ന പട്ടാളവണ്ടികളും തെല്ലൊരു ഭയം തോന്നിക്കാതിരുന്നില്ല. മറൈൻഡ്രൈവു പോലെ തടാകത്തിനരികിൽ നീണ്ടു കിടക്കുന്ന വഴിയിലൂടെ കുറെ ദൂരം നടന്നു. തടാകം നീളെ നിറങ്ങൾ തെന്നിനീങ്ങുമ്പോലെ ശിക്കാരത്തലപ്പുകൾ. ഒരു പത്തു നൂറെണ്ണം ഘാട്ടുകളിൽ കരക്കടുപ്പിച്ചിട്ടിരിക്കുന്നു. ഇവയെല്ലാം നിറയാൻ മാത്രം സഞ്ചാരികൾ എന്നെങ്കിലും ഉണ്ടായിരുന്നിരിക്കുമോ എന്നായിരുന്നു അപ്പോൾ അത്ഭുതപ്പെട്ടത്. ഉണ്ടായിരുന്നെങ്കിൽ ഇന്നത്തെ അവസ്ഥ ഒന്ന് ഓർത്തുനോക്കു. വളരെ പരിതാപകരം തന്നെ. കുറച്ചു നേരം നടന്നപ്പോൾ നഗരം ഒന്നുവെറുതെ ചുറ്റിക്കറങ്ങിയാലോ എന്നൊരു തോന്നൽ. ശ്രീനഗർ സിറ്റി ടൂർ, പ്ലാൻ പ്രകാരം അവസാനത്തെ രണ്ടു ദിവസമായിരുന്നു. ഓട്ടോക്കാർ പ്രതീക്ഷയോടെ ഹോണടിച്ച് പൊയ്ക്കൊണ്ടിരുന്നു. രാത്രിയിലേക്കുള്ള ഭക്ഷണവും സംഘടിപ്പിക്കണമായിരുന്നു. അങ്ങിനെ ഒരു ഓട്ടോയിൽ കയറി. അയാൾ നൂറു രൂപക്ക് നഗരം ചുറ്റിക്കറക്കി തിരിച്ചെത്തിക്കാമെന്നു പറഞ്ഞു. എല്ലാ നഗരവും പോലൊരു നഗരമെന്നല്ലാതൊന്നും തോന്നിയില്ല. അയാൾ വാതോരാതെ സംസാരിച്ചുകൊണ്ടിരുന്നു.. "നിങ്ങളാണ് ഞങ്ങളുടെ അന്നം. നിങ്ങൾക്ക് വേണ്ടിയുള്ള കാത്തിരിപ്പാണ് ഞങ്ങളുടെ ജീവിതം. അങ്ങിനെയുള്ള നിങ്ങൾക്ക് ഒരു വിധത്തിലുമുള്ള പ്രശ്നമുണ്ടാവാൻ ഞങ്ങൾ സമ്മതിക്കില്ല” എന്നൊക്കെയെന്നൊക്കെ. ഇതൊക്കെത്തന്നെയാണ് ഹൗസ് ബോട്ടിലെ കെയർടേക്കറും ശിക്കാരയുടെ തുഴയനും കച്ചവടത്തിനു വന്നവരും പല തരത്തിൽ മാറി മാറിപ്പറഞ്ഞതും. പക്ഷെ എല്ലാവരും പറഞ്ഞതൊന്നുമാത്രം. കാഷ്മീർ സപ്പറേറ്റിസ്റ്റ് നേതാവായ ഗീലാനിയുടെ ആസ്ഥാനം ആയ ലാൽ ചൗക്ക് ഒഴിവാക്കുക. ഓട്ടോക്കാരൻ നഗരത്തിന്റെ പ്രധാന വഴികളിലൂടെയെല്ലാം ചുറ്റിക്കറങ്ങി ഞങ്ങളുടെ പ്രധാന ലക്ഷ്യമായ വൃത്തിയുള്ളതും കഴിച്ചാൽ വയറു കേടുവരാത്തതും എന്നാൽ തദ്ദേശീയമായതുമായ ഒരു ഭക്ഷണശാലയിൽ നിന്നൊരു പാക്ക്ഡ് ഡിന്നർ തിരഞ്ഞ് നിറയെ തന്തൂരാദിദാഭകളുള്ള ചെറിയ ഗലികളിലേക്ക് നീങ്ങി. പക്ഷെ വിശപ്പിന്റെ വിളി വരാത്തതു കൊണ്ടാവാം ഒന്നുമങ്ങ് മനസ്സിൽ പിടിയ്ക്കുന്നുണ്ടായിരുന്നില്ല. തിരിച്ച് ഘാട്ടിലേക്ക് പോകുന്ന വഴി ഒരു ബേക്കറിയിൽ നിന്നും ആൽമണ്ട് കേക്കും ക്രോയ്സൻറ്സും പാക്ക് ചെയ്തു വാങ്ങി. ഹൗസ് ബോട്ടിലേയ്ക്ക് വിളിച്ചതും ശിക്കാരറെഡി.\nതിരിച്ചുള്ള ശിക്കാരയാത്രയിൽ അല്പം കറങ്ങാനുള്ള മൂഡുണ്ടെങ്കിൽ ആവാമെന്ന് തുഴയൻ. ഹൗസ് ബോട്ടിൽ പെട്ടന്ന് തിരിച്ചെത്തിയിട്ടും ഒന്നും ചെയ്യാനുണ്ടായിരുന്നില്ല. പരന്നു കിടക്കുന്ന ഡ’ലിലൂടെ ഇരുൾ പൂക്കും നേരം ചാരിക്കിടന്നൊരു യാത്ര. ഒരു ഡ്യുയറ്റൊക്കെ പാടിപ്പോകുന്ന അവസ്ഥ. മർസാർ തടാകത്തിൽ നിന്നും തെൽബൽ നല്ല വഴിയെത്തി നിറയുന്ന ജലം തടാകം കവിയുമ്പോൾ രണ്ടു റഗുലേറ്ററുകൾ വഴിതിരിച്ചുവിടുമാത്രെ. അതിരുകളിൽ തലയുയർത്തി നിൽക്കുന്ന കുഞ്ഞുമലകൾ. അതിനു പുറകിലായി എല്ലാം കാത്തു കൊണ്ട് തല നരച്ച മുതുക്കൻ പീർ പഞ്ചാൽ മലനിരകൾ. മുഗൾ ചക്രവർത്തി ജഹാംഗീറിന്റെ കാലത്തു നിർമ്മിച്ച മനോഹരമായ മുഗൾ ഗാർഡനുകളായ നിശാന്ത് ബാഗ്, ഷാലിമാർ ബാഗ്, ചശ്മെ ശാഹി എന്നിവ ഡലിന്റെ ചുറ്റിപ്പോകുന്ന 15 കി.മി പാതയരുലായി ഇപ്പോഴും അതിന്റെ പ്രതാപം നിലനിർത്തിപ്പോരുന്നു. ചിലയിടങ്ങളിൽ ആറുമീറ്റർ വരെ ആഴമുള്ള തടാകത്തിലെ വെള്ളം വൃത്തിയുള്ളതായിരുന്നു. അതിന്റെ പ്രധാന കാരണം ചിലപ്പോൾ മോട്ടോർ ബോട്ടുകൾ അപൂർവ്വമായി ഒന്നാ രണ്ടോ മാത്രമെ കണ്ടുള്ളു എന്നതാവാം. ഒഴുകി നടക്കുന്ന താമര വള്ളികൾ (ഫ്ലോട്ടിംഗ് ഗാർഡൻ ) മറ്റൊരു കൗതുകമാണ്. ഇന്നൊരിടത്ത് കണ്ടെന്നു കരുതി നാളെ അവിടെത്തന്നെ ഉണ്ടായിരിക്കില്ലെന്നതാണ് അതിന്റെ രസം. ജൂലായ് ഓഗസ്റ്റ് ആണത്രെ താമരകൾ പൂക്കും കാലം. ചില തണുപ്പുകാലത്ത് - 16 വരെ താഴുന്ന ജലോഷമാവിൽ തടാകം ഉറഞ്ഞു പോകുമത്രെ. ഒന്നിനു പുറകെ ഒന്നായി ഞങ്ങളുടെ ശിക്കാരയെ വന്നു കൗണ്ടർ ചെയ്ത കച്ചവട വഞ്ചികളായിരുന്നു മറ്റൊരു കൗതുകം . വെള്ളിയും, ജർമ്മൻ സിൽവറുമൊക്കെയായി ആഭരണങ്ങളും മരത്തിൽ കൊത്തിയുണ്ടാക്കിയതും പൾപ്പ് കൊണ്ടുണ്ടാക്കിയതുമായ കാഴ്ചവസ്തുക്കൾ, വസ്ത്രങ്ങൾ, ഭക്ഷണ സാധനങ്ങൾ അങ്ങിനെ പലതും അരികിലൂടെ കടന്നുപ്പോയി. അവസാനം ഒരു തിക്കാ വാലയിൽ നിന്നും വാങ്ങിയ മട്ടൺ കബാബുമായി തിരിച്ച് ഹൗസ് ബോട്ടിലേക്ക് മടങ്ങി.\nകെയർടേക്കർ ചൂടാക്കിത്തന്ന ഭക്ഷണം കഴിച്ച് കിടക്കും മുമ്പെ ഫ്ലോട്ടിംഗ് മാർക്കറ്റിനെപ്പറ്റി കെയർടേക്കറോട് ചോദിച്ചെങ്കിലും വലിയ താൽപര്യമില്ലായ്മ കാണിച്ചതും തണുപ്പിലേക്കുറക്കം മാറ്റി വെച്ച് പോകാനുള്ള സ്വതസിദ്ധമായ മടിയും കാരണം രാവിലെ ഉണർന്നപ്പോൾ സൂര്യനുദിച്ചിരുന്നു. കണ്ണു തിരുമ്മി ചെന്നപ്പോൾ നിറയെ പക്ഷികളുടെ ബഹളം. ചാഞ്ഞവെയിൽത്തളിരുകൾ തടാകത്തെ തൊട്ടു വിളിക്കുന്നു. അകലെ മലമുത്തശ്ശന്മാർ പതുക്കെ പുതപ്പു നീക്കിയുണരുന്നു. അതോ മടിച്ച് പുതപ്പ് മേലേക്ക് വലിച്ചിടുന്നവരുമുണ്ടോ! എന്തായാലും ആകെക്കൂടെനല്ല ഭംഗി. അങ്ങിനെ നോക്കിയിരിക്കുമ്പോഴുണ്ട് ഒരു വള്ളം പൂക്കൾ തുഴഞ്ഞു വരുന്നു. ക്രിസാന്തമവും ലില്ലിയും ജെർബറയും ഡാഫോഡൈലും ആമ്പലും താമരയും പിന്നെ പേരറിയാത്ത പലതും കുഞ്ഞുവള്ളം നിറയെ ഒന്നിനു പുറകെ ഒന്നെന്ന് തേടിയെത്തുന്നു . പോരാത്തതിന് വിത്തുകളും . തടാകക്കരയിലെ വീടുകളിൽ നിന്നും കുട്ടികളെ സ്കൂളിൽ വിടാനും മാർക്കറ്റിൽ നിന്നും സാധനങ്ങൾ വാങ്ങിക്കാനുമായി കളിയോടങ്ങൾ പോലുള്ള കുഞ്ഞു വള്ളങ്ങളിൽ സ്ത്രീകളും പുരുഷന്മാരും തുഴഞ്ഞു പൊയ്ക്കൊണ്ടിരുന്നു. വള്ളച്ചാലിൽ പുലർച്ചെ .ത്തന്നെ നല്ല ട്രാഫിക്ക്. എട്ടു മണിക്ക് മുന്നെ ഗുൽമാർഗിലേക്കുള്ള അടുത്ത യാത്രക്കായി ഒരുങ്ങണമെന്ന അലാം കാൾ വന്നപ്പോൾ തിരിച്ചു മുറിയിൽ കേറി. എട്ടു മണിക്ക് പ്രാതൽ കഴിഞ്ഞ് വീണ്ടും ഒരു ശിക്കാരയാത്ര കൂടി. ഘാട്ടിന്നു പുറത്ത് സാജിതും മഖ്ബൂലും കാത്തു നിൽക്കുന്നുണ്ടായിരുന്നു.\nവുഡ്പ്പെക്കർ ന്യൂസിനു വേണ്ടി എഴുതിയത്\nPosted by പ്രയാണ് at 7/06/2018 01:20:00 PM അഭിപ്രായങ്ങളൊന്നുമില്ല:\nലോകത്തിലെവിടെയും നിലവിലില്ലാത്ത നിയമങ്ങളാൽ അടിച്ചമ...


ഇന്‍കാസ് എറണാകുളം മെറിറ്റ് അവാര്‍ഡ് ദാനവും ഇന്ത്യന് സ്‌പോര്‍ട്‌സ് സെന്റര് ഭാരവാഹികള്‍ക്ക് സ്വീകരണവും നല്‍കി Incas presented the Ernakulam Merit Award and received the officials of the Indian Sports Center\nHome Gulf Qatar ഇന്‍കാസ് എറണാകുളം മെറിറ്റ് അവാര്‍ഡ് ദാനവും ഇന്ത്യന് സ്‌പോര്‍ട്‌സ് സെന്റര് ഭാരവാഹികള്‍ക്ക് സ്വീകരണവും നല്‍കി\nഇന്‍കാസ് എറണാകുളം മെറിറ്റ് അവാര്‍ഡ് ദാനവും ഇന്ത്യന് സ്‌പോര്‍ട്‌സ് സെന്റര് ഭാരവാഹികള്‍ക്ക് സ്വീകരണവും നല്‍കി\nഇന്‍കാസ് ഖത്തര് എറണാകുളം ജില്ലാ കമ്മിറ്റി, ഈ വര്‍ഷത്തെ വിദ്യാഭ്യാസ മെറിറ്റ് അവാര്‍ഡ് ദാനം ഇന്‍സ്പിരേഷന് 2020 സംഘടിപ്പിച്ചു. ഇന്‍കാസ് എറണാകുളം ജില്ലാ അംഗങ്ങളുടെ മക്കളില് പത്താം ക്ലാസ്സും പ്ലസ്ടുവും പാസ്സായവര്‍ക്കാണ് അവാര്‍ഡ് നല്കിയത്. കോവിഡ് പ്രോട്ടോക്കോള് പാലിച്ചുകൊണ്ട് സംഘടിപ്പിച്ച ചടങ്ങില് ഇന്ത്യന് സ്‌പോര്‍ട്‌സ് സെന്റര് പ്രസിഡന്റ് ഡോ. മോഹന് തോമസ്സ് വിദ്യാര്‍ത്ഥികള്‍ക്ക് അവാര്‍ഡുകള് സമ്മാനിച്ചു.\nനേരത്തേ നാട്ടിലുള്ള കുട്ടികള്‍ക്ക് കോതമംഗലം – മുവാറ്റുപുഴ മേഖലയില് അഡ്വ. ഡീന് കുര്യാക്കോസ് MP യും, പറവൂര് മേഖലയില് അഡ്വ. വി.ഡി.സതീശന് MLA യും, പെരുമ്പാവൂര് മേഖലയില് അഡ്വ. എല്‍ദോസ് കുന്നപ്പിള്ളി MLAയും, ആലുവ മേഖലയില് അന്‍വര് സാദത്ത് MLA യും അവാര്‍ഡുകള് വിതരണം ചെയ്തിരുന്നു. ഇന്ത്യന് എംബസ്സിയുടെ അപെക്‌സ് ബോഡികളിലേക്ക് നടന്ന തിരഞ്ഞെടുപ്പില്, ഇന്ത്യന് സ്‌പോര്‍ട്‌സ് സെന്റര് പ്രസിഡന്റായി തിരഞ്ഞെടുക്കപ്പെട്ട ഡോ. മോഹന് തോമസ്സിനേയും, മാനേജിംഗ് കമ്മിറ്റി മെമ്പറായി തിരഞ്ഞെടുക്കപ്പെട്ട, ഇന്‍കാസ് മുന് ജില്ലാ പ്രസിഡന്റ് കെ.വി. ബോബനെയും ചടങ്ങില് ആദരിച്ചു.\nഈ വര്‍ഷത്തെ പ്രവാസി സമ്മാന് അവാര്‍ഡ് ജേതാവായ ഡോ. മോഹന് തോമസ്സിനെ കെ.വി. ബോബന് പൊന്നാടയണിയിച്ചു. ചടങ്ങില് ജില്ലാ ആക്ടിംഗ് പ്രസിഡന്റ് വി.എസ്. അബ്ദുള് റഹ്മാന് അദ്ധ്യക്ഷനായിരുന്നു. ഡേവിസ്സ് ഇടശ്ശേരി, ജോണ് ഗില്‍ബര്‍ട്ട്, ജൂട്ടസ്സ് പോള്, കെ.ബി. ഷിഹാബ്, ഷെമീര് പുന്നൂരാന്, ഷംസുദ്ദീന് ഇസ്മയില്, പി. ആര്. ദിജേഷ് തുടങ്ങിയവര് സംസാരിച്ചു.\nആസ്റ്റര് മെഡിക്കല് സെന്ററുമായി സഹകരിച്ച് അംഗങ്ങള്‍ക്കായി ഏര്‍പ്പെടുത്തിയിരിക്കുന്ന ഡിസ്‌കൗണ്ട് കാര്‍ഡുകളുടെ വിതരണം ആസ്റ്റര് ഡി.എം ഹെല്‍ത്ത് കെയര് മാര്‍ക്കറ്റിംഗ് മാനേജര് റെജില് ജേക്കബ്ബ് നിര്‍വ്വഹിച്ചു. ജില്ലാ കമ്മിറ്റി അംഗങ്ങളായ ഷിജു കുര്യാക്കോസ്, എം.പി. മാത്യു, ജയ്‌സണ് മണവാളന്, ടി.പി. റഷീദ്, റഷീദ് വാഴക്കാല, സാക്കിര് മൈന, റിഷാദ് മൊയ്തീന്, ആന്റു തോമസ്സ്, ഷെമീം ഹൈദ്രോസ് തുടങ്ങിയവര് പരിപാടികള്‍ക്ക് നേതൃത്വം നല്കി.\nPrevious articleഐസിബിഎഫ് ഇന്‍ഷുറന്‍സ് പദ്ധതിയുമായി സഹകരിച്ച് കള്‍ച്ചറല് ഫോറം\nNext articleമയ്യിത്ത് നിസ്‌കാരം നിര്‍വ്വഹിക്കുക; സമസ്തയും ബഹ്റൈന് കെ.എം.സി.സി യും അനുശോചിച്ചു


കുഴപ്പക്കാരായ പോലീസുകാര്‍ക്കെതിരെ നടപടിയെടുക്കും: മന്ത്രി :: Janmabhumi Daily\nTuesday3March 2015 4:52 pm IST\nചാരുംമൂട്: പൊതുജനങ്ങളോട് കുഴപ്പം കാണിക്കുന്ന പോലീസുകാര്‍ക്കെതിരെ മുഖം നോക്കാതെ നടപടിയെടുക്കുമെന്ന് മന്ത്രി രമേശ് ചെന്നിത്തല പറഞ്ഞു. താമരക്കുളത്ത് ആരംഭിച്ച പോലീസ് ഔട്ട്‌പോസ്റ്റ് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. ഇക്കാര്യത്തില് യാതൊരു വിധ രാഷ്ട്രീയ ഇടപെടലുകളും അനുവദിക്കില്ല. ഒരു വര്‍ഷത്തിനുള്ളില് പോലീസിലെ ഒഴിവുകള് പൂര്‍ണമായും നികത്തും. ആര്.രാജേഷ് എംഎല്‍എ അദ്ധ്യക്ഷത വഹിച്ചു. മുന് ഗ്രാമ പഞ്ചായത്ത് ജനപ്രതിനിധികള്‍ക്കുള്ള തിരിച്ചറിയല് രേഖകളുടെ വിതരണം ഭരണിക്കാവ് ബ്ലോക്ക് പഞ്ചായത്ത് പ്രസിഡന്റ് വി.വിനോദും പട്ടികജാതി വിദ്യാര്‍ത്ഥികള്‍ക്കുള്ള ലാപ്‌ടോപ് വിതരണം കെ.കെ. ഷാജുവും നിര്‍വ്വഹിച്ചു.\nആശങ്ക പരിഹരിക്കാന് നടപടിയെടുക്കും: മന്ത്രി സി.എന്. ബാലകൃഷ്ണന്\nപോലീസുകാര്‍ക്കെതിരെ നടപടിയില്ലാത്തതില് പ്രതിഷേധമുയരുന്നു\nപോലീസുകാര്‍ക്കെതിരെ നടപടികള് വേണം- ബിജെപി\nകൗണ്‍സിലര്‍ക്കെതിരെ പാര്‍ട്ടിയുമായി ആലോചിച്ച് നടപടിയെടുക്കും


ശീലാവതി | ഹൈന്ദവം\nHome » ശീലാവതി\nപുരാണത്തിലെ സ്ത്രീ കഥാപാത്രങ്ങളില് വളരെ ശ്രദ്ധേയയായ ഒരു കഥാപാത്രമാണ് ശീലാവതി . പലരും ആ പദം നല്ല രീതിയില് ഉപയോഗിക്കാറുള്ള ഒരു പേരല്ല ശീലാവതി. പാതിവൃത്യത്തിന്റെ കാര്യത്തില് ഒട്ടും വിട്ടുവീഴ്ചയില്ലാത്ത ഒരു ശക്ത യായ സ്ത്രീകധാപാത്രമായിരുന്നു ശീലാവതി. പഞ്ചമഹാരത്നങ്ങള് എന്ന പേരില് അറിയപ്പെടുന്ന പതിവൃതാ രത്നങ്ങളില് ശീലാവതിയെ ഉള്‍പ്പെടുത്തിയിട്ടില്ല എന്നത് എന്റെ ചിന്തകളെ ആലോസരപെടുതിയിട്ടുണ്ട് . എങ്കിലും പാതിവൃത്യത്തിന്റെ അവസാന പേരാണ് ശീലാവതി . അത്രി മുനിയുടെ പുത്രന് ആയ ഉഗ്രശ്രവസ്സ് ആയിരുന്നു ശീലാവതിയുടെ ഭര്‍ത്താവ്. ഭര്‍തൃ ശുശ്രൂഷയില് മാത്രം ശ്രദ്ധാലുവായിരുന്ന ശീലാവതിയെ ഭര്‍ത്താവ് നിരന്തരം കുറ്റം പറയുകയും ക്രൂരമായി ശകാരിക്കുകയും ചെയ്തിരുന്നു. ഒരു കുറ്റവും ചെയ്യാതെ തന്നെ ശീലവതിയെ ഭര്‍ത്താവ് ശകാരിച്ചു. ഭര്‍ത്താവിന്റെ ചെയ്തികളെ ചോദ്യം ചെയ്യാതെ എല്ലാം അനുസരണയോടെ അനുസരിക്കുകയും ഭക്തിയോടെ അദ്ദേഹത്തെ ശുശ്രൂഷിക്കുകയും ചെയ്തു വന്നു . ഒരിക്കല് പോലും എതിര്‍ക്കുകയോ പരിഭാവിക്കുകയോ കുറ്റപ്പെടുത്തുകയോ ഉണ്ടായില്ല. ഭക്തിപൂര്‍വ്വം അദ്ദേഹത്തെ ശുശ്രൂഷിച്ചു കഴിഞ്ഞു. വര്‍ഷങ്ങള് കഴിഞ്ഞു ഉഗ്രശ്രവസ്സിന്റെ സ്വഭാവത്തില് മാറ്റമൊന്നും കണ്ടില്ല. പക്ഷെ കര്‍മ ഫലം ആണോ എന്നറിയില്ല ഉഗ്രശ്രവസ്സിനു കുഷ്ഠരോഗം പിടിപെട്ടു. അപ്പോഴും ശീലാവതി ഭര്‍തൃ ശുശ്രൂഷയില് യാതൊരു വീഴ്ചയും വരാതെ നോക്കിയിരുന്നു. ഭര്‍ത്താവിനെ ശുശ്രൂഷിക്കുന്നതോടൊപ്പം ഭിക്ഷ യാചിച്ചു കൊണ്ട് വരേണ്ട ആവശ്യകതയും ശീലാവതിക്ക് വന്നു ചേര്‍ന്നു. ഒരിക്കല് ഭിക്ഷയെടുത്തു കൊണ്ടുവന്ന ഭക്ഷണം കഴിക്കുന്നതിനിടയില് ഉഗ്രശ്രവസ്സിന്റെ വിരല് അടര്‍ന്നു ചോറില് വീണു. കുഷ്ടരോഗിയുടെ വിരല് അടര്‍ന്നുവീണ ഭക്ഷണം യാതൊരു മടിയും കൂടാതെ ശീലാവതി കഴിക്കുകയും ചെയ്തു\nഒരിക്കല് വാശിക്കാരനായ ഉഗ്രശ്രവസ്സ് തനിക്കു ഒരു വേശ്യാഗൃഹത്തില് പോകണമെന്ന് വാശി പിടിച്ചു. ഭര്‍ത്താവിന്റെ ആഗ്രഹത്തിന് തടസ്സമൊന്നും പറഞ്ഞില്ല ശീലാവതി. നോക്കണേ ഓരോ പരീക്ഷണങ്ങള്.... കുഷ്ടരോഗിയായ ഭര്‍ത്താവിനെ ഒരു കുട്ടയില് വച്ച് ചുമന്നു കൊണ്ട് ശീലാവതി നേരേ നടന്നു; ഉഗ്രശ്രവസ്സിന്റെ ആഗ്രഹം നടത്തിക്കാന്. പോകും വഴിയില് അണി മാണ്ടാവ്യന് എന്ന മുനി ശൂലത്തിന് നഗ്നനായി കിടക്കുന്നുണ്ടായിരുന്നു. കുട്ടയും ചുമന്നു പോകുന്നതിനിടയില് മുനിയുടെ അരികിലൂടെയാണ് ശീലാവതി പോയത്. കാര്യം മനസ്സിലാക്കിയ മുനി ഉഗ്രശ്രവസ്സിനെ ശപിച്ചു. അടുത്ത സൂര്യോദയത്തിനു മുന്‍പ് ഉഗ്രശ്രവസ്സ് മരിച്ചുപോകും എന്നായിരുന്നു ശാപം. പതി ഭക്തയായ ശീലാവതി ഉഗ്രമായ തപസ്സ് അനുഷ്ടിച്ചുകൊണ്ട് ഇനി മേലാല് സൂര്യന് ഉദിക്കാതിരിക്കട്ടെ എന്ന് പ്രര്ധിച്ചു .ശീലവ്തിയുടെ മനഷക്തിയാല് സൂര്യന് ഉദിച്ചില്ല. സൂര്യോദയം ഉണ്ടാകാതെ ഭൂമിയാകെ കുഴപ്പത്തിലായി. ഒടുവില് ത്രിമൂര്‍ത്തികള് വിഷമത്തില് ആയി അത്രിമുനിയുടെ പത്നിയായ അനസൂയയെ ശരണം പ്രാപിച്ചു. അനസൂയയുടെ നിര്‍ബന്ധത്തിനു വഴങ്ങി ശീലാവതി ശാപം പിന്‍വലിച്ചു.അങ്ങനെ സൂര്യന് വീണ്ടും ഉദിക്കുകയും ശാപത്തിന്റെ ഫലമായി ഉഗ്രശ്രവസ്സ് മരണമടയുകയും ചെയ്തു . അന്നും ഇന്നും എന്നും പാതിവൃത്യത്തിന്റെ പ്രതീകമായി മനസ്സില് കൊണ്ട് നടക്കുന്ന ഒരു കഥാപാത്രമാണ് ശീലാവതി. സഹനത്തിന്റെ അടയാളമായി ഭാരതീയ മനസ്സില് ഇന്നും ശീലാവതി ജീവിക്കുന്നു. ഭര്‍ത്താവിനെ ദൈവതുല്യമായി കാണുന്ന ഒരു പാരമ്പര്യത്തിന്റെ ഉടമയായിരുന്നു ശീലാവതി .കാലം മാറി ,ചിന്തകളും മാറി മറഞ്ഞു...ലോകവും മാറി ...ഇന്ന് നല്ല വ്യക്തിത്വങ്ങള് കഥകളില് മാത്രം ഒതുങ്ങി.


ഷഹീന് ചുഴലിക്കാറ്റ്: ഒരു മൃതദേഹം കൂടി കണ്ടെടുത്തു, രണ്ടു പ്രവാസികളെ രക്ഷപ്പെടുത\n10/10/2021 10:55:42 am\nമസ്‌കത്ത്∙ ഷഹീന് ചുഴലിക്കാറ്റിലും കനത്ത മഴയെ തുടര്‍ന്നുണ്ടായ ഒഴുക്കിലുമായി കാണാതായ ഒരാളുടെ മൃതദേഹം കൂടി കണ്ടെടുത്തു. മരിച്ചവരുടെ എണ്ണം 13 ആയി. അമീറാത്ത് വിലായത്തില് ഒമാനിയെയാണ് വാദി ആദീ പ്രദേശത്തു മരിച്ച നിലയില് കണ്ടെത്തിയത്. കാണാതായ രണ്ടു പ്രവാസികളെ രക്ഷിച്ചതായും ഇവര്‍ക്ക് ആരോഗ്യ പ്രശ്നങ്ങളൊന്നുമില്ലെന്നും ഇനി രണ്ടു പേരെ കൂടി കണ്ടെത്താനുണ്ടെന്നും നാഷനല് കമ്മിറ്റി ഫോര് എമര്‍ജന്‍സി മാനേജ്മെന്റ് അറിയിച്ചു.\nഅതിനിടെ, ദുരന്തത്തില് വീട് നശിച്ച കുടുംബങ്ങള്‍ക്കുള്ള അടിയന്തര ധനസഹായമായ ആയിരം റിയാല് വിതരണം ആരഭിച്ചു. സാമൂഹിക വികസന മന്ത്രാലയത്തിലെ റിലീഫ് ആന്‍ഡ് ഷെല്‍ട്ടര് വിഭാാഗത്തിന്റെ നേതൃത്വത്തിലാണ് സഹായം ലഭ്യമാക്കുന്നത്. പ്രത്യേക സംഘം നേരിട്ട് സന്ദര്‍ശിച്ചതിന് ശേഷമാണ് തുക അനുവദിക്കുന്നത്.\nഅതേസമയം, വടക്കന് ബാത്തിനയിലെ സുവൈഖിലും ഖാബൂറയിലും ഈ മാസം 14 വരെ സ്‌കൂളുകള് പ്രവര്‍ത്തിക്കില്ലെന്നു വിദ്യാഭ്യാസ മന്ത്രാലയം അറിയിച്ചു. ഒക്ടോബര് 17നാണ് ഈ വിലായത്തുകളില് സ്‌കൂളുകള് തുറക്കുകയെന്നും മന്ത്രാലയം വ്യക്തമാക്കി.\nഷെഹീൻ ചുഴലിക്കാറ്റ് ദുരന്തം വിതച്ച മേഖലകളിൽ സന്നദ്ധ പ്രവർത്തനം നടത്തി കൈരളി ഒമാൻ\nഒമാനെ ലക്ഷ്യമാക്കി വീണ്ടും ചുഴലിക്കാറ്റ്? നിഷേധിച്ച് അധികൃതര്\nമരിച്ച സഹോദരിയുടെ രേഖകൾ ഉപയോഗിച്ചു 19 വർഷം ജീവിച്ചു, ഒടുവിൽ യുവതി പിടിയിൽ\nബദർ അൽ സമയിൽ ഫുൾബോഡി പരിശോധന പത്ത് ദീനാറിന്\nകണ്ണൂരില് 'ദൃശ്യം മോഡല്' കൊലപാതകം, മൃതദേഹം കുഴിച്ചിട്ട് കോണ്‍ക്രീറ്റ് ചെയ്തു, കൂടുതല് തെളിവുകള് പുറത്ത്\n13 വർഷം മുൻപ് കാണാതായ മലയാളിയെ കണ്ടെത്തി\nമലയാളി നഴ്സിനെ ആശുപത്രിയുടെ കുളിമുറിയിൽ മരിച്ച നിലയിൽ കണ്ടെത്തിയ സംഭവം ദുരൂഹമായി തുടരുന്നു


101 ദിവസത്തിന് ശേഷം ഷഹീന്‍ബാഗിലെ സമരക്കാരെ ഒഴിപ്പിച്ച് ഡല്‍ഹി പൊലീസ് - Express Kerala\nന്യൂഡല്‍ഹി: പൗരത്വ ഭേദഗതി നിയമത്തിനെതിരെ ഷഹീന് ബാഗില് ആരംഭിച്ച പ്രക്ഷോഭം അവസാനിപ്പിച്ച് പൊലീസ്. കര്‍ഫ്യു നിലനില്‍ക്കുന്നതിനാല് സമരം ചെയ്യാന് അനുവദിക്കില്ലെന്ന് ഡല്‍ഹി പൊലീസ് സമരക്കാരെ അറിയിച്ചു. സമരപ്പന്തലിലെ കസേരകള് എടുത്തുമാറ്റുകയും സ്ഥലത്ത് പൊലീസ് വിന്യാസം കൂട്ടുകയും ചെയ്തു.\nസമരം ആരംഭിച്ച് 101 ദിവസത്തിന് ശേഷമാണ് ഇവിടെ നിന്ന് സമരക്കാരെ ഒഴിപ്പിക്കുന്നത്. കലാപബാധിത പ്രദേശങ്ങളിലും പൊലീസിന്റെ കനത്ത സുരക്ഷ സന്നാഹം ഏര്‍പ്പെടുത്തിയിട്ടുണ്ട്. കൊവിഡ് രോഗബാധ പടരുന്ന പശ്ചാത്തലത്തില് സമരം തുടരുന്ന കാര്യം പുനഃപരിശോധിക്കണമെന്ന് ഡല്‍ഹി മുഖ്യമന്ത്രി അരവിന്ദ് കെജ്‌രിവാള് സമരക്കാരോട് അഭ്യര്‍ത്ഥിച്ചിരുന്നു. കെജ്‌രിവാളിന്റെ അഭ്യര്‍ത്ഥന സമരസമിതി പൂര്‍ണമായും തള്ളിക്കളഞ്ഞിരുന്നു. സമരത്തില് നിന്ന് ഒരടി പോലും പിന്നോട്ടില്ലെന്നാണ് സമരസമിതി അംഗങ്ങള് വ്യക്തമാക്കിയത്.


Men's Health രാത്രി ജോലിചെയ്യുമ്പോള് - Mathrubhumi Health\nരാത്രി നല്ല വെളിച്ചത്തില് നിന്ന് ജോലിചെയ്യുക.\nരണ്ടിലധികം ഷിഫ്റ്റില് തുടര്‍ച്ചയായി ജോലി ചെയ്യരുത്.\nഇടയ്ക്കിടെയുള്ള ലഘുഭക്ഷണം ഒഴിവാക്കി കൃത്യമായി മൂന്നുനേരം ഭക്ഷണം കഴിക്കുക. അസിഡിറ്റി, അള്‍സര്, മലബന്ധം, നെഞ്ചെരിച്ചില് തുടങ്ങിയ ഒഴിവാക്കാന് ഇത് സഹായിക്കും. കൂടാതെ ദിവസവും രണ്ട് ലിറ്ററെങ്കിലും വെള്ളം കുടിക്കുക.\nനാരുള്ള ഭക്ഷണം, പഴവര്‍ഗ്ഗങ്ങള്, ജ്യൂസുകള്, പച്ചക്കറികള് എന്നിവ കൂടുതല് കഴിക്കുക.\nകൊഴുപ്പും മസാലയും അധികമുള്ളതും ദഹന പ്രശ്‌നങ്ങള് സൃഷ്ടിക്കുന്നതുമായ ഭക്ഷണം ജോലിക്കിടെ കഴിക്കരുത്.\nപാതിരാത്രിക്കു ശേഷം കനത്ത ഭക്ഷണം കഴിക്കരുത്.\nകാപ്പി, ചായ കുടി കുറയ്ക്കുക. രാത്രി ജീവനക്കാരധികവും ഉറക്കം തൂങ്ങല് ഒഴിവാക്കാനും ഉന്മേഷത്തിനും കാപ്പി കുടിക്കുക പതിവാണ്. കാപ്പികുടിയുടെ അളവ് കൂടിയാല് ജോലിക്ക് ശേഷവും ഉറങ്ങാന് കഴിയില്ല. രക്ത സമ്മര്‍ദ്ദം വര്‍ദ്ധിക്കാനും ഇത് കാരണമാകും.\nരാത്രി ഷിഫ്റ്റില് ജോലി തുടങ്ങുന്നതിനു മുമ്പ് അല്‍പ നേരം ഉറങ്ങുക. ഇത് ജോലിയിലെ ശ്രദ്ധക്കുറവും തെറ്റുകളും കുറയ്ക്കാന് സഹായിക്കും.\nഷിഫ്റ്റിനിടയില് 30 മിനുട്ട് ഉറക്കത്തിനായി ക്രമീകരിക്കുക. ശേഷം ജോലി തുടരുക.\nഷിഫ്റ്റ് മാറ്റം ഒഴിവാക്കാനാവില്ലെങ്കില് മാറ്റം മുന്നോട്ടായിരിക്കാന് ശ്രദ്ധിക്കണം.ഉദാ: രാവിലെ, ഉച്ചയ്ക്ക്, രാത്രി എന്ന ക്രമത്തില്. പിന്നോട്ടായിരിക്കരുത്. ഷിഫ്റ്റ് പാറ്റേണിനനുസരിച്ച് ക്രമീകരണം നടത്താന് അത് ശരീരത്തെ സഹായിക്കും.\nകുടുംബാംഗങ്ങള്, സുഹൃത്തുക്കള് തുടങ്ങിയവരെ രാത്രിജോലിയെക്കുറിച്ചും പകലുറക്കത്തെക്കുറിച്ചും ബോധ്യപ്പെടുത്തുക. തടസ്സങ്ങളില്ലാതെ പകലുറങ്ങാന് ഇത് സഹായിക്കും.\nരാത്രി നഷ്ടപ്പെട്ട ഉറക്കം പൂര്‍ണ്ണമായും പകലുറങ്ങുക.\nഉറങ്ങുന്നതിന് മുമ്പ് പുകവലി, കാപ്പികുടി, മദ്യപാനം എന്നിവ പൂര്‍ണ്ണമായി ഒഴിവാക്കുക.\nകര്‍ട്ടനുപയോഗിച്ച് ഉറക്കമുറി പരമാവധി ഇരുട്ടുള്ളതാക്കുക.\nഉറക്കത്തിനും ഉണര്‍ച്ചക്കും ടൈംടേബിള് ഉണ്ടാക്കുക.\nപകലുറങ്ങുമ്പോള് മെബൈല് ഫോണ് ഓഫാക്കുക.\nശബ്ദശല്ല്യമുണ്ടെങ്കില് ഇയര് പഌഗുകള് വെക്കുക.\nവേഗത്തില് ഉറങ്ങാനായി വിശ്രാന്തി വിദ്യകള് പഠിക്കുക.\nകൂര്‍ക്കംവലിയുണ്ടെങ്കില് ചികില്‍സ തേടുക.\nദിവസവും അരമണിക്കൂറെങ്കിലും വ്യായാമം ചെയ്യുക.ഇത് രാവിലെ വേണ്ട, ഉച്ചക്ക് ശേഷം മതി.\nഉറങ്ങാന് കിടക്കുന്നതിന് മുമ്പ് നേരിയ ചൂടുവെള്ളത്തില് കുളിക്കുന്നത് നല്ലതാണ്.\nഉറങ്ങുന്നതിന് തൊട്ട് മുമ്പ് ലഘുവായി മാത്രം ഭക്ഷണം കഴിക്കുക. ഗൗരവമുള്ള കാര്യങ്ങള് ആലോചിച്ച് തലച്ചോറിനെ സജീവമാക്കുകയുമരുത്.\nഉറക്ക ഗുളികകള് പരമാവധി ഒഴിവാക്കുക.\nTags- Sleep disorders


facebook post of tp senkumar | പൊലീസ് ഒരു ടീമായി പ്രവർത്തിക്കുകയും ഒരുപോലെ നന്നായി ജോലി ചെയ്യുകയും വേണമെന്ന് ടി പി സെൻകുമാർ; ഉള്ള വരുമാനം കൊണ്ട് തൃപ്തികരമായ ജീവിതം നയിക്കാനും ബിൽഗേറ്റ്‌സാകാൻ പൊലീസിൽ ചേരരുതെന്നും നിർദ്ദേശം; കേരള പൊലീസിൽ ആത്മഹത്യാ പ്രവണത കൂടുന്നതിന് സമഗ്ര പരിഹാര നിർദ്ദേശവുമായി മുൻ ഡിജിപിയുടെ ഫേസ്‌ബുക്ക് പോസ്റ്റ് - MarunadanMalayali.com\nAugust 25, 2019 | 04:12 PM IST | Permalink\nപൊലീസ് സേനയിൽ ആത്മഹത്യകൾ പെരുകുന്നതിന് പരിഹാരമുണ്ടെന്ന് മുൻ ഡിജിപി ടിപി സെൻകുമാർ. കേരള പൊലീസിൽ ആത്മഹത്യകൾ പെരുകുന്നു എന്ന വാർത്തയുടെ പശ്ചാത്തലത്തിലാണ് സെൻകുമാർ ഫേസ്‌ബുക്കിലൂടെ തന്റെ നിലപാട് വ്യക്തമാക്കിയിരിക്കുന്നത്. അമിത ജോലിഭാരം, മേലുദ്യോഗസ്ഥരുടെ തട്ടിക്കയറൽ, രാഷ്ട്രീയ സമ്മർദങ്ങൾ, കുടുംബത്തിനോടൊപ്പം സമയം ചെലവഴിക്കാനാകാത്ത അവസ്ഥ തുടങ്ങിയ നിരവധി പ്രശ്‌നങ്ങളാൽ കീഴ്‌ത്തട്ടിലുള്ള പൊലീസ് ഉദ്യോഗസ്ഥർ താങ്ങാനാവാത്ത സമ്മർദ്ദത്തിലാണ്. അഞ്ചുവർഷത്തിനിടെ 45 പൊലീസ് ഉദ്യോഗസ്ഥരാണ് ആത്മഹത്യചെയ്തത്. കഴിഞ്ഞവർഷം മാത്രം ജീവിതം അവസാനിപ്പിച്ചത് 18പേരാണ്. ഈ വാർത്ത പുറത്ത് വന്നതിന് പിന്നാലെയാണ് മുൻ ഡിജിപി തന്റെ നിലപാടും കാഴ്‌ച്ചപ്പാടും വ്യക്തമാക്കുന്നത്.\nപൊലീസിനെ കൊണ്ട നിയമപരമായ കാര്യങ്ങൾ മാത്രം ചെയ്യിക്കണമെന്നും സീനിയർ ഉദ്യോഗസ്ഥർ ആവശ്യമായ സമയങ്ങളിൽ\nശരിയായ നിർദ്ദേശങ്ങൾ നൽകണമെന്നും അദ്ദേഹം ആവശ്യപ്പെടുന്നു. പൊലീസിൽ ചേർന്ന് അംബാനിയും ബിൽഗേറ്റ്‌സും ആകാൻ ശ്രമിക്കരുതെന്നും സ്വകാര്യ ജീവിതം ഉള്ള വരുമാനത്തിൽ ഒതുക്കണമെന്നും അദ്ദേഹം നിർദ്ദേശിക്കുന്നു. ഒട്ടും സമ്മർദ്ദം താങ്ങാനാകാത്തവർ പൊലീസിൽ ചേരാതിരിക്കണമെന്നും അദ്ദേഹം നിർദ്ദേശിക്കുന്നു.\nടിപി വധക്കേസ് പ്രതികൾ ശിക്ഷ ഇളവ് നൽകുന്ന പ്രതികളുടെ ലിസ്റ്റിൽ ഉൾപ്പെട്ടെന്ന വാർത്ത പ്രസിദ്ധീകരിച്ചതിന്റെ പേരിൽ മറുനാടന് എതിരെ ഉറഞ്ഞു തുള്ളാൻ നേതൃത്വം നൽകിയ ദേശാഭിമാനി എഡിറ്ററും ഒടുവിൽ അത് സമ്മതിച്ചു; നിയമപരമായി ലഭിക്കേണ്ട ഇളവ് ലഭിച്ചാൽ എന്താണ് പ്രശ്‌നമെന്ന് ചോദിച്ച് പിഎം മനോജിന്റെ പോസ്റ്റ്: മനോജിനെ വിശ്വസിച്ച് പോരിന് ഇറങ്ങിയ സൈബർ സഖാക്കൾക്ക് ദേഷ്യം\nഒന്നാമതായി പൊലീസിനെ കൊണ്ടു നിയമപരമായ കാര്യങ്ങൾ മാത്രം ചെയ്യിക്കുക.\nസീനിയർ ഉദ്യോഗസ്ഥർ ആവശ്യമായ സമയങ്ങളിൽ\nശരിയായ നിർദ്ദേശങ്ങൾ നൽകുക\nഅടിയന്തിരമായ സ്വകാര്യ ആവശ്യങ്ങൾക്കു അവധി അനുവദിക്കുക.ഒരു ടീം ആയി പ്രവർത്തിക്കുക.\nഎല്ലാവരും ഒരുപോലെ നന്നായി ജോലി ചെയ്യുക.ഉത്തമവിശ്വാസത്തിൽ ചെയുന്ന കാര്യങ്ങൾക്കു മുതിർന്ന ഉദ്യോഗസ്ഥർ പിന്തുണ നൽകുക.\nപരസ്പര വിശ്വാസം വളർത്തുക.\nതനിക്കു വിശ്വസിക്കാവുന്ന ഒന്നാണ് തന്റെ സ്ഥാപനം എന്നു എല്ലാവർക്കും മനസിലാകുന്ന തരത്തിൽ\nS P C മാതൃകയാവുക.ആവശ്യമായവർക്കു കൗൺസിലിങ് നൽകുക.\nഅനാവശ്യമായ സ്ഥലമാറ്റങ്ങൾ ഒഴിവാക്കുക.\nഅർഹർക്കു മാത്രം REWARDS നൽകുക.\nവിശ്രമിക്കാൻ സമയം നൽകുക.\nനടപടിക്രമം എന്നിവയിൽ പരിശീലനം നൽകുക.\nനിർദ്ദേശങ്ങൾ കഴിവതും എഴുതി നൽകുക.\nസ്റ്റാഫ് കൗണ്‌സിലുകൾ ക്രമമായി കൂടി,നടപടിയെടുക്കുക.\n'When the top manger shouts,the dog will bark '\nഎന്ന മാനേജ്‌മെന്റ് തത്വം\nഎസ് പി സി മുതൽ താഴോട്ടു SHO വരെ അറിയുക.\nഒട്ടും സമ്മർദ്ദം താങ്ങാനാകാത്തവർ പൊലീസിൽ ചേരാതിരിക്കുക.\nഉള്ള വരുമാനത്തിൽ ഒതുക്കുക.\nഎല്ലാദിവസവും കുറച്ചു സമയം meditate (ധ്യാനം) ചെയ്യുക.പൊലീസിൽ ചേർന്നു ബിൽ ഗേറ്റ്‌സ് ഉം അംബാനിയും ആകാൻ ശ്രമിക്കരുത്.\nമൂന്നാം മുറയും അഴിമതിയും ഒഴിവാക്കുക.\nകൃത്യമായ മെഡിക്കൽ പരിശോധനകൾ നടത്തുക,\nനിയമങ്ങളും ശാസ്ത്രീയ നടപടിക്രങ്ങളും നന്നായി പഠിക്കുക. പാലിക്കുക.


പ്രചാരണം: ബി.ജെ.പിയെ ശക്തികേന്ദ്രമാക്കി ഇരുമുന്നണികളും | Life Glint | The Clarity Portal\nHome » പ്രചാരണം: ബി.ജെ.പിയെ ശക്തികേന്ദ്രമാക്കി ഇരുമുന്നണികളും\nSaturday, May 14, 2016 - 10:30am\n2016 കേരള നിയമസഭാ തെരഞ്ഞെടുപ്പിന്റെ പരസ്യപ്രചാരണം അവസാനിക്കുമ്പോൾ വ്യക്തമാകുന്ന ചിത്രം ഇതാണ്. പ്രചാരണരംഗത്ത് ഏറ്റവും ശക്തമായി സാന്നിദ്ധ്യമറിയിച്ചത് ബി ജെ പിയുടെ നേതൃത്വത്തിലുള്ള ദേശീയ ജനാധിപത്യ സഖ്യം അഥവാ എൻ.ഡി.എ. അതോടൊപ്പം മറ്റൊന്നുകൂടി പ്രകടമായി. ഇടതുപക്ഷ ജനാധിപത്യ മുന്നണിയും ഐക്യ ജനാധിപത്യ മുന്നണിയും ഒന്നിച്ച് ഒരേപോലെ ബി.ജെ.പിയെ ആക്രമിക്കുന്നു. ഈ അവസ്ഥയിലേക്ക് കാര്യങ്ങൾ നീക്കിയതിൽ മുഖ്യമന്ത്രി ഉമ്മൻ ചാണ്ടി നിർണ്ണായക പങ്ക് വഹിക്കുകയും ചെയ്തു. ബുദ്ധിജീവികളുടെ ആധിക്യമുള്ള ഇടതുപക്ഷ ജനാധിപത്യ മുന്നണിയുടെ, പ്രത്യേകിച്ച് സി.പി.ഐ.എമ്മിന്റെ, പ്രചാരണ ദിശ മുഖ്യമന്ത്രിയും ബി.ജെ.പിയും തീരുമാനിച്ചതുപോലെയായി.\nഎതിർക്കപ്പെടുമ്പോഴാണ് ബി.ജെ.പി വളരുന്നത്. അതിനുള്ള ഉത്തമ ഉദാഹരണമാണ് കേന്ദ്രത്തിലെ ബി.ജെ.പി സർക്കാരും പ്രധാനമന്ത്രി നരേന്ദ്ര മോദിയും. രണ്ടാം ലോകമഹായുദ്ധത്തിനു ശേഷം മോദിയെപ്പോലെ രാജ്യത്തിനകത്തു നിന്നും പുറത്തു നിന്നും എതിർക്കപ്പെട്ട ഒരു നേതാവ് ആഗോള തലത്തിലില്ല. ആ എതിർപ്പാണ് മോദി വളമാക്കിയതും. അതേ തന്ത്രം തന്നെയാണ് കേരളത്തിലും ഇപ്പോൾ അവർ പയറ്റുന്നത്. അവരുടെ തെരഞ്ഞെടുപ്പ് പ്രചാരണം അവർ മുൻകൂട്ടി ഉദ്ദേശിച്ച ദിശയിലൂടെ ശക്തമായി മുന്നേറി. പ്രധാനമന്ത്രിയുടെ സൊമാലിയാ പരാമർശമൊന്നും കേട്ട ലക്ഷണം കാണിക്കാതെ ഇടതു-വലതു മുന്നണികൾ ഒറ്റക്കെട്ടാണെന്ന് മനുഷ്യമനസ്സുകളിൽ പ്രഹരിച്ച് കയറ്റാനുള്ള തന്ത്രത്തിൽ മാത്രം ബി.ജെ.പി ശ്രദ്ധ കേന്ദ്രീകരിച്ചു. ഒന്നിനും അവരെ പിന്തിരിപ്പിക്കാൻ കഴിഞ്ഞില്ല. എന്നാൽ മറ്റ് രണ്ടു മുന്നണികളും പരസ്യവാചകങ്ങൾ ഉരുവിടുന്നുണ്ടെങ്കിലും വീണുകിട്ടുന്ന വിഷയത്തിന്റെ പിന്നാലെ ദിശ തെറ്റിപ്പോകുന്ന കാഴ്ചയാണ് കണ്ടത്.\nഇടതുപക്ഷ ജനാധിപത്യ മുന്നണിക്ക് മുൻതൂക്കം ലഭിക്കുമെന്നാണ് ഇതുവരെ നടന്ന സർവ്വേകളെല്ലാം പറയുന്നത്. അത് ഉമ്മൻ ചാണ്ടി സർക്കാരിനോടുള്ള എതിർപ്പാണ് പ്രകടമാക്കുന്നത്. അല്ലാതെ ഇടതുപക്ഷം മുന്നോട്ടു വയ്ക്കുന്ന സമീപനത്തോടുള്ള സ്വീകാര്യതയല്ല. മാത്രവുമല്ല, വ്യക്തതയോടെയുള്ള സമീപനം മുന്നോട്ടു വയ്ക്കുന്നതിൽ സി.പി.ഐ.എമ്മും ഇടതുപക്ഷവും പരാജയപ്പെടുകയും ചെയ്തു. ഈ സാഹചര്യത്തിൽ യു.ഡി.എഫിന്റെ മുഖ്യ പോരാട്ടം ഇടതു മുന്നണിയുമായാണെന്ന് ഏറ്റവും നന്നായി അറിയാവുന്ന നേതാവാണ് ഉമ്മൻ ചാണ്ടി . ആ സാഹചര്യത്തിൽ സി.പി.ഐ.എമ്മിനെ അവഗണിച്ചുകൊണ്ട് ബി.ജെ.പിയെ മുഖ്യമന്ത്രി ആക്രമിക്കുമ്പോൾ ആ പാർട്ടി നയിക്കുന്ന സഖ്യത്തെ വൻ ശക്തിയായി മുഖ്യമന്ത്രി അംഗീകരിക്കുക കൂടി ചെയ്യുകയാണ്. അത് ബി.ജെ.പിയുടെ ശക്തി വർധിപ്പിക്കുന്നു. പലയിടത്തും ബി.ജെ.പി ജയിക്കുമെന്ന ധാരണ പരത്തുന്നതിനും അതു സഹായിക്കുന്നു. പ്രത്യക്ഷത്തിൽ തന്നെ ബി.ജെ.പിയെ സഹായിക്കുന്ന എന്നാൽ ആർക്കും തിരിച്ചറിയാൻ പറ്റാത്ത വിധമുളള നിലപാടാണ് ഉമ്മൻ ചാണ്ടി സ്വീകരിച്ചിട്ടുളളത്. ഉമ്മൻ ചാണ്ടി ഇട്ട ചൂണ്ടയിൽ സി.പി.ഐ.എമ്മും ഇടതുപക്ഷവും കയറി കൊത്തി. അതാണ് അവരും സൊമാലിയാ പരാമർശം ഉയർത്തിപ്പിടിച്ചുകൊണ്ട് രംഗത്തെത്തിയത്. അതിൽ പിടിച്ച് സൃഷ്ടിച്ച വിവാദം ബി.ജെ.പിയോ പ്രധാനമന്ത്രിയോ കേട്ട ലക്ഷണം പോലും കാണിക്കാതെ അവരുടെ പ്രചാരണ കേന്ദ്രബിന്ദുവിൽ ഊന്നി നിന്നു. മൂന്നു മുന്നണികളും പ്രൊഫഷണൽ ഏജൻസികളുടെ നിർദ്ദേശമനുസരിച്ചാണ് പ്രചാരണം തുടങ്ങിയതും മുന്നേറിയതും. ഏജൻസികൾ നൽകിയ ഉപദേശം ബി.ജെ.പി അതേപടി സ്വീകരിച്ചപ്പോൾ മറ്റു രണ്ടു മുന്നണികളും, പ്രത്യേകിച്ച് ഇടതുപക്ഷം, ശീലിച്ചു പോയ രീതിയിലേക്ക് പിൻവാങ്ങിയതുപോലെ അനുഭവപ്പെട്ടു. എന്തായാലും ഒരു കാര്യം വളരെ വ്യക്തമായി. ബി.ജെ.പിയെ കേരളത്തിൽ വളർത്തുന്നതിന് അവരുടെ പാർട്ടി പരിപാടികളേക്കാൾ വെള്ളവും വളവും ഇരുമുന്നണികളും നൽകുന്നു.


എന്നാലും ഒറ്റ നോട്ടത്തിൽ എത്ര പറയും, ഒരു 40 എങ്കിലും പറയുമോ? അദ്ദേഹത്തിനെ പോലെ ആഹാരം കഴിക്കണം. അതാണ് ഇപ്പോഴും ചെറുപ്പമായിരിക്കാൻ കാരണം. അവരെല്ലാം സ്വർണം മുക്കിയല്ലേ കഴിക്കുന്നത്. നമുക്ക് അതിനാകില്ലല്ലോ ഡോക്ടറെ.\nപ്രായഭേദമന്യേ പലരും അഭിമുഖീകരിക്കുന്ന ഒരു പ്രശ്നമാണ്. അമിതവണ്ണം കുറയ്ക്കുവാനായുള്ള പല വഴികളും എല്ലാവർക്കും അറിയാമെങ്കിലും ഇതൊന്നും ചെയ്യാൻ ആരും അത്രയ്ക്കങ്ങ് മെനക്കെടാറുമില്ലെ എന്നതാണ് വാസ്തവം. വ്യായാമം ഇല്ലാതിരിക്കുക, ആഹാരരീതി, ഫാസ്റ്റ്ഫുഡ് തുടങ്ങി പലതും നമ്മളെ അമിതവണ്ണത്തിലേക്ക് നയിക്കാം. ഇപ്പോൾ ഡോ. സുൽഫി നൂഹു തന്‍റെ ഫെയ്സ്ബുക്കിൽ പങ്കുവച്ചിരിക്കുന്ന ഒരു കുറിപ്പാണ് സോഷ്യൽ മീഡിയയിൽ വൈറലായിരിക്കുന്നത്.\nശ്രീ മമ്മൂട്ടി, വയസ് 96❗\nരാവിലെ രോഗികളെ നോക്കി തുടങ്ങിയതേയുണ്ടായിരുന്നുള്ളൂ. ആദ്യ രോഗി, രാജേശ്വരിയമ്മ. ഏതാണ്ട് 80 കിലോക്ക് മുകളിൽ ഭാരം. പൊക്കം അഞ്ചടിയ്‌ക്കകം. ഏതാണ്ടു 60 വയസു തോന്നിക്കും. ശരിക്കും പ്രായം 46. ഒരൽപ്പം ഡയബറ്റിസ് ഒരല്പം രക്തസമ്മർദ്ദം ഒരല്പം കൊളസ്ട്രോൾ. പ്രശ്നം തലകറക്കം. ഏറെ നാളായി നിൽക്കുന്ന തലകറക്കം ഇഎൻടി ഡോക്ടറെ കാണിക്കണം എന്ന നിർദ്ദേശം അനുസരിച്ച് വന്നിരിക്കുകയാണ്. രാജേശ്വരിയമ്മയെ വിശദമായി പരിശോധിച്ചു.\nചെവിയുടെ ബാലൻസ് നിയന്ത്രിക്കുന്ന അവയവത്തിനുള്ള പ്രശ്നമാണെന്ന് വിലയിരുത്തി. രോഗിയോട് കാര്യങ്ങൾ വിശദീകരിച്ച് പോകുന്നതിന് ഇടയിൽ അഞ്ചടിയിൽ താഴേപൊക്കവും 80 തിന് മുകളിൽ ഭാരമുള്ള രോഗിയോട് ഞാൻ ഒരു ചെറുചിരിയോടെ ചോദ്യം എറിഞ്ഞു. എത്ര വയസായി. 46. രോഗിയുടെ അമിത വണ്ണം കണ്ട് സഹിക്കാൻ വയ്യാതെ ഞാൻ എന്‍റെ പതിവ് പ്രഖ്യാപനം നടത്തി.\n"മമ്മൂട്ടിക്ക് 96 വയസായി. രാജേശ്വരി അമ്മ ഒന്ന് ഞെട്ടി. പുരികം ഉയർത്തി ചിരിച്ച് കൊണ്ട് ഉത്തരം. " 96 ഒന്നും ആയി കാണില്ല... "എന്നാലും ഒറ്റ നോട്ടത്തിൽ എത്ര പറയും, ഒരു 40 എങ്കിലും പറയുമോ? അദ്ദേഹത്തിനെ പോലെ ആഹാരം കഴിക്കണം. അതാണ് ഇപ്പോഴും ചെറുപ്പമായിരിക്കാൻ കാരണം. അവരെല്ലാം സ്വർണം മുക്കിയല്ലേ കഴിക്കുന്നത്. നമുക്ക് അതിനാകില്ലല്ലോ ഡോക്ടറെ. എനിക്ക് ആവേശം മൂത്തു. "അവർ സ്വർണം മുക്കികഴിക്കുന്നില്ല എന്ന് മാത്രമല്ല, ആഹാരം കുറച്ച് മാത്രമേ കഴിക്കുന്നുള്ളൂ.\nആഹാരം ആവശ്യത്തിലധികം കഴിച്ചതിന്‍റെ എല്ലാം പ്രശ്നങ്ങളും നിങ്ങൾക്കുണ്ട്.. 46 വയസിന് ഇടയിൽ 100 വയസിന്‍റെ ആഹാരം നിങ്ങൾ കഴിച്ച് കഴിഞ്ഞു."ഇങ്ങനെയാണ് മിക്ക രോഗികളും, ഇങ്ങനെയാണ് കേരളത്തിന്‍റെ പൊതു ചിത്രം. ആഹാരം കുറച്ച് മാത്രമേ കഴിക്കുന്നൂള്ളൂവെന്നാണ് ചിലരുടെ ധാരണ. ആവശ്യം ഉള്ളതിന്‍റെ എത്രയോ ഇരട്ടിയാണ് ഓരോരുത്തരും കഴിക്കുന്നത്.. ആഹാരം അങ്ങനെ വാരിവലിച്ച് കഴിക്കാൻ പല ന്യായീകരണങ്ങളും കണ്ടെത്താറുമുണ്ട്. പാരമ്പര്യമായി ഞങ്ങൾക്കെല്ലാം വണ്ണമാണ്.\nഎനിക്ക് തൈറോയിഡ് രോഗമാണ്. ഒന്നും കഴിക്കാതെ വണ്ണം വെക്കുന്നതാണ് എന്നൊക്കെ. ഒന്നും കഴിക്കാതെയും തൈറോയിഡ് രോഗം കാരണവും, പാരമ്പര്യം മാത്രം കൊണ്ടും അമിത വണ്ണം ഉണ്ടാവുകയില്ലതന്നെ! മമ്മൂട്ടി എന്ത് കഴിക്കുന്നുവെന്ന് എനിക്കറിയില്ല. അദ്ദേഹത്തിന്‍റെ ഡയറ്റ് പ്ലാനും എനിക്കറിയില്ല. പക്ഷേ ഒരു കാര്യം വ്യക്തം മമ്മൂട്ടി കുറച്ചെ കഴിക്കുന്നുള്ളൂ. കഴിക്കുന്നത് ശരീരത്തിന്‍റെ ആവശ്യങ്ങൾക്ക് വേണ്ടി മാത്രവും. കഴിക്കാനായി ജീവിക്കുന്നേയില്ല, ജീവിക്കാനായി കഴിക്കുന്നു.\nഅങ്ങനെയാകണം എല്ലാവരും. ദീർഘനാൾ സുന്ദരനും സുന്ദരിയുമായി ജീവിക്കാൻ ആഹാരം മിതമായി കഴിക്കണം. രാജേശ്വരിയമ്മക്ക് അൽപം സുദീർഘമായി തന്നെ ഞാൻ ക്ലാസ് എടുത്തു, ആഹാരം കഴിക്കേണ്ട രീതി, ആഹാരം ഉണ്ടാക്കേണ്ട രീതി അങ്ങനെ പലതും. ഇറങ്ങാൻ നേരം രാജേശ്വരിയമ്മയ്ക്ക് വീണ്ടും സംശയം." ഇതൊക്കെ നടക്കുമോ ഡോക്ടറെ ?" നടന്നേ തീരു, ഒരു 20കിലോ ഭാരം കുറയ്ക്കൂ. "ഈ വണ്ണം കാരണമാണോ തലകറക്കം? വീണ്ടും സംശയം.\nഅല്ല എന്ന് വ്യക്തമായ ഉത്തരം ഉണ്ടെങ്കിലും ഞാൻ ഒന്നും മിണ്ടിയില്ല. അങ്ങനെയെങ്കിലും വണ്ണം കുറയട്ടെ. കൂടെ ഡയബറ്റിസും രക്തസമ്മർദ്ദവും കൊളസ്ട്രോളും കുറയട്ടെ. എന്നാലും ശരിക്കും മമ്മൂട്ടിക്ക് എത്ര വയസ്സായി കാണും ! എനിക്കിപ്പോഴും കൺഫ്യൂഷനാണ്!


‘ഫ്ളാറ്റമ്മ’മാർ ഹാപ്പിയാണ് | 24Nov2020\nകൊച്ചി: പൂന്തോട്ടത്തിൽ സൗഹൃദത്തിന്റേയും സന്തോഷത്തിന്റേയും ചിത്രശലഭങ്ങളെപ്പോലെ അവരെല്ലാം കൂടുകൂട്ടാനെത്തി. വീടുകൾക്കുള്ളിൽ കുടുംബത്തിലെ ജോലികളും ചുമതലകളുമായി കഴിയുന്ന വീട്ടമ്മമാരെപ്പോലെയാണോ ഫ്ളാറ്റിൽ കഴിയുന്ന ജോലിയില്ലാത്ത സ്ത്രീകൾ...?\nകലൂർ സ്റ്റേഡിയത്തിനടുത്തുള്ള കെന്റ് ഹെയ്ൽ ഗാർഡൻ ഫ്ളാറ്റിലെ സ്ത്രീകൾ ഒത്തുകൂടിയപ്പോൾ ഒരു കാര്യം മനസ്സിലായി; ‘ഫ്ളാറ്റമ്മ’മാർ ഹാപ്പിയാണ്.\nഞങ്ങൾക്ക് എല്ലാം അടിപൊളി\nകെന്റ് ഹെയ്ൽ ഗാർഡൻ ഫ്ളാറ്റിന്റെ രണ്ടാം നിലയിലെ പൂന്തോട്ടത്തിലാണ് അവരെയെല്ലാം കണ്ടത്. ചേർത്തല സ്വദേശി ഗീത മുരളി അഞ്ചു വർഷം മുമ്പാണ് ഫ്ളാറ്റിലെത്തിയതെങ്കിൽ തൊടുപുഴക്കാരി ലിബാസ് സാദിഖ് എത്തിയിട്ട് ഏഴു വർഷമായി. മുംബൈക്കാരി അനീറ്റ ടാറ്റുവും തൃശ്ശൂരിൽനിന്നുള്ള ജയശ്രീ സുധീറും എറണാകുളത്തുകാരി ഗീത അരവിന്ദും പത്തുകൊല്ലം മുമ്പ് ഫ്ളാറ്റിന്റെ സന്തോഷത്തിലേക്ക് കൂടുകൂട്ടിയവരാണ്. ഇവർക്കൊപ്പം ചേർന്ന ചെർപ്പുളശ്ശേരിക്കാരി മഞ്ജുള സുരേഷ് അഞ്ചുവർഷം മുമ്പും എളമക്കര സ്വദേശി സുമയ്യ സനൂപ് ഒരു വർഷം മുമ്പുമാണ് ഇവിടെയെത്തിയത്.\n“വീട്ടമ്മമാരായ ഞങ്ങൾക്ക് ഫ്ളാറ്റ്‌ജീവിതം വളരെ രസകരമാണ്. സത്യത്തിൽ ജോലിയില്ലാത്ത സ്ത്രീകൾക്ക് വീട്ടിൽ കഴിയുന്നതിനെക്കാൾ രസകരമായും സന്തോഷമായും ഫ്ളാറ്റിൽ കഴിയാനാകും. സ്നേഹവും സൗഹൃദവും സന്തോഷവുമൊക്കെ പങ്കിടാൻ ഞങ്ങളെപ്പോലെയുള്ള കുറെപ്പേർ അരികിലുള്ളതു തന്നെയാണ് ഏറ്റവും വലിയ കാര്യം. അടിപൊളിയായാണ് ഞങ്ങൾ ഇവിടെ കഴിയുന്നത്” - ജയശ്രീ പറഞ്ഞു.\nമുംബൈ ടു കൊച്ചി\nമുംബൈയിൽനിന്ന് കൊച്ചിയിലെത്തി ‘ഫ്ളാറ്റമ്മ’യായ കഥയാണ് അനീറ്റ പറഞ്ഞത്. “മുംബൈയിൽ ജനിച്ചു വളർന്ന എനിക്ക് അവിടെ ജോലിയുമുണ്ടായിരുന്നു. കല്യാണത്തിനു ശേഷം കൊച്ചിയിലെത്തിയപ്പോൾ വീട്ടിലെ ചില സാഹചര്യങ്ങൾ മൂലം ബാങ്കിലെ ജോലി ഉപേക്ഷിക്കേണ്ടി വന്നു. ജോലിയില്ലാതായതോടെ ആകെ ബോറടിയാകുമെന്നു കരുതിയ എന്റെ ജീവിതത്തിന് നിറങ്ങൾ തന്നത് ഇവിടത്തെ വീട്ടമ്മമാരാണ്. എല്ലാ കാര്യത്തിലും വലിയ പിന്തുണ തന്ന്, അവരെല്ലാം കൂടെ നിന്നതുകൊണ്ട് ഇപ്പോൾ ഞാൻ ആളാകെ മാറി’’-അനീറ്റ പറഞ്ഞു.\nഫ്ളാറ്റിൽ ജോലിയില്ലാതെ കഴിയുന്ന സ്ത്രീകളുടെ ഏറ്റവും വലിയ സന്തോഷങ്ങളിലൊന്ന് കൃഷിയാണ്. “എന്റെ ഫ്ളാറ്റിൽ ഇപ്പോൾ 110 ചെടിച്ചട്ടികളുണ്ട്. ഒപ്പം തക്കാളിയും പച്ചമുളകും വെണ്ടക്കയും ചീരയുമൊക്കെ ഞാൻ കൃഷി ചെയ്യുന്നുണ്ട്” - ജയശ്രീ പറഞ്ഞു.\n“എന്റെ ഫ്ളാറ്റിൽ മാവും പ്ലാവും മുരിങ്ങയുമൊക്കെയുണ്ട്. റോസും ചെത്തിയും ചെമ്പരത്തിയും മുല്ലയും അടക്കം കുറേ പൂക്കളുമുണ്ട്. ഫ്ളാറ്റിലെ ഇത്തിരി സ്ഥലത്തും നിങ്ങൾക്ക് വേണമെങ്കിൽ നല്ല രീതിയിൽ കൃഷി ചെയ്യാം” -ഗീത പറയുന്നു.\nഫ്ളാറ്റ് ജീവിതത്തിലെ ഏറ്റവും വലിയ കൂട്ടായ്മ കാണിച്ച ദിനങ്ങളായിരുന്നു കോവിഡ് കാലമെന്ന് അവരെല്ലാം ഒരേ പോലെ പറയുന്നു.\n“എനിക്കും ഭർത്താവിനും കോവിഡ് വന്നപ്പോൾ ഞങ്ങൾ ഏറ്റവും മുകളിലെ ഫ്ളാറ്റിലേക്ക് ക്വാറന്റീനിൽ പോയി. ആ സമയത്ത് ഇവരെല്ലാമാണ് ഭക്ഷണം എത്തിച്ചുതന്നത്. കോവിഡാണെന്നു കരുതി പേടിച്ച് അവരൊന്നും ഞങ്ങളെ ഉപേക്ഷിച്ചില്ല” - ഗീതയുടെ ഈറനണിഞ്ഞ കണ്ണുകളിൽ കൂട്ടുകാരികളോടുള്ള കടപ്പാട് തെളിഞ്ഞു. കൂട്ടുകാരിയെ ചേർത്തുപിടിച്ച് ജയശ്രീ കാതിൽ പറഞ്ഞു: “മരിക്കുന്നതുവരെ നമുക്കെല്ലാം ഇവിടെത്തന്നെ ഇത്രമേൽ സ്നേഹിച്ച് കഴിയണ്ടേ...”


304 നും 316 സ്റ്റെയിൻലെസ് സ്റ്റീലിനും ഇടയിലുള്ള വ്യത്യാസം | ചേരുക\n304 നും 316 സ്റ്റെയിൻലെസ് സ്റ്റീലിനും ഇടയിലുള്ള വ്യത്യാസം\nനശിപ്പിക്കുന്ന പരിതസ്ഥിതികൾ സഹിക്കേണ്ട ഒരു സ്റ്റെയിൻലെസ് സ്റ്റീൽ തിരഞ്ഞെടുക്കുമ്പോൾ, ഓസ്റ്റെനിറ്റിക് സ്റ്റെയിൻലെസ് സ്റ്റീലുകൾ സാധാരണയായി ഉപയോഗിക്കുന്നു. മികച്ച മെക്കാനിക്കൽ ഗുണങ്ങൾ ഉള്ളതിനാൽ, ഓസ്റ്റെനിറ്റിക് സ്റ്റെയിൻലെസ് സ്റ്റീലുകളിലെ ഉയർന്ന അളവിലുള്ള നിക്കൽ, ക്രോമിയം എന്നിവയും മികച്ച നാശന പ്രതിരോധം നൽകുന്നു. കൂടാതെ, പല ഓസ്റ്റെനിറ്റിക് സ്റ്റെയിൻലെസ് സ്റ്റീലുകളും ഇംതിയാസ് ചെയ്യാവുന്നതും രൂപപ്പെടുത്താവുന്നതുമാണ്. ഓസ്റ്റെനിറ്റിക് സ്റ്റെയിൻലെസ് സ്റ്റീലിന്റെ ഏറ്റവും സാധാരണമായ രണ്ട് ഗ്രേഡുകൾ 304, 316 ഗ്രേഡുകളാണ്. നിങ്ങളുടെ പ്രോജക്റ്റിന് ഏത് ഗ്രേഡ് ശരിയാണെന്ന് നിർണ്ണയിക്കാൻ സഹായിക്കുന്നതിന്, ഈ ബ്ലോഗ് 304 നും 316 സ്റ്റെയിൻലെസ് സ്റ്റീലിനുമിടയിലുള്ള വ്യത്യാസം പരിശോധിക്കും.\nഗ്രേഡ് 304 സ്റ്റെയിൻലെസ് സ്റ്റീൽ സാധാരണയായി ഏറ്റവും സാധാരണമായ ഓസ്റ്റെനിറ്റിക് സ്റ്റെയിൻലെസ് സ്റ്റീൽ ആയി കണക്കാക്കപ്പെടുന്നു. ഭാരം കൊണ്ട് 8 മുതൽ 10.5 ശതമാനം വരെ ഉയർന്ന നിക്കൽ ഉള്ളടക്കവും 18 മുതൽ 20 ശതമാനം വരെ ഉയർന്ന ക്രോമിയവും അടങ്ങിയിരിക്കുന്നു. മാംഗനീസ്, സിലിക്കൺ, കാർബൺ എന്നിവയാണ് മറ്റ് പ്രധാന അലോയ് ഘടകങ്ങൾ. രാസഘടനയുടെ അവശിഷ്ടം പ്രാഥമികമായി ഇരുമ്പാണ്.\nഉയർന്ന അളവിലുള്ള ക്രോമിയവും നിക്കലും 304 സ്റ്റെയിൻലെസ് സ്റ്റീലിന് മികച്ച നാശന പ്രതിരോധം നൽകുന്നു. 304 സ്റ്റെയിൻലെസ് സ്റ്റീലിന്റെ സാധാരണ ആപ്ലിക്കേഷനുകളിൽ ഇവ ഉൾപ്പെടുന്നു:\nറഫ്രിജറേറ്ററുകൾ, ഡിഷ്വാഷറുകൾ തുടങ്ങിയ ഉപകരണങ്ങൾ\nവാണിജ്യ ഭക്ഷ്യ സംസ്കരണ ഉപകരണങ്ങൾ\nസാധാരണ കാർബൺ സ്റ്റീലിനെ തുരുമ്പെടുക്കുന്ന പരിതസ്ഥിതിയിലെ ഘടനകൾ.\n316 സ്റ്റെയിൻലെസ് സ്റ്റീൽ\n304 ന് സമാനമായി, ഗ്രേഡ് 316 സ്റ്റെയിൻലെസ് സ്റ്റീലിൽ ഉയർന്ന അളവിൽ ക്രോമിയവും നിക്കലും ഉണ്ട്. 316 -ൽ സിലിക്കൺ, മാംഗനീസ്, കാർബൺ എന്നിവ അടങ്ങിയിട്ടുണ്ട്, ഇതിൽ ഭൂരിഭാഗവും ഇരുമ്പാണ്. 304 -നും 316 -നും ഇടയിലുള്ള ഒരു പ്രധാന വ്യത്യാസം രാസഘടനയാണ്, 316 -ൽ ഗണ്യമായ അളവിൽ മോളിബ്ഡിനം അടങ്ങിയിരിക്കുന്നു; സാധാരണയായി2മുതൽ3ശതമാനം വരെ ഭാരം 304 ൽ കാണപ്പെടുന്ന അളവുകൾ മാത്രം കണ്ടെത്തുന്നു. ഉയർന്ന മോളിബ്ഡിനം ഉള്ളടക്കം ഗ്രേഡ് 316 ൽ വർദ്ധിച്ച നാശന പ്രതിരോധം കൈവരിക്കുന്നു.\n316 സ്റ്റെയിൻലെസ് സ്റ്റീൽ പലപ്പോഴും സമുദ്ര പ്രയോഗങ്ങൾക്കായി ഒരു ഓസ്റ്റെനിറ്റിക് സ്റ്റെയിൻലെസ് സ്റ്റീൽ തിരഞ്ഞെടുക്കുമ്പോൾ ഏറ്റവും അനുയോജ്യമായ ചോയിസുകളിൽ ഒന്നായി കണക്കാക്കപ്പെടുന്നു. 316 സ്റ്റെയിൻലെസ് സ്റ്റീലിന്റെ മറ്റ് സാധാരണ ആപ്ലിക്കേഷനുകളിൽ ഇവ ഉൾപ്പെടുന്നു:\nരാസ സംസ്കരണവും സംഭരണ ഉപകരണങ്ങളും.\nസമുദ്ര പരിസ്ഥിതി, പ്രത്യേകിച്ച് ക്ലോറൈഡുകൾ ഉള്ളവ\nഏതാണ് നിങ്ങൾ ഉപയോഗിക്കേണ്ടത്: ഗ്രേഡ് 304 അല്ലെങ്കിൽ ഗ്രേഡ് 316?\n304 സ്റ്റെയിൻലെസ് സ്റ്റീൽ മികച്ച ചോയിസായേക്കാവുന്ന ചില സാഹചര്യങ്ങൾ ഇതാ:\nആപ്ലിക്കേഷന് മികച്ച ഫോർമാബിലിറ്റി ആവശ്യമാണ്. ഗ്രേഡ് 316 ലെ ഉയർന്ന മോളിബ്ഡിനം ഉള്ളടക്കം രൂപവത്കരണത്തെ പ്രതികൂലമായി ബാധിക്കും.\nആപ്ലിക്കേഷന് ചെലവ് ആശങ്കകളുണ്ട്. ഗ്രേഡ് 304 സാധാരണയായി ഗ്രേഡ് 316 നെക്കാൾ താങ്ങാനാകുന്നതാണ്.\n316 സ്റ്റെയിൻ‌ലെസ് സ്റ്റീൽ മികച്ച തിരഞ്ഞെടുപ്പായേക്കാവുന്ന ചില സാഹചര്യങ്ങൾ ഇതാ:\nപരിസ്ഥിതിയിൽ ഉയർന്ന അളവിലുള്ള നശിപ്പിക്കുന്ന ഘടകങ്ങൾ ഉൾപ്പെടുന്നു.\nമെറ്റീരിയൽ വെള്ളത്തിനടിയിൽ സ്ഥാപിക്കുകയോ തുടർച്ചയായി വെള്ളത്തിന് വിധേയമാകുകയോ ചെയ്യും.\nകൂടുതൽ ശക്തിയും കാഠിന്യവും ആവശ്യമുള്ള ആപ്ലിക്കേഷനുകളിൽ.\nപോസ്റ്റ് സമയം: ജൂൺ -11-2020


അന്വേഷണം ഉദ്യോഗസ്ഥരിൽ ഒതുങ്ങരുത്; ഗൂഢാലോചന പുറത്തുവരണം: നമ്പി നാരായണൻ | ISRO spy case | Nambi Narayanan\nഅന്വേഷണം ഉദ്യോഗസ്ഥരിൽ ഒതുങ്ങരുത്; ഗൂഢാലോചന പുറത്തുവരണം: നമ്പി നാരായണൻ\nസ്വന്തം ലേഖകൻ September 14, 2018 09:03 PM IST\nഐഎസ്ആർഒ ചാരക്കേസിൽ സുപ്രീംകോടതി സമിതിയുടെ അന്വേഷണം ഉദ്യോഗസ്ഥരില് ഒതുങ്ങരുതെന്ന് നമ്പി നാരായണന്. ചാരക്കേസിന് പിന്നിലെ ഗൂഢാലോചനയും പുറത്തുവരണം\nപൊലീസിന്‍റെ അധികാരദുര്‍വിനിയോഗത്തിന് തടയിടാനുതകുന്നതാണ് വിധി. മനോരമ ന്യൂസ് കൗണ്ടര് പോയന്‍റിൽ നമ്പിനാരായണൻ പ്രതികരിച്ചു.\nഐഎസ്ആർഒ ചാരക്കേസിൽ നിർണായക വിധിക്കു പിന്നാലെ പ്രതികരണവുമായി മുന് ശാസ്ത്രജ്ഞന് നമ്പി നാരായണന്. മുൻ ഡിജിപി സിബി മാത്യൂസാണ് ഐഎസ്ആര്‍ഒ ചാരക്കേസ് ഈ വിധമാക്കിയതെന്നു നമ്പി നാരായണന് മനോരമ ന്യൂസിനോടു പറഞ്ഞു. എന്തുചെയ്താലും രക്ഷപ്പെടാം എന്ന പൊലീസിന്റെ ചിന്ത മാറാന് ഈ വിധി വഴിയൊരുക്കും. ചരിത്രവിധിയാണ് ഉണ്ടായത്. സുപ്രീംകോടതി വിധിയില് സന്തോഷമുണ്ട്.\nസിബിഐ അന്വേഷണമാണ് ആഗ്രഹിച്ചതെന്നും ജുഡീഷ്യല് അന്വേഷണം വഴുതിപ്പോകുമോ എന്നു സംശയമുണ്ടെന്നും അദ്ദേഹം പറഞ്ഞു. വിധി പൂര്‍ണമായി അറിഞ്ഞശേഷം വിശദമായ പ്രതികരണം നല്‍കാമെന്നും അദ്ദേഹം വിശദീകരിച്ചു. നഷ്ടപരിഹാരം ഉദ്യോഗസ്ഥരില്‍നിന്നാണ് ഈടാക്കുന്നതെങ്കില് അതു ശിക്ഷ തന്നെയാണെന്നും അദ്ദേഹം കൂട്ടിച്ചേർത്തു.\nഅതേസമയം, വിധിയെക്കുറിച്ചു പ്രതികരിക്കാനില്ലെന്നു മുന് ഡിജിപി: സിബി മാത്യൂസ് പറഞ്ഞു. വിധി യുക്തിരഹിതമാണെന്നു മുന് ഡിവൈഎസ്പി ജോഷ്വ അറിയിച്ചു. നഷ്ടപരിഹാരക്കേസുകളിലൊന്നും താന് എതിര്‍കക്ഷിയല്ലെന്നും അദ്ദേഹം അവകാശപ്പെട്ടു.\nജുഡീഷ്യല് അന്വേഷണവുമായി ബന്ധപ്പെട്ട് അറിയാവുന്ന കാര്യങ്ങള് പങ്കിടാന് തയാറാണെന്നു പത്മജ വേണുഗോപാല് പറഞ്ഞു. സിബി മാത്യൂസുമായി അടുപ്പമുള്ളത് ആര്‍ക്കാണെന്ന് അന്വേഷിച്ചാല് മാത്രം മതി. അതു പലര്‍ക്കും ബുദ്ധിമുട്ടുണ്ടാക്കുന്നതാകുമെന്നും പത്മജ പറഞ്ഞു.


ചക്കയ്ക്ക് നല്ലകാലം, ലോക്ഡൗണ് കാലത്ത് തീന്‍മേശ കീഴടക്കി ചക്ക വിഭവങ്ങള് | jackfruit\nApr 2, 2020, 07:31 PM IST\nകോവിഡിന്റെ പശ്ചാത്തലത്തില് എല്ലാവരും വീടുകളില്‍തന്നെ കഴിയാന് തുടങ്ങിയതോടെ ചക്കയ്ക്ക് പ്രിയമേറി. പച്ചക്കറികള്‍ക്കും മത്സ്യമാംസാദികള്‍ക്കും ക്ഷാമംനേരിടുന്നതിനാല് മിക്കവീടുകളിലും ചക്കകൊണ്ടുള്ള വിഭവങ്ങളാണ് തീന്‍മേശ കീഴടക്കുന്നത്.\nഗ്രാമപ്രദേശങ്ങളിലാണ് ചക്കയ്ക്ക് ആവശ്യക്കാരേറെ. മുമ്പ്, ഗ്രാമപ്രദേശങ്ങളില്‍നിന്ന് നഗരത്തിലേക്ക് കച്ചവടക്കാര് ചക്ക വില്പനയ്ക്കായി എത്തിച്ചിരുന്നു. എന്നാല്, രാജ്യമൊട്ടാകെ കോവിഡ് ഭീതിയിലായതോടെ കച്ചവടം നിലച്ചു.\nകുറെനാളുകളായി ആവശ്യക്കാരില്ലാതെ പാഴായിപ്പോകുകയായിരുന്നു ഇതെല്ലാം. പച്ചച്ചക്ക ഇന്‍സുലിന്റെ ഉത്പാദനത്തെ സഹായിക്കുന്നെന്നാണ് പറയപ്പെടുന്നത്. അതിനാല്, പ്രമേഹരോഗികള്‍ക്ക് പച്ചച്ചക്ക വിഭവങ്ങള് അത്യുത്തമമാണെന്ന് വിലയിരുത്തപ്പെടുന്നു.\nContent Highlights: Demand for jackfruit soars in Kerala\nമണ്ണില്ലാതെയും ഗ്രോബാഗ്; മട്ടുപ്പാവ് കൃഷിയിലെ പുത്തന് പരീക്ഷണം\nഇനി മണ്ണില്ലാതെയും മട്ടുപ്പാവ് കൃഷി നടത്താം. മണ്ണിന് പകരം ഉമിയും ജൈവവളങ്ങളും ഉപയോഗിച്ച് ..


16 രൂപയ്ക്ക് വോഡഫോണിൽ അൺലിമിറ്റഡ് 4ജി ഡാറ്റ; എയർടെല്ലിൽ ഓരോ മാസവും 3ജിബി അധിക ഡാറ്റ; ജിയോയ്ക്ക് വെല്ലുവിളി – Kairali News | Kairali News Live l Latest Malayalam News\n16 രൂപയ്ക്ക് വോഡഫോണിൽ അൺലിമിറ്റഡ് 4ജി ഡാറ്റ; എയർടെല്ലിൽ ഓരോ മാസവും 3ജിബി അധിക ഡാറ്റ; ജിയോയ്ക്ക് വെല്ലുവിളി\nറിലയൻസ് ജിയോയ്ക്ക് വെല്ലുവിളിയുമായി വോഡഫോണും എയർടെല്ലും പുതിയ ഓഫറുകൾ പ്രഖ്യാപിച്ചു. ഡാറ്റ ഉപഭോഗത്തിനു വമ്പൻ നിരക്ക് ഇളവും സൗജന്യ ഡാറ്റയുമാണ് പ്രഖ്യാപിച്ചിട്ടുള്ളത്. വോഡഫോണിൽ അൺലിമിറ്റഡ് 4ജി/ 3ജി ഡാറ്റയാണ് പ്രഖ്യാപിച്ചിട്ടുള്ളത്. ജനുവരി9മുതൽ 16 രൂപയ്ക്ക് റീചാർജ് ചെയ്താൽ ഒരു മണിക്കൂറിനു അൺലിമിറ്റഡ് 4ജി/3ജി ഡാറ്റ സേവനം ആസ്വദിക്കാം. എയർടെൽ ആകട്ടെ3ജിബി അധിക ഡാറ്റയാണ് പ്രഖ്യാപിച്ചിട്ടുള്ളത്.\nഅടുത്ത ഒരു വർഷത്തേക്ക് എയർടെലിന്റെ ഡാറ്റ ഓഫർ ലഭിക്കും. എയർടെല്ലിലേക്ക് പോർട്ട് ചെയ്ത് കമ്പനിയുടെ മിഡ്-ഹൈഎൻഡ് പാക്കുകൾ എടുക്കുന്ന ഉപയോക്താക്കൾക്കാണ് പുതിയ ഓഫർ നൽകുന്നത്. ഡിസംബർ എട്ടിനു അൺലിമിറ്റഡ് വോയ്‌സ് കോൾസ് എന്ന ഓഫർ എയർടെൽ പ്രഖ്യാപിച്ചിരുന്നു. ഇതേ പാക്കിലേക്കു തന്നെയാണ്3ജിബി അധിക ഡാറ്റയും എയർടെൽ ഇപ്പോൾ പ്രഖ്യാപിച്ചിട്ടുള്ളത്. ജനുവരി4മുതൽ ഫെബ്രുവരി 28 വരെയാണ് അൺലിമിറ്റഡ് വോയ്‌സ് കോൾ പ്രഖ്യാപിച്ചിട്ടുള്ളത്. ഇതിൽ അടുത്ത ഒരു വർഷത്തേക്ക് അതായത് ഡിസംബർ 31 വരെ3ജിബി അധിക ഡാറ്റ ലഭിക്കും.\nപിഴത്തുക അടച്ചില്ല; ടെലിക്കോം കമ്പനികള്‍ക്ക് സുപ്രീംകോടതിയുടെ അന്ത്യശാസനം\nറിലയൻസ് ജിയോയുടെ ഓഫർ ഏതു ഘട്ടത്തിൽ വേണമെങ്കിലും അവസാനിക്കാം എന്നു എല്ലാവർക്കും അറിയാമെന്നിരിക്കെ ഈ ഓഫറുകൾ വലിയ ചലനം സൃഷ്ടിക്കും എന്നാണ് കരുതപ്പെടുന്നത്. കൂടാതെ പല ഉപയോക്താക്കളും ജിയോയുടെ വോയ്‌സ് കോളിന്റെ ഗുണമേൻമയിൽ അസംതൃപ്തരാണെന്നതും എയർടെല്ലിനു ഗുണമാകും. അതേസമയം, കോൾ ഡ്രോപ്പ് അടക്കമുള്ള പരാതികൾക്ക് റിലയൻസ് ജിയോയിൽ നിന്ന് 3,050 കോടി രൂപ പിഴയീടാക്കാൻ ട്രായ് നിർദേശിച്ചിട്ടുണ്ട്.\nറിലയൻസ് ജിയോ വമ്പൻ ഓഫറുകളുമായി സെപ്തംബറിൽ കളം നിറഞ്ഞതു മുതൽ ടെലികോം രംഗത്ത് വൻ ഓഫറുകളുടെ പെരുമഴയാണ്. എല്ലാ സേവനദാതാക്കളും തങ്ങളുടെ ഉപയോക്താക്കൾക്ക് തകർപ്പൻ ഓഫറുകളാണ് പ്രഖ്യാപിക്കുന്നത്. ഈ ഓഫർ യുദ്ധത്തിന്റെ ബാക്കിപത്രം തന്നെയാണ് ഇപ്പോഴത്തെ ഈ ഓഫറിനു പിന്നിലും. എയർടെൽ പ്രഖ്യാപിച്ച പുതിയ ഡാറ്റ ഓഫറിന്റെ ചുവട് പിടിച്ച് കുറച്ചെങ്കിലും ജിയോ ഉപയോക്താക്കൾ എയർടെല്ലിലേക്കു പോർട്ട് ചെയ്യാൻ സാധ്യതയുണ്ടെന്നാണ് റിപ്പോർട്ട്.\nTags: AirtelData OffersMobile OperatorsReliance JioTelecom CompanyVodafone


എലിപ്പനി: പ്രത്യേക ശ്രദ്ധ പുലര്‍ത്തണമെന്ന് മുഖ്യമന്ത്രി പിണറായി; പ്രതിരോധപ്രവര്‍ത്തനം ഉറപ്പുവരുത്തണമെന്ന് ആരോഗ്യമന്ത്രിക്ക് നിര്‍ദേശം – Malanad Online\nTuesday, April 23, 2019 17:30:50\nന്യൂയോര്‍ക്ക്: സംസ്ഥാനത്ത് എലിപ്പനി പടരുന്ന സാഹചര്യത്തില് ജനങ്ങള് പ്രത്യേക ശ്രദ്ധ പുലര്‍ത്തണമെന്ന് മുഖ്യമന്ത്രി പിണറായി വിജയന് പറഞ്ഞു. ആരോഗ്യപ്രവര്‍ത്തകര് പനി പടരുന്ന മേഖലകളില് എത്തണം. പ്രതിരോധപ്രവര്‍ത്തനം ഉറപ്പുവരുത്തണമെന്ന് ആരോഗ്യമന്ത്രിക്ക് നിര്‍ദേശം നല്‍കി. ദൈന്യംദിന വിലയിരുത്തലും നിരീക്ഷണവും തുടരണമെന്നും മുഖ്യമന്ത്രി പറഞ്ഞു. ഫെയ്സ്ബുക്ക് പോസ്റ്റിലാണ് മുഖ്യമന്ത്രി ഇക്കാര്യം അറിയിച്ചത്.\nഎലിപ്പനിപ്രതിരോധ പ്രവര്‍ത്തനങ്ങള് ശക്തമായി തുടരാന് ആരോഗ്യമന്ത്രി കെ കെ ശൈലജടീച്ചര്‍ക്ക് നിര്‍ദ്ദേശം നല്‍കി. എലിപ്പനി പടരാനിടയുള്ള മേഖലകളില് പ്രത്യേക ശ്രദ്ധ പുലര്‍ത്തണം. ആരോഗ്യവകുപ്പ് പ്രവര്‍ത്തകര് ഇത്തരം മേഖലകളിലെത്തി പ്രതിരോധപ്രവര്‍ത്തനങ്ങള് സംഘടിപ്പിക്കുന്നുവെന്ന് ഉറപ്പു വരുത്തണം. ദൈദംദിന വിലയിരുത്തലുകളും നിരീക്ഷണവും തുടരണമെന്നും ആരോഗ്യമന്ത്രിക്ക് നിര്‍ദ്ദേശം നല്‍കി.\nപ്രതിരോധ പ്രവര്‍ത്തനങ്ങളുമായി ബന്ധപ്പെട്ട് ജനകീയ ബോധവല്‍ക്കരണ പരിപാടികള് ശക്തമാക്കാനും നിര്‍ദ്ദേശിച്ചു. മറ്റ് പകര്‍ച്ച വ്യാധികള്‍ക്കെതിരെയുള്ള മുന്‍കരുതല് നടപടികൾ സ്വീകരിക്കാനും നിര്‍ദ്ദേശം നല്‍കിയിട്ടുണ്ട്.\n« രാഹുല് ഗാന്ധിയുടെ സുരക്ഷിത യാത്രയ്ക്ക് പുതിയ വിമാനം വാങ്ങാന് സ്വന്തം വീട് വില്‍ക്കാനൊരുങ്ങി കോണ്‍ഗ്രസ് നേതാവ് (Previous)\n(Next) മന്ത്രി കടകംപള്ളി സുരേന്ദ്രന് വിദേശയാത്രയ്ക്ക് അനുമതി; മൂന്ന് രാജ്യങ്ങള് സന്ദര്‍ശിക്കും »


ബന്ധുക്കളെ കാണാന് വീടുവിട്ടിറങ്ങിയ വയോധിക വഴി മറന്നെത്തിയത് കലക്ടറേറ്റില് -\nകൊച്ചി: ബന്ധുക്കളെ കാണാന് വീട്ടുകാരോട് പറയാതെ വീടുവിട്ടിറങ്ങിയ വയോധിക വഴി മറന്നെത്തിയത് കലക്ടറേറ്റില്. ജില്ലാ കലക്ടറുടെ ഇടപെടലില് വയോധികയുടെ വീട് കണ്ടെത്തി സുരക്ഷിതമായി തിരിച്ചെത്തിച്ചു. കണിമംഗലം വടക്കെപുരക്കല് കുട്ടപ്പന്റെ ഭാര്യ പാറുക്കുട്ടി അമ്മയാണ് വ്യാഴാഴ്ച രാവിലെ പത്തു മണിയോടെ വഴി തെറ്റി കലക്ടറേറ്റിലെത്തിയത്.\nമറവി രോഗം ബാധിച്ച പാറുക്കുട്ടി അമ്മ, നെടുപുഴയിലുള്ള ഭര്‍ത്താവിന്റെ ആദ്യ ഭാര്യയുടെ മക്കളെ കാണുന്നതിന് പുതൂര്‍ക്കരയിലുള്ള സഹോദരന്റെ മകന്റെ വീട്ടില്‍നിന്ന് പുറപ്പെട്ടതായിരുന്നു. ഈ സമയം സഹോദരന്റെ മകന്റെ മകന് മാത്രമാണ് വീട്ടില് ഉണ്ടായിരുന്നത്. എന്നാല് നെടുപുഴയ്ക്ക് പോകേണ്ടതിന് പകരം ചെന്നെത്തിയത് എറണാകുളം കലക്ടറേറ്റിലായിരുന്നു.\nഇക്കാര്യം ശ്രദ്ധയില്‍പ്പെട്ട കലക്ടറേറ്റ് ജീവനക്കാരായ പ്രതിഭയും ഗോപാലകൃഷ്ണനും കാര്യങ്ങള് ചോദിച്ചറിഞ്ഞ് നെടുപുഴയിലേക്ക് ഓട്ടോറിക്ഷ വിളിച്ച് പറഞ്ഞയച്ചു. എന്നാല് സ്ഥലത്തെത്തിയപ്പോള് വീട് എവിടെയാണെന്ന് പേരാമംഗലം സ്വദേശിയായ ഓട്ടോ ഡ്രൈവര് സജിക്ക് കണ്ടെത്താനായില്ല. ഇതേത്തുടര്‍ന്ന് ഡ്രൈവര് വയോധികയെ കലക്ടറേറ്റിലേക്കു തിരിച്ചെത്തിച്ചു.\nവിവരമറിഞ്ഞ ജില്ലാ കലക്ടര്, വയോധികയുടെ വീട് കണ്ടെത്തി സുരക്ഷിതമായി തിരികെ എത്തിക്കാന് ബന്ധപ്പെട്ട ഉദ്യോഗസ്ഥരുമായി ചേര്‍ന്ന് നടപടികള് സ്വീകരിക്കുകയായിരുന്നു. ജില്ലാ ഐസിഡിഎസ് പ്രോഗ്രാം ഓഫിസ്, വില്ലേജ് ഓഫിസ് എന്നിവയുടെയും മെയ്ന്റനന്‍സ് ട്രിബ്യൂണല് ജീവനക്കാരി ബിനിയുടെയും സഹകരണത്തോടെയാണ് ബന്ധുക്കളെ കണ്ടുപിടിച്ച് പാറുക്കുട്ടി അമ്മയെ ഉച്ചയ്ക്ക് ഒരു മണിയോടെ പൂതൂര്‍ക്കരയിലെ വീട്ടിലെത്തിച്ചു.\nയുപിയില് വീടിന് മുകളില് പാക് പതാക ഉയര്‍ത്തിയ സംഭവം; നാല് പേര് അറസ്റ്റില്


സെറ്റുടുത്ത്, മുല്ലപ്പൂ ചൂടി, ചന്ദനക്കുറിയണിഞ്ഞ് പി വി സിന്ധു; അനന്തപുരിയില് ക്ഷേത്ര ദര്‍ശനം നടത്തി\nആദരം ഏറ്റുവാങ്ങാനായി ലോക ബാഡ്മിന്റണ് താരം പി.വി സിന്ധു കേരളത്തിലെത്തി. ഇന്നലെ രാത്രി എട്ട് മണിക്കുള്ള വിമാനത്തിലാണ് ഹൈദരാബാദില് നിന്ന് സിന്ധു തിരുവനന്തപുരത്തെത്തിയത്. ഇന്ന് രാവിലെ സെറ്റും മുണ്ടുമുടുത്ത് അമ്മ പി. വിജയയ്ക്കൊപ്പം സിന്ധു ക്ഷേത്രദര്‍ശനം നടത്തി.പദ്മനാഭസ്വാമി ക്ഷേത്രത്തിലും ആറ്റുകാല് ക്ഷേത്രത്തിലും ആണ് സിന്ധു തൊഴാനെത്തിയത്.\nലോക കിരീടം നേടിയ പി വി സിന്ധുവിനെ കേരളം ഇന്ന് ആദരിക്കും. ചടങ്ങ് മുഖ്യമന്ത്രി പിണറായി വിജയന് ഉദ്ഘാടനം ചെയ്യും. കായിക വകുപ്പ് മന്ത്രി ഇ.പി. ജയരാജന് അധ്യക്ഷത വഹിക്കും. പ്രതിപക്ഷ നേതാവ് ശ്രീ. രമേശ് ചെന്നിത്തല, സഹകരണ, ടൂറിസം, ദേവസ്വം വകുപ്പ് മന്ത്രി കടകംപള്ളി സുരേന്ദ്രന് എം.പി. ഡോ. ശശിതരൂര്, എം.എല്.എ. വി.എസ്. ശിവകുമാര് തുടങ്ങിയവര് പങ്കെടുക്കും.


പ്രമുഖ യൂറോപ്യൻ യൂണിവേഴ്സിറ്റികളിൽ മെഡിസിൻ, ഡെന്റിസ്ട്രി, വെറ്റിനറി, ഫാർമസി കോഴ്‌സുകളിലേക്കുള്ള(2021-22) അഡ്മിഷൻ ആരംഭിച്ചിരിക്കുന്നു. ഉടൻ രജിസ്റ്റർ ചെയ്യുക - Rose Malayalam | Rose Malayalam\nUpdated on 08-03-2021 at 7:11 pm\nമുൻവർഷങ്ങളിലെ പ്രവേശന പരീക്ഷകളിൽ സമ്പൂർണ വിജയം കൈവരിച്ച Studywell Medicine എന്ന സ്ഥാപനം കുട്ടികളുടെയും മാതാപിതാക്കളുടെയും സൗകര്യാർത്ഥം കോവിഡ് 19 ന്റെ പശ്ചാത്തലത്തിൽ 2021 ലെ ബൾഗേറിയൻ മെഡിക്കൽ യൂണിവേഴ്സിറ്റിയുടെ പ്രവേശന പരീക്ഷ ഓൺലൈൻവഴി നടത്തപ്പെടുന്നു. ഈ അവസരം പരമാവധി പ്രയോജനപ്പെടുത്താവുന്നതാണെന്ന് സ്ഥാപനത്തിന്റെ ഡയറക്ടർ മനോജ് മാത്യു അറിയിച്ചു.\nഏറ്റവും കുറഞ്ഞ ഫീസ്.\nപൂർണമായും ഓൺലൈനിൽ അപേക്ഷിക്കാം.\nബൾഗേറിയൻ മെഡിക്കൽ യൂണിവേഴ്സിറ്റിയുടെ നേരിട്ടുള്ള അയർലണ്ടിലെ ഏക പ്രതിനിധി.\nIreland , UK, Bulgaria , India എന്നിവിടങ്ങളിൽ ഇന്റേൺഷിപ് ചെയ്യാനുള്ള സൗകര്യം.\nവിവിധ വർഷങ്ങളിൽ മെഡിസിൻ പഠിക്കുന്ന കുട്ടികളും അവരുടെ മാതാപിതാക്കളുമായി നേരിട്ട് സംസാരിക്കാനുള്ള അവസരം.\nUK,Bulgaria, Ireland, India എന്നിവിടങ്ങളിൽ ഇന്റേൺഷിപ് ചെയ്തുകൊണ്ടിരിക്കുന്ന കുട്ടികളുമായി നേരിട്ട് സംസാരിക്കാനുള്ള അവസരം.\nപഠിച്ചിറങ്ങി ജോലിയിൽ പ്രവേശിച്ച കുട്ടികളുമായി സംസാരിക്കാനുള്ള അവസരം.\nവർഷങ്ങളുടെ സേവന പാരമ്പര്യം.\nയൂണിവേഴ്സിറ്റിയുടെ ഏറ്റവും അടുത്ത് താമസ സൗകര്യം.\n2021ൽ മെഡിസിൻ, ഡെന്റിസ്ട്രി, വെറ്റിനറി, ഫാർമസി പഠിക്കാൻ താല്പര്യമുള്ളവർ ഉടൻ തന്നെ ബന്ധപ്പെട്ടു സീറ്റ് മുൻകൂട്ടി ബുക്ക് ചെയ്യണമെന്ന് ഈ മേഖലയിൽ വർഷങ്ങളുടെ പ്രവർത്തന പരിചയമുള്ള സ്റ്റഡിവെൽ മെഡിസിൻ എന്ന സ്ഥാപനത്തിന്റെ പ്രതിനിധികൾ അറിയിച്ചു. ഞങ്ങളുടെ സേവനങ്ങളെ കുറിച്ച് കുട്ടികളുടെയും മാതാപിതാക്കളുടെയും അഭിപ്രായങ്ങൾക്കും അവലോകങ്ങൾക്കും വെബ്സൈറ്റ് സന്ദർശിക്കുക. കൂടുതൽ വിശദാംശങ്ങൾക്ക് ഉടൻ ബന്ധപ്പെടുക.


Kerala Weather Yellow Alert in ten districts today: ശക്തമായ മഴ; കൊല്ലം മുതല് കാസര്‍ഗോഡ് വരെ യെല്ലോ അലര്‍ട്ട്\nശക്തമായ മഴ; കൊല്ലം മുതല് കാസര്‍ഗോഡ് വരെ യെല്ലോ അലര്‍ട്ട്\nബംഗാള് ഉള്‍ക്കടലില് രൂപപ്പെട്ട തീവ്ര ന്യൂനമര്‍ദം മൂലമാണ് കേരളത്തില് മഴ\nUpdated: September 13, 2021 1:54:31 pm\nതിരുവനന്തപുരം: ബംഗാള് ഉള്‍ക്കടലിലെ തീവ്ര ന്യൂനമര്‍ദം മൂലം സംസ്ഥാനത്ത് ശക്തമായ മഴ തുടരുന്നു. കൂടുതല് ജില്ലകളില് ജാഗ്രത നിര്‍ദേശം നല്‍കി. 13 ജില്ലകളിലാണ് നിലവില് യെല്ലോ അലര്‍ട്ട് പ്രഖ്യാപിച്ചിരിക്കുന്നത്. ചൊവ്വാഴ്ച വരെ മഴ തുടരുമെന്നാണ് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്.\n13-09-2021: കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശ്ശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\n14-09-2021: കോട്ടയം, എറണാകുളം, ഇടുക്കി, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\nഅടുത്ത 12 മണിക്കൂറിൽ വടക്ക്- അതിനോടു ചേർന്നുള്ള മധ്യ പടിഞ്ഞാറൻ ബംഗാൾ ഉൾക്കടൽ ഒഡിഷ, വെസ്റ്റ് ബംഗാൾ, വടക്കൻ ആന്ധ്രാ പ്രദേശ് തീരങ്ങൾ എന്നിവിടങ്ങളിൽ മണിക്കൂറിൽ 50 മുതൽ 60 കി.മീ വരെ വേഗതയിലും ചില അവസരങ്ങളിൽ 70 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥയ്ക്കും സാധ്യതയുണ്ടെന്ന് ദുരന്ത നിവാരണ അതോറിറ്റി അറിയിച്ചു.\nഇന്ന് മധ്യ കിഴക്കൻ അതിനോട് ചേർന്നുള്ള തെക്കൻ ബംഗാൾ ഉൾക്കടലിൽ മണിക്കൂറിൽ 40 മുതൽ 50 കി.മീ വരെ വേഗതയിലും ചില അവസരങ്ങളിൽ 60 കി.മീ വരെ വേഗതയിലും വീശിയടിച്ചേക്കാവുന്ന ശക്തമായ കാറ്റിനാണ് സാധ്യത. വെള്ളിയാഴ്ച വരെ തെക്ക് – പടിഞ്ഞാറൻ, മധ്യ – പടിഞ്ഞാറൻ അറബിക്കടലിലും സമാനമായ കാലവസ്ഥയായിരിക്കും.\nAlso Read: നാര്‍ക്കോട്ടിക് ജിഹാദ്: ബിഷപ്പിന് പിന്തുണയുമായി കെ. സുരേന്ദ്രന്; സംഘപരിവാറിന് മുരളീധരന്റെ വിമര്‍ശനം\nWeb Title: Kerala weather yellow alert in ten districts today\n‘നാർക്കോട്ടിക്സ് ജിഹാദ്’ വിവാദം ഏറ്റെടുത്ത് ബിജെപി ദേശീയ ഘടകം; കേന്ദ്രം നിയമ നിർമാണം നടത്തണമെന്ന് പാർട്ടി


KNM | മതപരമായ വിഷയത്തിൽ മാത്രം മുസ്ലീങ്ങൾ പ്രവാചനെ മാതൃകയാക്കിയാൽ മതി; അല്ലാത്ത കാര്യങ്ങളിൽ പ്രവാചകനും തെറ്റുപറ്റാം; ഇതിന് നബിയുടെ ജീവിതത്തിൽ തന്നെ ധാരാളം തെളിവുകളുണ്ട്; പ്രവാചകചര്യയെ ചൊല്ലി കെഎൻഎമ്മിൽ ഭിന്നത രൂക്ഷം; യാഥാസ്ഥിതികത്വമുള്ള ഔദ്യോഗിക വിഭാഗം ലയന കരാർ ലംഘിച്ചുവെന്ന് കെഎൻഎം മർക്കസുദ്ദഅവ; കൊട്ടിഘോഷിച്ച് ഒന്നിച്ചെങ്കിലും കെഎൻഎം വീണ്ടും അടിച്ചുപിരിയുന്നു - MarunadanMalayalee.com\nFebruary 08, 201901:06 PM IST Permalink\nകോഴിക്കോട്: പതിനാല് വർഷത്തിന് ശേഷമായിരുന്നു കേരള നദ്വത്തുൽ മുജാഹിദ്ദീൻ പ്രസ്ഥാനം 2016 ൽ ഒന്നായത്. എന്നാൽ യോജിപ്പ് അധികകാലം നീണ്ടു നിന്നില്ല. പ്രവാചക ചര്യ അടക്കമുള്ള വിഷയങ്ങളിലെ ഭിന്നതയെ ചൊല്ലി ഇരുസംഘടനയും വഴിപിരിയുകയാണ്. ഇപ്പോഴിതാ ഔദ്യോഗിക വിഭാഗത്തിന്റെ യാഥാസ്ഥിതികത്വം കാരണമാണ് പിരിയേണ്ടിവന്നതെന്ന വാദവുമായി കെ എൻ എം മർക്കസുദ്ദവ നേതാക്കൾ രംഗത്തെത്തി. മുജാഹിദ് ഐക്യപ്രഖ്യാപനത്തിന് ശേഷമാണ് മറുവിഭാഗത്തിൽ യാഥാസ്ഥിതികത്വം ഇപ്പോഴും ശക്തമാണെന്ന് മനസ്സിലായതെന്ന് ജന.സെക്രട്ടറി സി പി ഉമർ സുല്ലമി, പി മുഹമ്മദ് ഹനീഫ്, എം അഹമ്മദ് കുട്ടി മദനി തുടങ്ങിയവർ പറഞ്ഞു.\nഇരുസംഘടനകളും യോജിച്ചെങ്കിലും ലയന കരാർ മറുവിഭാഗം ഏകപക്ഷീയമായി ലംഘിക്കുകയായിരുന്നു.ഡോ. ഹുസൈൻ മടവൂരിലെ ഇക്കാര്യങ്ങൾ ബോധ്യപ്പെടുത്താൻ ശ്രമിച്ചിരുന്നെങ്കിലും അദ്ദേഹം ഇപ്പോഴും മറുവിഭാഗത്തിൽ തുടരുകയാണ്. എന്താണ് അതിന്റെ കാര്യം എന്ന് മനസ്സിലാകുന്നില്ല. പ്രവാചകന് ചര്യയെ ചൊല്ലിയാണ് ഭിന്നത രൂക്ഷമായത്.\nപ്രവാചകന്റെ ജീവിതത്തിൽ മതപരവും ഭൗതികവുമായ കാര്യങ്ങളുണ്ടെന്നും ഇതിൽ മതപരമായ വിഷയത്തിൽ മാത്രമാണ് മുസ്ലീങ്ങൾ അദ്ദേഹത്തെ മാതൃകയാക്കേണ്ടതെന്നും ഇവർ പറഞ്ഞു. അല്ലാത്ത കാര്യത്തിൽ പ്രവാചകനും തെറ്റുകൾ സംഭവിക്കാം. ഇതിന് നബിയുടെ ജീവിതത്തിൽ നിന്ന് തന്നെ ധാരാളം തെളിവുകളുണ്ട്. അതുകൊണ്ട് തന്നെ രോഗം വന്നാൽ ആശുപത്രിയിൽ പോവണം. പ്രവാചകന്റെ പേരും പറഞ്ഞ് ആട് മെയ്‌ക്കാനെന്നും പറഞ്ഞ് പോവേണ്ട കാര്യമില്ലെന്നും ഇവർ വ്യക്തമാക്കുന്നു.\nശനിയാഴ്ച വൈകീട്ട് 4.30 ന് സംഘടനയുടെ നേതൃത്വത്തിൽ കോഴിക്കോട് കടപ്പുറത്ത് നവോത്ഥാനമ്മേളനവും സംഘടിപ്പിച്ചിട്ടുണ്ട്. മന്ത്രി കെ ടി ജലീലാണ് ഉദ്ഘാടനം ചെയ്യുക. സുപ്രിം കോടതി മുൻ ചീഫ് ജസ്റ്റിസ് മാർകണ്ഢേയ കട്ജു മുഖ്യാതിഥി ആയിരിക്കും. സി.എം മൗലവി, എം. അഹമ്മദ് കുട്ടി മദനി, അലി മദനി, അലി പത്തനാപുരം, ഡോ. ജാബിർ അമാനി, ഇർഷാദ് സ്വലാഹി, ഇസ്മായിൽ കരിയാട്, സൽമ അൻവാരിയ്യ, അബ്ദുസ്സലാം മുട്ടിൽ, റിഹാസ് പുലാമന്തോൾ തുടങ്ങിയവർ വിഷയമവതരിപ്പിക്കും.\nകാലങ്ങൾ നീണ്ട ചർച്ചകൾക്കൊടുവിലായിരുന്നു ടി പി അബ്ദുള്ളക്കോയ മദനി നേതൃത്വം നൽകുന്ന വിഭാഗവും ഡോ. ഹുസൈൻ മടവൂരും സി പി ഉമർ സുല്ലമിയും നേതൃത്വം നൽകുന്ന വിഭാഗവും ഒന്നിച്ചത്. അരയിടത്തുപാലം മുജാഹിദ് സെന്റർ കെ എൻ എമ്മിന്റെയും മർക്കസുദ്ദുവ ആസ്ഥാനമായുള്ള കെ എൻ എമ്മിന്റെയും സംയുക്ത ഭരണസമിതിയും ജില്ലാ ഭാരവാഹികളും പോഷക സംഘടനാ ഭാരവാഹികളും യോഗം ചേർന്നായിരുന്നു ഐക്യ തീരുമാനം കൈക്കൊണ്ടത്. 2016 ലായിരുന്നു ഇരുസംഘടനകളും ഒന്നായത്. 2015 മുതൽ ഇരുവിഭാഗത്തിലെയും അഞ്ചു വീതം പ്രമുഖർ നടത്തിയ ചർച്ചയുടെ പരിസമാപ്തിയായിരുന്നു ഐക്യം.\nമുജാഹിദ് പ്രസ്ഥാനത്തിലെ ഭിന്നിപ്പുകൾ അന്ധവിശ്വാസങ്ങളും അനാചാരണങ്ങളും തിരിച്ചുവരാനും അപകടകരമായ ചിന്തകൾ കടന്നുവരുവാനും വഴി തുറക്കുമെന്ന് അന്ന് ഐക്യ സമ്മേളനം വിലയിരുത്തിയിരുന്നു. എന്നാൽ ഇതേ വിഷയങ്ങൾ പറഞ്ഞുകൊണ്ട് തന്നെ ഒന്നിച്ച ഇരുസംഘടനകളും വീണ്ടും വഴി പിരിഞ്ഞു. ഇതേ സമയം ഡോ. ഹുസൈൻ മടവൂർ മറുവിഭാഗത്തിൽ ഉറച്ചു നിൽക്കാൻ തീരുമാനിക്കുകയായിരുന്നു.\nഅഫ്ഗാൻ പൗരന്മാർക്ക് വിമാനത്താവളത്തിലേക്ക് പ്രവേശനമില്ലെന്ന് താലിബാൻ\nകാലത്തിനൊത്ത് കോലം മാറിയെന്ന് കാട്ടാൻ താലിബാൻ\nഅഫ്ഗാനിൽ നടക്കുന്നത് സമാനതകളില്ലാത്ത മാനവ ദ്രോഹം\nസമസ്തക്ക് കീഴിൽ മാത്രമുള്ള മദ്രസകളുടെ എണ്ണം 10459 ആയി ഉയർന്നു


25,000 കോടിയുടെ ഹൗസിംഗ് പദ്ധതി; ഇതാ അറിയേണ്ടതെല്ലാം... - FUTURE KERALA - Future Kerala\nമുടങ്ങിക്കിടക്കുന്ന ഭവനപദ്ധതികള് പൂര്‍ത്തിയാക്കാന് ധനകാര്യമന്ത്രി നിര്‍മല സീതാരാമന് പ്രഖ്യാപിച്ച സഹായ വായ്പാ പദ്ധതിയുമായി ബന്ധപ്പെട്ട സംശയങ്ങളും നിവാരണങ്ങളും…\nചെലവു കുറഞ്ഞതും ഇടത്തരം വരുമാനക്കാര്‍ക്ക് പ്രാപ്യവുമായ മുടങ്ങിക്കിടക്കുന്ന ഭവന പദ്ധതികളുടെ പൂര്‍ത്തീകരണത്തിനുള്ള സാമ്പത്തിക പിന്തുണ മുന്‍ഗണനാ ക്രമത്തില് ലഭ്യമാക്കാന് ‘പ്രത്യേക ജാലകം’ രൂപീകരിക്കുന്നതിന് കേന്ദ്ര മന്ത്രിസഭാ യോഗംതീരുമാനം\nകൈക്കൊണ്ടിരിക്കുകയാണ്. പതിനായിരം കോടി രൂപ വരെ ചെലവ് പ്രതീക്ഷിക്കുന്ന ഈ പദ്ധതിക്ക് പണം മുടക്കുന്ന പങ്കാളിത്തമായിരിക്കും ഗവണ്‍മെന്റ് വഹിക്കുക.പദ്ധതിച്ചെലവും, വില്‍പ്പനയിലൂടെ ലഭിക്കാവുന്ന വരുമാനവും ഒത്തുനോക്കിയാല് ലാഭകരമെന്ന് കണക്കാക്കാവുന്ന പദ്ധതികള്‍ക്കാണ് സഹായം.\nഈ പദ്ധതി സംബന്ധിച്ച് അറിയേണ്ട മുഴുവന് കാര്യങ്ങളുമിതാ…\nഗവണ്‍മെന്റിനും, നിക്ഷേപം കൈകാര്യം ചെയ്യുന്നയാള്‍ക്കും ഈ പ്രത്യേക ജാലകത്തിലുള്ള പങ്ക് എന്താണ്?\n2012ലെ സെബി (ഓള്‍ട്ടര്‍ണേറ്റ് ഇന്‍വെസ്റ്റ് ഫണ്ട്) ചട്ടങ്ങള് പ്രകാരമുള്ള അധികാരത്തോടും ഉത്തരവാദിത്തത്തോടും കൂടി നിര്‍ദ്ദിഷ്ട തുക നല്‍കുക മാത്രമാണ് ഗവണ്‍മെന്റ് ചെയ്യുന്നത്. എന്നാല് നിക്ഷേപം കൈകാര്യം ചെയ്യുന്നയാള്‍ക്ക് നിക്ഷേപം സ്വരൂപിക്കുക, നിക്ഷേപിക്കുക, നിക്ഷേപക സംഘത്തെ നിയന്ത്രിക്കുക എന്നീ ഉത്തരവാദിത്തങ്ങളുണ്ട്.\nഫണ്ടിന്റെ വലുപ്പം എന്തായിരിക്കും?\nചെലവു കുറഞ്ഞതും ഇടത്തരം വരുമാനക്കാര്‍ക്ക് പ്രാപ്യവുമായ മുടങ്ങിക്കിടക്കുന്ന ഭവന പദ്ധതികളുടെ പൂര്‍ത്തീകരണത്തിന് 10,000 കോടി രൂപയാണ് ഗവണ്‍മെന്റ് നല്‍കുന്നത്. ബാങ്കുകള്, എല്‍ഐസി, മറ്റ് സ്ഥാപനങ്ങള് എന്നിവിടങ്ങളില് നിന്നും സ്വരൂപിക്കുന്ന തുകയുള്‍പ്പെടെ മൊത്തം 25,000 കോടി രൂപയാണ് തുടക്കത്തില് മുടക്കുക.\nആരായിരിക്കും ഈ ഫണ്ട് കൈകാര്യം ചെയ്യുന്നത്?\nപ്രത്യേക ജാലകത്തിനു കീഴിലുള്ള ആദ്യ എഐഎഫിനു വേണ്ടി എസ്ബിഐ ക്യാപ് വെഞ്ച്വേഴ്‌സ് ലിമിറ്റഡായിരിക്കും നിക്ഷേപം കൈകാര്യം ചെയ്യുക.\nഈ ഫണ്ടിന്റെ നിക്ഷേപകര് ആരെല്ലാമായിരിക്കും?\nപ്രത്യേക ജാലകത്തിനു കീഴില് എഐഎഫ് രൂപീകരിക്കുന്ന നിധിയില് ഗവണ്‍മെന്റില് നിന്നും മറ്റ് സ്വകാര്യ നിക്ഷേപകരായ ധനികരായ സാമ്പത്തിക സ്ഥാപനങ്ങള്, സ്വര്‍ണ്ണ സമ്പാദ്യ നിക്ഷേപങ്ങള്, പൊതു-സ്വകാര്യ ബാങ്കുകള്, ഗാര്‍ഹിക പെന്‍ഷനും, പ്രോവിഡന്റ് ഫണ്ടുകളും, ആഗോള പെന്‍ഷനുകള്, നിക്ഷേപ സ്ഥാപനങ്ങള് എന്നിവരില് നിന്നുമാണ് ഫണ്ട് ശേഖരിക്കുന്നത്.\nനിഷ്‌ക്രിയ ആസ്തി വിഭാഗത്തില് പെട്ടവയും, കമ്പനി നിയമ ട്രിബ്യൂണലിന് കീഴിലുള്ളവയുമായ പദ്ധതികള്‍ക്ക് സഹായം ലഭിക്കുമോ?\nലഭിക്കും. ബന്ധപ്പെട്ടവരില് നിന്നും ലഭിച്ച നിര്‍ദ്ദേശങ്ങളുടെ അടിസ്ഥാനത്തില് തീര്‍ത്തും നഷ്ടത്തിലാവാത്ത വിധം ആസ്തിയുള്ള പദ്ധതികള്‍ക്കും റിയല് എസ്റ്റേറ്റ് റെഗുലേറ്ററി അതോറിറ്റിയില് രജിസ്റ്റര് ചെയ്ത പദ്ധതികള്‍ക്കും (നിഷ്‌ക്രിയ ആസ്തി വിഭാഗത്തില് ഉള്‍പ്പെട്ടവയും, കമ്പനി നിയമ ട്രിബ്യൂണലിനെ സമീപിച്ചവയും ഉള്‍പ്പെടെ) സഹായം ലഭിക്കും. എല്ലാ അപേക്ഷകളും നിയമോപദേശകരും നിലവിലെ വായ്പാദാതാക്കളുമായി കൂടിയാലോചന നടത്തിയ ശേഷം നിക്ഷേപക സമിതി വിശദമായി പരിശോധിക്കും.\nകമ്പനി നിയമ ട്രിബ്യൂണലിന്റെ പരിഗണനയിലുളള ഏത് തരം പദ്ധതികള്‍ക്കാണ് സഹായത്തിന് അര്‍ഹതയുള്ളത്?\nകമ്പനി നിയമ ട്രിബ്യൂണലിന്റെ പരിഗണനയിലുള്ള തീര്‍പ്പാക്കാത്തതും, നിരസിക്കാത്തതുമായ എല്ലാ പദ്ധതികള്‍ക്കും അര്‍ഹത ഉണ്ടായിരിക്കും.\nഹൈക്കോടതികളുടേയും സുപ്രീംകോടതിയുടേയും പരിഗണന യിലിരിക്കുന്ന പദ്ധതികള്‍ക്ക് സഹായം ലഭിക്കുമോ?\nഇല്ല. പണമില്ലാത്തതിനാല് പൂര്‍ത്തിയാക്കാന് കഴിയാത്ത പദ്ധതികള്‍ക്ക് സഹായം നല്‍കുന്നതിനാണ് ഊന്നല്.\nനിക്ഷേപം നടത്തുമ്പോള് പദ്ധതി തെരഞ്ഞെടുക്കുന്നതിനുള്ള മാനദണ്ഡങ്ങള് എന്തെല്ലാമാണ്?\nപദ്ധതിക്ക് വേണ്ടി നിക്ഷേപം നടത്തുമ്പോള് താഴെ പറയുന്ന മാനദണ്ഡങ്ങള് പാലിച്ചിരിക്കണം:\nപണത്തിന്റെ അഭാവത്താല് ഉണ്ടാകുന്ന നിര്‍മ്മാണസ്തംഭനം\nഇടത്തരം വരുമാനവിഭാഗത്തില് പെട്ടവരായിരിക്കണം\nതീര്‍ത്തും നഷ്ടത്തിലാവാത്ത ആസ്തിയുള്ള പദ്ധതികള് (കിട്ടാക്കട ഗണത്തില് പെട്ടതോ, കമ്പനി നിയമ ട്രിബ്യൂണലിന്റെ പരിഗണനയിലുള്ളതോ ആയ പദ്ധതികള്.)\nറിയല് എസ്റ്റേറ്റ് റെഗുലേറ്ററി അതോറിറ്റിയില് രജിസ്റ്റര് ചെയ്തിരിക്കണം\nപൂര്‍ത്തീകരണം അടുത്ത പദ്ധതികള്‍ക്ക് മുന്‍ഗണന\nചെലവുകുറഞ്ഞ, ഇടത്തരം വരുമാന ഭവന പദ്ധതി എന്നാല് എന്താണ് ?\n200 ചതുരശ്ര മീറ്റര് കവിയാത്ത ഭവന പദ്ധതികള്\nമുംബൈയില് ഒരു വീട് / ഫഌറ്റ് –2കോടി രൂപ വരെയോ അതില് കുറവോ\nബംഗളുരു, അഹമ്മദാബാദ്, ചെന്നൈ, ദേശീയ തലസ്ഥാന മേഖല, ഹൈദരാബാദ്, പൂന- 1.5 കോടി രൂപ വരെയോ അതില് കുറവോ.\nമറ്റിടങ്ങളില് ഒരു കോടി രൂപ വരെയോ അതില് കുറവോ എന്നിങ്ങനെ പരമാവധി വില നിശ്ചയിച്ചിട്ടുള്ള പദ്ധതികള്‍ക്ക് സഹായം ലഭിക്കും.\nനെറ്റ്‌വര്‍ത്ത് പോസിറ്റീവ് പദ്ധതി എന്നാല് എന്താണ്?\nപദ്ധതിച്ചെലവും വില്‍പ്പനയിലൂടെ ലഭിക്കാവുന്ന വരുമാനവും ഒത്തുനോക്കിയാല് ലാഭകരമെന്ന് കണക്കാക്കാവുന്ന പദ്ധതികള്‍ക്കാണ് സഹായം ലഭിക്കുക.\nവില്ല പദ്ധതികള്‍ക്ക് സഹായം ലഭിക്കുമോ?\n200 ചതുരശ്ര മീറ്ററിന് താഴെയുള്ള ഏത് പദ്ധതിയ്ക്കും നഗരനിലവാരം അനുസരിച്ച് സഹായം ലഭിക്കും.\nമുടങ്ങിക്കിടക്കുന്ന ഭവന പദ്ധതികളില് എത്ര ശതമാനം ഇടത്തരം വരുമാന വിഭാഗത്തില് പെടും?\nമുടങ്ങിക്കിടക്കുന്ന 90 ശതമാനം പദ്ധതികളും ഇത്തരം വരുമാന വിഭാഗത്തില് പെട്ടവയാണ്.\nതിരഞ്ഞെടുക്കപ്പെടുന്ന മുടങ്ങിപ്പോയ പദ്ധതികളുടെ വായ്പകള് പുനഃക്രമീകരിക്കുമോ?\nറിസര്‍വ് ബാങ്കിന്റെ മാര്‍ഗ്ഗനിര്‍ദ്ദേശങ്ങളും ബന്ധപ്പെട്ട ബാങ്കിന്റെ അംഗീകൃത നയങ്ങളും അനുസരിച്ചായിരിക്കും ഇത്.\nപദ്ധതികള് തിരഞ്ഞെടുക്കപ്പെട്ട് കഴിഞ്ഞാല് ധനസഹായത്തിനുള്ള നടപടികള് എന്തൊക്കെയാണ്?\nനിക്ഷേപം സംബന്ധിച്ച് ഇന്‍വെസ്റ്റ്‌മെന്റ് മാനേജര് വിശദമായ പരിശോധന നടത്തും. ആവശ്യമായ രേഖകളുടെയെല്ലാം പരിശോധന പൂര്‍ത്തിയായാല് സഹായവിതരണം ആരംഭിക്കും.\nഈ പദ്ധതിക്ക് കീഴില് എത്ര പ്രോജക്റ്റുകള്‍ക്ക് സഹായം ലഭിക്കും?\nഭവന നിര്‍മ്മാണ മേഖലയുടെ അനുമാന പ്രകാരം ഏകദേശം 1509 ഭവന പദ്ധതികളിലായി 4.58 ലക്ഷത്തോളം ഭവന യൂണിറ്റുകളുടെ നിര്‍മ്മാണം മുടങ്ങിക്കിടക്കുകയാണ്. ഒരൊറ്റ പദ്ധതിക്ക് പരമാവധി 400 കോടി രൂപ വരെ സഹായം ലഭിക്കും.\nനെറ്റ്‌വര്‍ത്ത് പോസിറ്റിവ് പദ്ധതികളാണ് കണക്കിലെടുക്കുക\nചെലവും വില്‍പ്പനയിലൂടെ ലഭിക്കാവുന്ന വരുമാനവും ഒത്തുനോക്കിയാല് ലാഭകരമെന്ന് കണക്കാക്കാവുന്ന പദ്ധതികളാണ് നെറ്റ്‌വര്‍ത്ത് പോസിറ്റിവ്\nഎന്‍സിഎല്‍ടി പദ്ധതികള് പരിഗണിക്കും\n200 സ്‌ക്വയര് കി.മീറ്റര് വരെയുളള ഫഌറ്റുകളേ പരിഗണിക്കൂ\nസുപ്രീം കോടതിയിലോ ഹൈകോടതികളിലോ കേസ് നിലവിലുളള പദ്ധതികള് പരിഗണിക്കില്ല\nTags:\thousing project, Nirmala Sitharaman


യൂണിവേഴ്സിറ്റി കോളേജ്: പ്രതിഷേധം ശക്തമാക്കി വിദ്യാര്‍ഥി- യുവജന സംഘടനകള് | kerala university students union protests– News18 Malayalam\nവൈകിട്ട് മൂന്നരയോടെയായിരുന്നു ക്ലിഫ് ഹൗസിനു മുന്നിലെ പ്രതിഷേധം\nUpdated: July 20, 2019, 10:58 PM IST\nതിരുവനന്തപുരം: യൂണിവേഴ്സിറ്റി കോളേജ് വിഷയത്തില് പ്രതിഷേധം ശക്തമാക്കി വിദ്യാര്‍ഥി-യുവജന സംഘടനകള്. മുഖ്യമന്ത്രിയുടെ ഔദ്യോഗിക വസതിയായ ക്ലിഫ് ഹൗസിലേക്ക് തള്ളിക്കയറാന് ശ്രമിച്ച കെഎസ്‌യു പ്രവര്‍ത്തകരെ പൊലീസ് അറസ്റ്റു ചെയ്തു. കേരള സര്‍വകലാശാലാ വൈസ് ചാന്‍സലര് വി.പി.മഹാദേവന്‍പിള്ളയുടെ വീട് എ.ബി. വി.പി ഉപരോധിച്ചു. കോഴിക്കോട് കളക്ടറേറ്റിലേക്കു യൂത്ത് ലീഗ് പ്രവര്‍ത്തകരും മാര്‍ച്ച് നടത്തി.\nവൈകിട്ട് മൂന്നരയോടെയായിരുന്നു മുഖ്യമന്ത്രിയുടെ ഔദ്യോഗിക വസതിയായ ക്ലിഫ് ഹൗസിനു മുന്നിലെ പ്രതിഷേധം. ക്ലിഫ് ഹൗസിനു മുന്നേലിക്കെത്തിയ അഞ്ച് കെഎസ്‌യു വിദ്യാര്‍ഥിനികളെ പൊലീസ് തടഞ്ഞു. മുഖ്യമന്ത്രിയെക്കണ്ട് നിവേദനം നല്‍കണമെന്നായിരുന്നു ആവശ്യം. വനിതാ പൊലീസിന്റെ അസാന്നിധ്യത്തില് പൊലീസ് ബലം പ്രയോഗിച്ച് പ്രവര്‍ത്തകരെ പുറത്താക്കി.\nAlso Read: 'പിണറായിയോട് ചോദിക്കാം' ചോദ്യങ്ങള്‍ക്ക് ഫേസ്ബുക് ലൈവിലൂടെ മറുപടി പറയാനൊരുങ്ങി മുഖ്യമന്ത്രി\nകേരള സര്‍വകലാശാല വൈസ് ചാന്‍സലര് മഹാദേവന്‍പിള്ളയുടെ വീട്ടിലായിരുന്നു എബിവിപിയുടെ പ്രതിഷേധം. സെക്രട്ടേറിയറ്റിനു മുന്നിലും സര്‍വകലാശാലാ ആസ്ഥാനത്തേക്കും പ്രതിഷേധ മാര്‍ച്ചുകള് തുടരുകയാണ്.\nമലപ്പുറം വളാഞ്ചേരിയില് മന്ത്രി കെ.ടി ജലീലിന്റെ വീട്ടിലേക്ക് എബിവിപി നടത്തിയ മാര്‍ച്ചില് സംഘര്‍ഷമുണ്ടായി. പ്രവര്‍ത്തകരെ പൊലീസ് അറസ്റ്റു ചെയ്തു നീക്കുകയായിരുന്നു. യൂത്ത് ലീഗിന്റെ കോഴിക്കോട് കളക്ടറേറ്റ് മാര്‍ച്ചും സംഘര്‍ഷത്തില് കലാശിച്ചു.


Homage to Dheeraj | നിറകണ്ണുകളോടെ സഹപാഠികൾ; വിതുമ്പി കരഞ്ഞ് വീട്ടുകാരും ബന്ധുക്കളും; ജന്മനാട്ടിൽ എത്തുമ്പോഴേക്കും വഴിനീളെ കാത്തുനിന്നത് ആയിരങ്ങൾ; പൈനാവ് എഞ്ചിനീയറിങ് കോളേജിൽ കുത്തേറ്റ് മരിച്ച ധീരജിന് അന്ത്യാഞ്ജലി - MarunadanMalayalee.com\nJanuary 12, 202206:11 AM IST Permalink\nകണ്ണൂർ: ഇടുക്കി പൈനാവ് ഗവ. എൻജിനിയറിങ് കോളേജിൽ കുത്തേറ്റു മരിച്ച ധീരജിന് നാടിന്റെ അന്ത്യാഞ്ജലി. രാത്രി പന്ത്രണ്ടു മണിയോടെയാണ് മൃതദേഹം തളിപ്പറമ്പ് തൃച്ചംബരത്തെ 'അദ്വൈത'ത്തിൽ എത്തിച്ചത്. പുലർച്ചെ രണ്ട് മണിയോടെയാണ് സംസ്‌കാരം നടത്തിയത്. തളിപ്പറമ്പിലെ ധീരജിന്റെ വീടിനോട് ചേർന്ന് സിപിഎം വാങ്ങിയ എട്ട് സെന്റ് സ്ഥലത്താണ് സംസ്‌കാരം നടത്തിയത്. സിപിഎം ഇടുക്കി ജില്ലാ കമ്മിറ്റി ഓഫീസിലും ധീരജ് പഠിച്ചിരുന്ന കോളേജിലും പൊതുദർശനത്തിന് വെച്ച ശേഷമാണ് മൃതദേഹം വിലാപയാത്രയായി ചൊവ്വാഴ്ച ഉച്ചയോടെ ജന്മനാടായ കണ്ണൂരിലേക്ക് കൊണ്ട് പോയത്.\nരാത്രി 12.30ന് തളിപ്പറമ്പ് സിപിഎം ഏരിയ കമ്മിറ്റി ഓഫീസിൽ എത്തിച്ചു. ആയിരക്കണക്കിന് നാട്ടുകാരും പാർട്ടി പ്രവർത്തകരും ഇവിടെ ധീരജിനെ അവസാനമായി കാണാൻ എത്തിയിരുന്നു. ഇതിന് ശേഷം അന്ത്യ കർമങ്ങൾ ചെയ്യുന്നതിനായി വീട്ടിലെത്തിച്ച് ബന്ധുക്കൾക്ക് വിട്ടുനൽകുകയായിരുന്നു. ധീരജിന്റെ മൃതദേഹം സ്വന്തം വീട്ടിലെത്തിച്ചപ്പോൾ മാതാപിതാക്കളേയും സഹോദരനേയും ആശ്വസിപ്പിക്കാൻ കഴിയാതെ കണ്ടുനിന്നവർ ബുദ്ധിമുട്ടി.\nഇടുക്കിയിൽ നിന്ന് തളിപ്പറമ്പ് വരെ വഴിനീളെ ആയിരക്കണക്കിനാളുകളും പാർട്ടി പ്രവർത്തകരും കാത്തുനിന്നു. പൊതുദർശനം നിശ്ചയിച്ചിരുന്ന ഓരോ കേന്ദ്രങ്ങളിലും ജനക്കൂട്ടം വിചാരിച്ചതിലും അതികമായി എത്തിയതോടെയാണ് അഞ്ച് മണിക്ക് നടത്താൻ നിശ്ചയിച്ചിരുന്ന സംസ്‌കാരം രാത്രി വൈകാൻ കാരണം. വഴി നീളെ കാത്തുനിന്ന പ്രവർത്തകർ മുദ്രാവാക്യം വിളിച്ചാണ് ധീരജിന് അന്തിമോപചാരം അർപ്പിച്ചത്.രാത്രി എട്ടരയോടെ കോഴിക്കോട് നഗരത്തിലെ മലാപ്പറമ്പിൽ വച്ച് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും മറ്റു പ്രമുഖ നേതാക്കളും അന്ത്യാഞ്ജലി അർപ്പിച്ചു.\nഇടുക്കി മെഡിക്കൽ കോളേജിൽ ഇന്നലെ രാവിലെ 10 മണിയോടെ പോസ്റ്റ്മോർട്ടത്തിനു ശേഷം മൃതദേഹം എസ്.എഫ്.ഐ അഖിലേന്ത്യ പ്രസിഡന്റ് വി.പി. സാനു, സംസ്ഥാന പ്രസിഡന്റ് സച്ചിൻദേവ് എന്നിവരുടെ നേതൃത്വത്തിലാണ് സംഘടനാപതാക പുതപ്പിച്ച് ഏറ്റുവാങ്ങിയത്. പിന്നെ സിപിഎം ജില്ലാ കമ്മറ്റി ഓഫീസിലേക്ക്. ജില്ലാ സെക്രട്ടറി സി.വി വർഗീസും എം.എം മണി എംഎ‍ൽഎയുമടക്കമുള്ള നേതാക്കൾ കാത്തു നിൽക്കുന്നുണ്ടായിരുന്നു. അവിടെ പൊതുദർശനത്തിനുശേഷമാണ് കോളേജിലേക്കും തുടർന്ന് ജന്മനാട്ടിലേക്കും കൊണ്ടുപോയത്. മൃതദേഹം കടന്നുപോയ വഴികളിലെല്ലാം എസ്.എഫ്.ഐ പ്രവർത്തകർ ശുഭ്രപതാകയുമായി ഒരുനോക്കു കാണാൻ കാത്തു നിന്നു.ധീരാ ധീരാ ധീരജേ, ഇല്ല ഇല്ല മരിക്കുന്നില്ല, ജീവിക്കുന്നു ഞങ്ങളിലൂടെ....'നിറകണ്ണുകളോടെ സഹപാഠികൾ വിളിച്ചു.\nക്രിസ്മസ് അവധിക്കാണ് ഇടുക്കിയിൽ നിന്ന് അവസാനമായി ധീരജ് വീട്ടിലെത്തി മടങ്ങിയത്. അവസാന വർഷ എഞ്ചിനീയറിങ് വിദ്യാർത്ഥിയായ ധീരജ് ആറ് മാസത്തിനപ്പുറം പഠനം പൂർത്തിയാക്കി നാട്ടിലേക്ക് മടങ്ങാനിരിക്കെയാണ് കൊല്ലപ്പെട്ടത്. മകന്റെ അപ്രതീക്ഷിത വിയോഗം താങ്ങാനാകാതെ കരഞ്ഞുതളർന്ന അവസ്ഥയിലായിരുന്നു അച്ഛൻ രാജേന്ദ്രനും അമ്മ പുഷ്പകലയും ഒപ്പം സഹോദരൻ അദ്വൈദും. ധീരജിന്റെ കൊലപാതകത്തിൽ പ്രതിഷേധിച്ച് വൈകുന്നേരം നാല് മണി മുതൽ തളിപ്പറമ്പിൽ ഹർത്താൽ ആചരിക്കുകയാണ്.\nതിങ്കളാഴ്ചയാണ് ധീരജ് നെഞ്ചിൽ കുത്തേറ്റ് മരിച്ചത്. കൊലപാതകത്തിൽ യൂത്ത് കോൺഗ്രസ് നേതാവായ നിഖിൽ പൈലി, ജെറിൻ ജോ എന്നിങ്ങനെ രണ്ട് പേർ അറസ്റ്റിലായിട്ടുണ്ട്. അതേസമയം കൊലപാതകം മുൻകൂട്ടി ആസൂത്രണം ചെയ്തത് അല്ലെന്നും പെട്ടെന്നുള്ള പ്രകോപനത്തിലാണ് സംഭവമെന്നുമാണ് പൊലീസ് പറയുന്നത്. കോളേജ് തിരഞ്ഞെടുപ്പിൽ മത്സരിക്കുന്ന ബന്ധുവിനെ സഹായിക്കാനാണ് താൻ കോളേജിൽ എത്തിയതെന്നാണ് ഒന്നാം പ്രതി നിഖിലിന്റെ മൊഴി.\nധീരജ് അന്ത്യവിശ്രമം കൊള്ളുന്ന സ്ഥലത്ത് സ്മാരകം\nധീരജ് രാജേന്ദ്രനെ കുത്തിക്കൊലപ്പെടുത്തിയത് താൻ തന്നെ: നിഖിൽ പൈലി\nഇടുക്കിയിൽ കൊല്ലപ്പെട്ട ധീരജിന്റെ വേരുകൾ തിരുവനന്തപുരത്ത്\nകെ.എം. റോയിക്ക് നാടിന്റെ അന്ത്യാഞ്ജലി


Sudinam Online | Malayalam news website from Kannur News Paper Sudinam Kannur സുരക്ഷാ സംവിധാനങ്ങള് സജ്ജമാക്കണം – Sudinam Online | Malayalam news website from Kannur News Paper Sudinam Kannur.\nസുരക്ഷാ സംവിധാനങ്ങള് സജ്ജമാക്കണം\nഓഖി ചുഴലിക്കാറ്റ് കേരള, തമിഴ്‌നാട്, ലക്ഷദ്വീപ് പ്രദേശങ്ങൡ നാശം വിതച്ച് കടന്നുപോയിട്ട് ഒരാഴ്ചയായി. കടലില് മത്സ്യബന്ധനത്തിന് പോയ തൊണ്ണൂറോളം പേര് ഇനിയും തിരിച്ചുവന്നിട്ടില്ല. ഇരുന്നൂറോളം പേര് വരാനുണ്ടെന്ന് കടലില് പോയവരുടെ വീടുകൡ നിന്ന് ശേഖരിച്ച കണക്ക് പ്രകാരം രൂപതയും പറയുന്നു. തിരച്ചില് തുടരുകയാണ്. ചുഴലിക്കാറ്റിനെ തുടര്‍ന്നുണ്ടായ നാശനഷ്ടങ്ങള് സുരക്ഷാദൗത്യങ്ങളുടെ ദേശീയ ക്രൈസിസ് മാനേജ്‌മെന്റ് കമ്മിറ്റി വിലയിരുത്തി. പ്രതിരോധ, ആഭ്യന്തര മന്ത്രാലയങ്ങളുടെ സെക്രട്ടറിമാരും ദേശീയ ദുരന്ത നിവാരണ അതോറിറ്റിയിലെ മുതിര്‍ന്ന ഉദ്യോഗസ്ഥരും യോഗത്തില് പങ്കെടുത്തു. കേരള തീരത്ത് നിന്നും … Continue reading "സുരക്ഷാ സംവിധാനങ്ങള് സജ്ജമാക്കണം"\nPublished On:Dec 6, 2017 | 1:38 pm\nഓഖി ചുഴലിക്കാറ്റ് കേരള, തമിഴ്‌നാട്, ലക്ഷദ്വീപ് പ്രദേശങ്ങൡ നാശം വിതച്ച് കടന്നുപോയിട്ട് ഒരാഴ്ചയായി. കടലില് മത്സ്യബന്ധനത്തിന് പോയ തൊണ്ണൂറോളം പേര് ഇനിയും തിരിച്ചുവന്നിട്ടില്ല. ഇരുന്നൂറോളം പേര് വരാനുണ്ടെന്ന് കടലില് പോയവരുടെ വീടുകൡ നിന്ന് ശേഖരിച്ച കണക്ക് പ്രകാരം രൂപതയും പറയുന്നു. തിരച്ചില് തുടരുകയാണ്. ചുഴലിക്കാറ്റിനെ തുടര്‍ന്നുണ്ടായ നാശനഷ്ടങ്ങള് സുരക്ഷാദൗത്യങ്ങളുടെ ദേശീയ ക്രൈസിസ് മാനേജ്‌മെന്റ് കമ്മിറ്റി വിലയിരുത്തി.\nപ്രതിരോധ, ആഭ്യന്തര മന്ത്രാലയങ്ങളുടെ സെക്രട്ടറിമാരും ദേശീയ ദുരന്ത നിവാരണ അതോറിറ്റിയിലെ മുതിര്‍ന്ന ഉദ്യോഗസ്ഥരും യോഗത്തില് പങ്കെടുത്തു. കേരള തീരത്ത് നിന്നും യഥാസമയം മുന്നറിയിപ്പ് ലഭിക്കാത്തതിനെ തുടര്‍ന്ന് മത്സ്യബന്ധനത്തിന് പോയ 600 മത്സ്യത്തൊഴിലാളികളെ രക്ഷപ്പെടുത്തിയതായി യോഗത്തില് വ്യക്തമാക്കപ്പെട്ടിട്ടുണ്ട്. നാവികസേന, തീരരക്ഷാസേന എന്നിവയുടെ കപ്പലുകളും ബോട്ടുകളും വ്യോമസേനയുടെ ഹെലികോപ്റ്ററുകളും രക്ഷാദൗത്യത്തില് പങ്കെടുത്തത് പരമാവധി ആളുകളുടെ ജീവന് രക്ഷിക്കാന് സഹായകരമായി. ദുരന്തം നടന്ന് ഒരാഴ്ചയായിട്ടും യഥാസമയം മുന്നറിയിപ്പ് ലഭിക്കാത്തതിനെ ചൊല്ലിയും സുരക്ഷാസംവിധാനം സംബന്ധിച്ച ഇല്ലായ്മയും പോരായ്മയുമൊക്കെ ഇപ്പോഴും പരക്കെ ചര്‍ച്ച ചെയ്യപ്പെടുകയാണ്. കടലില് അപകടത്തില് പെടുന്നവര്‍ക്ക് എത്രയും പെട്ടെന്ന് സഹായം എത്തിക്കാന് ഏര്‍പ്പെടുത്തിയ തീരദേശ പോലീസിന്റെ ഇല്ലായ്മകളും ഏറെ പരാമര്‍ശവിധേയമായിട്ടുണ്ട്.\nപല തീരദേശ പോലീസ് സ്റ്റേഷനുകളിലും അനുവദിച്ച ബോട്ടുകള് ഉപയോഗയോഗ്യമല്ല. കടലില് ഇറങ്ങി രക്ഷാപ്രവര്‍ത്തനം നടത്താന് ലൈഫ് ജാക്കറ്റില്ല. ചുമതലയുള്ള ഓഫീസര്‍മാര് പലേടത്തുമില്ല. തീരദേശ പോലീസ് സ്റ്റേഷനുകളിലെ പല പോലീസുകാര്‍ക്കും ഇതേവരെ സുരക്ഷാ പരിശീലനം പോലും ലഭിച്ചില്ലെന്നാണ് ആരോപണം. കടലില് നിരീക്ഷണം നടത്തേണ്ട പോലീസിന് ഇപ്പോള് കരക്കിരുന്ന് നിരീക്ഷിക്കാനെ കഴിയുന്നുള്ളൂ.\nബോട്ടുകളില് ഘടിപ്പിച്ച കോടിക്കണക്കിന് രൂപ വിലയുള്ള ഇന്റര്‍സെപ്റ്ററുകള് പ്രവര്‍ത്തിക്കുന്നില്ല. ഗോവയിലെ കമ്പനിയില് നിന്ന് വാങ്ങിയ ബോട്ടുകള് കേരളത്തിലെ കാലാവസ്ഥക്ക് അനുയോജ്യമല്ലെന്ന അഭിപ്രായവുമുണ്ട്. കണ്ണൂരില് ദുരന്തമുണ്ടായാല് രക്ഷാപ്രവര്‍ത്തനത്തിനുള്ളത് ഒരു വാടക ബോട്ട് മാത്രമാണ്. അഴീക്കോട്, തലശ്ശേരി തീരദേശ പോലീസ് സ്റ്റേഷനുകളില് മൂന്ന് ചെറിയ ബോട്ടുകള് മാത്രമാണുള്ളത്. ഇവ പട്രോളിങ്ങിന് മാത്രമെ ഉപയോഗിക്കാന് കഴിയൂ. കാലാവസ്ഥ മാറ്റം, പ്രകൃതി ദുരന്തം എന്നിവ എപ്പോഴാണ് സംഭവിക്കുക എന്ന് മുന്‍കൂട്ടി അറിയാന് സംവിധാനമുണ്ട്. അറിവ് ലഭിച്ചാല് സുരക്ഷക്ക് തയ്യാറാവേണ്ട സംവിധാനങ്ങള് ഇല്ലായ്മയും പോരായ്മയുമൊക്കെയായി നിലകൊള്ളുമ്പോള് അത് കൂടുതല് മനുഷ്യജീവനെ അപകടത്തിലേക്ക് എത്തിക്കുമെന്ന് അനുഭവത്തിലൂടെ മനസിലാക്കാന് ഭരണകര്‍ത്താക്കള്‍ക്കും അവസരമുണ്ടായി. ഇനിയെങ്കിലും ഒരു കരുതല് നടപടി ആവശ്യമാണ്. സുരക്ഷാ സംവിധാനങ്ങള് സര്‍വ്വസജ്ജമായിരിക്കണം. അപകടമുണ്ടായാല് മാത്രമെ സുരക്ഷാ സംവിധാനങ്ങള് കുറ്റമറ്റ രീതിയിലാക്കൂവെന്ന രീതി മാറണം.


‘ഹലാല് ലവ് സ്റ്റോറി’ ആമസോണ് പ്രൈമില് റിലീസ് ചെയ്യും\nHalal Love story സുഡാനി ഫ്രം നൈജീരിയയ്ക്ക് ശേഷം സക്കറിയ സംവിധാനം ചെയ്യുന്ന ചിത്രമായ ഹലാല് ലവ് സ്റ്റോറിയുടെ റിലീസ് തിയതി പ്രഖ്യാപിച്ചു. ചിത്രം ആമസോൺ പ്രൈമിലൂടെയാണ് പ്രേക്ഷകരുടെ മുൻപിലെത്തുക. ഒക്ടോബർ 15നാണ് ചിത്രത്തിന്റെ റിലീസ് . സംവിധായകന് സക്കറിയയും മുഹ്സിന് പരാരിയും ചേര്ന്നാണ് ചിത്രത്തിന്റെ തിരക്കഥ രചിച്ചിരിക്കുന്നത്. ഇന്ദ്രജിത്ത് സുകുമാരൻ, പാർവതി തിരുവോത്ത്, ജോജു ജോർജ്, ഷറഫുദ്ദീൻ, സൗബിൻ ഷാഹിർ, ഗ്രേസ് ആന്റണി തുടങ്ങിയവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ആഷിഖ് അബു, ജെസ്ന ഹാഷിം, More\nസുഡാനി ഫ്രം നൈജീരിയയ്ക്ക് ശേഷം സക്കറിയ സംവിധാനം ചെയ്യുന്ന ചിത്രമായ ഹലാല് ലവ് സ്റ്റോറിയുടെ റിലീസ് തിയതി പ്രഖ്യാപിച്ചു. ചിത്രം ആമസോൺ പ്രൈമിലൂടെയാണ് പ്രേക്ഷകരുടെ മുൻപിലെത്തുക. ഒക്ടോബർ 15നാണ് ചിത്രത്തിന്റെ റിലീസ് . സംവിധായകന് സക്കറിയയും മുഹ്സിന് പരാരിയും ചേര്‍ന്നാണ് ചിത്രത്തിന്‍റെ തിരക്കഥ രചിച്ചിരിക്കുന്നത്.\nഇന്ദ്രജിത്ത് സുകുമാരൻ, പാർവതി തിരുവോത്ത്, ജോജു ജോർജ്, ഷറഫുദ്ദീൻ, സൗബിൻ ഷാഹിർ, ഗ്രേസ് ആന്റണി തുടങ്ങിയവരാണ് ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. ആഷിഖ് അബു, ജെസ്‌ന ഹാഷിം, ഹർഷാദ് അലി എന്നിവര് ചേര്‍ന്നാണ് നിർമാണം.\nചിത്രം ആമസോണ് പ്രൈമില് ലഭ്യമാകുമെന്ന വിവരം പ്രൈം തങ്ങളുടെ ഔദ്യോഗിക സമൂഹമാധ്യമ അക്കൗണ്ടുകളിലൂടെ അറിയിക്കുകയായിരുന്നു. ജയസൂര്യ, അഥിതി റാവു ചിത്രമായ സൂഫിയും സുജാതയും, ഫഹദ് ഫാസില് ചിത്രമായ സിയൂ സൂണ് എന്ന ചിത്രവും റിലീസ് ചെയ്തത് ആമസോണ് പ്രൈമിലൂടെയാണ്.\n“അടുത്തിടെ പുറത്തിറങ്ങിയ മലയാള ചിത്രങ്ങള് വളരെ വിജയകരമായിരുന്നു. രാജ്യമെമ്പാടും മലയാള സിനിമയോടുള്ള ഉപഭോക്താക്കളുടെ വർദ്ധിച്ചുവരുന്ന അടുപ്പത്തിന്റെ തെളിവാണിത്. സ്വന്തം സംസ്ഥാനത്തു മാത്രമല്ല ഇന്ത്യയിലുടനീളമുള്ള പ്രേക്ഷകർ മലയാള ചിത്രങ്ങള് വ്യാപകമായി കാണുന്നു,” ആമസോൺ പ്രൈം വീഡിയോയുടെ ഇന്ത്യ തലവനും ഡയറക്ടറുമായ വിജയ് സുബ്രഹ്മണ്യം പറഞ്ഞു.\nചിത്രത്തിന്‍റെ ആഗോള റിലീസിനായി ആമസോൺ പ്രൈം വീഡിയോയുമായി സഹകരിക്കുന്നതിൽ ഞങ്ങൾക്ക് സന്തോഷമുണ്ട്,” സംവിധായകൻ സക്കറിയ മുഹമ്മദ് പറഞ്ഞു. വൈറസ്, ഗ്യാങ്‌സ്റ്റർ, 22 ഫീമെയില് കോട്ടയം എന്നിവയുടെ ഡിജിറ്റൽ പ്രീമിയറുകളെ തുടർന്ന് ഹലാൽ ലവ് സ്റ്റോറിയുടെ ലോക പ്രീമിയറിനായി ആമസോൺ പ്രൈം വീഡിയോയുമായി വീണ്ടും സഹകരിക്കുന്നതിൽ ഞാൻ സന്തോഷവാനാണ്. ” നിർമ്മാതാവ് ആഷിക് അബു പറഞ്ഞു. വൈറസിന്റെ വിജയത്തിനുശേഷം ഇന്ദ്രജിത്ത് സുകുമാരൻ, ജോജു ജോർജ്, സൗബിൻ ഷാഹിർ, പാർവതി തിരുവോത്ത് എന്നിവര് വീണ്ടും ഒന്നിക്കുന്നത് ഏറെ പ്രതീക്ഷയോടെയാണ് പ്രേക്ഷകര് കാത്തിരിക്കുന്നത്.\nഇന്ത്യയടക്കം 200 ലധികം രാജ്യങ്ങളിലെ പ്രൈം അംഗങ്ങൾക്ക് 2020 ഒക്ടോബർ 15 മുതൽ ആമസോൺ പ്രൈം വീഡിയോയിൽ ഹലാൽ ലവ് സ്റ്റോറി ലഭ്യമാകും.


durban test debutant embuldeniya shines - Malayalam MyKhel\n» ഡര്‍ബന് ടെസ്റ്റ്; ശ്രീലങ്ക സൗത്ത് ആഫ്രിക്ക മത്സരം ആവേശകരമായ അന്ത്യത്തിലേക്ക്\nഡര്‍ബന് ടെസ്റ്റ്; ശ്രീലങ്ക സൗത്ത് ആഫ്രിക്ക മത്സരം ആവേശകരമായ അന്ത്യത്തിലേക്ക്\nUpdated: Saturday, February 16, 2019, 9:55 [IST]\nഡര്‍ബന്: ശ്രീലങ്കയും സൗത്ത് ആഫ്രിക്കയും തമ്മില് നടക്കുന്ന ടെസ്റ്റ് പരമ്പരയിലെ ആദ്യ മത്സരം ആവേശകരമായ അന്ത്യത്തിലേക്ക്. 336 റണ്‍സ് വിജയലക്ഷ്യവുമായി ഇറങ്ങിയ ശ്രീലങ്ക മൂന്നാം ദിവസം കളി നിര്‍ത്തുമ്പോള്3വിക്കറ്റ് നഷ്ടത്തില് 83 റണ്‍സെടുത്തിട്ടുണ്ട്.7വിക്കറ്റ് കൈയ്യിലിരിക്കെ സന്ദര്‍ശകര്‍ക്ക് ജയിക്കാന് ഇനി 221 റണ്‍സ് കൂടിവേണം.\nനേരത്തെ കൂറ്റന് ലീഡ് ലക്ഷ്യമാക്കിയിറങ്ങിയ ദക്ഷിണാഫ്രിക്ക രണ്ടാം ഇന്നിങ്‌സില് 259 റണ്‍സിന് എല്ലാവരും പുറത്തായിരുന്നു. 90 റണ്‍സെടുത്ത ക്യാപ്റ്റന് ഫാഫ് ഡു പ്ലസിസും 55 റണ്‍സെടുത്ത ക്വിന്റണ് ഡി കോക്കുമാണ് ടീമിനെ തകര്‍ച്ചയില്‍നിന്നും രക്ഷിച്ചത്. ശ്രീലങ്കയ്ക്കായി ലസിത് എംബുല്‍ഡേനിയ5വിക്കറ്റ് വീഴ്ത്തിയപ്പോള് വിശ്വ ഫെര്‍ണാണ്ടോ4വിക്കറ്റുകളും സ്വന്തമാക്കി.\nരണ്ടാം ഇന്നിങ്‌സില് ശ്രീലങ്കയുടെ തുടക്കം മികച്ചതായില്ല. കരുണ രത്‌നെ(20), ലാഹിരു തിരിമണ്ണി(21) എന്നിവര് ഓപ്പണിങ് വിക്കറ്റില് സ്‌കോര് ചെയ്തപ്പോള് കുശാല് മെന്‍ഡിസ് റണ്ണൊന്നുമെടുക്കാതെ മടങ്ങി. ഒഷാദ ഫെര്‍ണാണ്ടോ(28), കുശാല് പെരേര(12) എന്നിവരാണ് പുറത്താകാതെ നില്‍ക്കുന്നത്. ശ്രീലങ്കയുടെ ആദ്യ ഇന്നിങ്‌സ് 191 റണ്‍സില് അവസാനിച്ചിരുന്നു. ദക്ഷിണാഫ്രിക്ക 235 റണ്‍സുമെടുത്തു. ആദ്യ ഇന്നിങ്‌സില് ഡെയ്ല് സ്‌റ്റെയിന് ദക്ഷിണാഫ്രിക്കയ്ക്കായി4വിക്കറ്റുകള് വീഴ്ത്തി. വെര്‍നോന് ഫിലാന്‍ഡര്, കാഗിസോ റബാഡ എന്നിവര്2വിക്കറ്റ് വീതവും സ്വന്തമാക്കി.\nMore DURBAN News\nമുന്‍നിര തകര്‍ന്നു... ഡര്‍ബനില് ദക്ഷിണാഫ്രിക്ക വന് തോല്‍വിയിലേക്ക്\nഡര്‍ബന് ടെസ്റ്റ്: 'മഹാരാജാ'വിനു മുന്നില് തല കുനിച്ച് ഓസീസ്... പൊരുതിയത് മൂന്നു പേര് മാത്രം\nഅദ്ദേഹം വീണ്ടുമത് ചെയ്തു... എന്തൊരു താരം!! കോലിയെ വീഴ്ത്തി ക്രിക്കറ്റ് ലോകം\nസച്ചിനും ജയസൂര്യക്കുമൊപ്പം കോലി!! ലോക റെക്കോര്‍ഡ്, രഹാനെയ്ക്കും നേട്ടം, ഡര്‍ബന് ഹൈലൈറ്റ്‌സ്...\nവിരാട് കോലിക്ക് സെഞ്ച്വറി, ആദ്യ ഏകദിനത്തില് ഇന്ത്യക്ക് ആറു വിക്കറ്റ് ജയം\nRead more about: durban test south africa sri lanka cricket ശ്രീലങ്ക ദക്ഷിണാഫ്രിക്ക ക്രിക്കറ്റ്\nStory first published: Saturday, February 16, 2019, 9:40 [IST]


യെമനിൽ 18 അല് ഖ്വയ്ദ ഭീകരര് ജയിൽ ചാടി :: Janmabhumi Daily\nSunday 15 April 2018 9:00 am IST\nഏഡന്: യെമനിലെ ജയിലില് നിന്ന് 18 അല് ഖ്വയ്ദ ഭീകരര് രക്ഷപ്പെട്ടതായി റിപ്പോര്‍ട്ട്. അല് ബയ്ദ പ്രവിശ്യയിലുള്ള ഷിയാ ഹൗതി വിമതരുടെ നിയന്ത്രണത്തിലുള്ള ജയിലില് നിന്നാണ് തടവുകാരായ ഭീകരര് രക്ഷപ്പെട്ടത്.\nജയില് ഗാര്‍ഡുകളെ ആക്രമിച്ച് പരിക്കേല്‍പ്പിച്ച ശേഷമാണ് തടവുപുള്ളികള് രക്ഷപ്പെട്ടത്. ഗാര്‍ഡുകളുടെ കൈവശമുണ്ടായിരുന്ന ആയുധങ്ങള് ഭീകരര് തട്ടിയെടുത്തതായാണ് വിവരം. എന്നാല് തടവുകാര് എങ്ങോട്ടാണ് രക്ഷപ്പെട്ടതെന്ന് അറിവായിട്ടില്ല. ഇവരെ പിടികൂടാനുള്ള ശ്രമങ്ങള് അധികൃതര് തുടങ്ങിയിട്ടുണ്ട്.\nയെമന്റെ കിഴക്കന്, തെക്കന് മേഖലകളില് പ്രവിശ്യകളില് അല് ക്വയ്ദ ഭീകരരുടെ ശക്തമായ സാന്നിധ്യമുണ്ട്. രാജ്യത്ത് നടക്കുന്ന ഒട്ടുമിക്ക ഭീകരാക്രമണങ്ങളുടെയും പുറകില് അല് ക്വയ്ദയാണെന്നാണ് വിവരം.


2,500 ചതുരശ്ര അടിയിൽ 11 ഷിപ്പിംഗ് കണ്ടെയ്‌നറുകൾ കൊണ്ട് പണിത മനോഹരമായ വീട്; ആഡംബരമായ ഉള്ളറ രഹസ്യങ്ങൾ കണ്ടാൽ നിങ്ങൾ ഞെട്ടിപ്പോകും….. | Malayalam UK\nNovember 29 06:41 2019 by News Desk 6\tPrint This Article\nഅവരുടെ സ്വപ്ന ഭവനം പണിയുമ്പോൾ ആളുകൾക്ക് വ്യത്യസ്ത ആശയങ്ങളുണ്ട്. ചിലർ സുഖകരവും ചെറുതുമായ ബംഗ്ലാവുകൾ തിരഞ്ഞെടുക്കുന്നു, മറ്റുള്ളവർ ആഡംബര മാളികകൾ തിരഞ്ഞെടുക്കുന്നു. എന്നിരുന്നാലും, പരമ്പരാഗത വാസ്തുവിദ്യ ഉപേക്ഷിച്ച് തികച്ചും വ്യത്യസ്തമായ ഒന്ന് നിർമ്മിക്കാൻ തീരുമാനിക്കുന്ന ചുരുക്കം ചിലരുണ്ട്, ഉദാഹരണത്തിന്, ഒരു കണ്ടെയ്നർ വീട്. അതാണ് ഡിസൈനർ വില് ബ്രൂക്സിവിൽ ചെയ്തത്, ഇപ്പോൾ അദ്ദേഹം ഷിപ്പിംഗ് കണ്ടെയ്നറുകളിൽ നിന്ന് മാത്രം നിർമ്മിച്ച ഒരു വീടിന്റെ അഭിമാന ഉടമയാണ്.\nഹ്യൂസ്റ്റണിലെ മക്ഗൊവൻ തെരുവിലാണ് അദ്ദേഹത്തിന്റെ പുതിയ വീട്. ഉടമസ്ഥന്റെ അഭിപ്രായത്തിൽ, അദ്ദേഹത്തിന്റെ 11 കണ്ടെയ്നർ വീട് ഇത്തരത്തിലുള്ള ഏറ്റവും വിപുലമായ ഘടനയാണ്.\nമേൽക്കൂരയുള്ള ഒരു ഡെക്ക് ഉപയോഗിച്ച് മൂന്ന് നിലകളുള്ള ഒരു വീട് സൃഷ്ടിക്കാൻ കണ്ടെയ്നറുകൾ പരസ്പരം അടുക്കിയിരിക്കുന്നു.\n2000 കളുടെ തുടക്കം മുതൽ സ്വന്തമായി ഒരു വീട് പണിയാൻ ബ്രൂക്സിന് ആഗ്രഹമുണ്ടായിരുന്നു, എന്നിരുന്നാലും, താൻ ആഗ്രഹിക്കുന്ന തരത്തിലുള്ള വീട് രൂപകൽപ്പന ചെയ്യുന്ന ഒരാളെ കണ്ടെത്താൻ അദ്ദേഹം വളരെക്കാലം പാടുപെട്ടു, അതിനാൽ ബ്രൂക്സ് അത് സ്വയം ചെയ്യാൻ തീരുമാനിച്ചു.\n“ഞാൻ ഇഷ്ടപ്പെടുന്ന രീതിയിൽ നിർമ്മിക്കുന്ന പ്രോജക്ടുകൾ ഞാൻ കണ്ടുതുടങ്ങി. ആത്യന്തികമായി, ഒരു വീട് നിർമ്മിക്കുന്ന കുടുംബമുള്ള ഒരു ഡിസൈനറെ3നിലകളുള്ള ഒരു ഷോ ഹോബ്സ് രൂപകൽപ്പന ചെയ്യാൻ നിയോഗിച്ചു. മാസങ്ങളോളം ചുറ്റിക്കറങ്ങിയ ശേഷം, ഒടുവിൽ എനിക്ക് ആ ഗ്രൂപ്പിനെ ഓടിച്ചു വിടേണ്ടി വന്നു , കാരണം അവർ എനിക്ക് ആവശ്യമുള്ളത് നൽകാൻ തയ്യാറായില്ല. അങ്ങനെ, എന്റെ സ്വന്തം വീട് രൂപകൽപ്പന ചെയ്യാനുള്ള യാത്ര 2011 ൽ ആരംഭിച്ചു, ”ആ മനുഷ്യൻ തന്റെ ബ്ലോഗിൽ എഴുതി.\nവർഷങ്ങൾക്കു ശേഷം ഒരു കണ്ടെയ്നർ വീട് എന്ന ആശയം ബ്രക്സിന് ലഭിച്ചു.അതിന്റെ പിന്നിലുള്ള ആശയം വളരെ ലളിതമാണ്.\n“ഷിപ്പിംഗ് കണ്ടെയ്‌നറുകൾ ശക്തവും അഗ്നിരക്ഷിതവും ദീർഘകാലം നിലനിൽക്കുന്നതും ചുഴലിക്കാറ്റ് പ്രതിരോധശേഷിയുള്ളതും പൊതുവായ സ്വഭാവസവിശേഷതകളുമാണ്,” ബ്രക്സ് വിശദീകരിക്കുന്നു.\nഎന്നിരുന്നാലും, ഒരു പ്രൊഫഷണൽ ബിൽഡർ അല്ലാത്ത ഈ മനുഷ്യന് തന്റെ സ്വപ്ന ഭവനം പണിയാൻ എന്ത് ചെയ്യുമെന്ന് അറിയില്ലായിരുന്നു. എന്നാൽ എന്ത് വേണമെങ്കിലും ചെയ്യാൻ അദ്ദേഹം തീരുമാനിച്ചു.\nവീടിന്റെ3ഡി സ്കെച്ച് സൃഷ്ടിക്കുക എന്നതായിരുന്നു അദ്ദേഹം ആദ്യം ചെയ്തത്. ഷിപ്പിംഗ് കണ്ടേനറുകളിൽ നിന്ന് ഒരു വീട് നിർമ്മിക്കുന്നതിനെക്കുറിച്ച് എല്ലാം പഠിക്കാൻ വളരെ മണിക്കൂറുകൾ ചെലവഴിച്ചതിന് ശേഷം, 2,500 ചതുരശ്രയടി വിസ്തീർണമുള്ള വീടിന്റെ അഭിമാന ഉടമയാണ് ബ്രക്സ്. ഇപ്പോൾ വീട് ഏതാണ്ട് പൂർണ്ണമായും സജ്ജീകരിച്ചിരിക്കുന്നു,\nസ്വപ്ന വിളിച്ചത് സ്വര്‍ണ്ണക്കടത്തിനല്ല, മദ്യം ചോദിച്ചായിരുന്നു; സ്വപ്ന അച്ഛന്റെ സെക്കന്‍ഡ് കസിന്റെ മകന്റെ മകൾ, ബിജു രമേശിന്റെ വെളിപ്പെടുത്തല്\n8th May 21 4:23 pm


തദ്ദേശ തെരഞ്ഞെടുപ്പ്; കരട് വോട്ടര് പട്ടിക പ്രസിദ്ധീകരിച്ചു – Meddling Media\nതദ്ദേശ സ്വയംഭരണ സ്ഥാപനങ്ങളിലെ തെരഞ്ഞെടുപ്പിനുള്ള കരട് വോട്ടര് പട്ടിക പ്രസിദ്ധീകരിച്ചു. മലപ്പുറം ജില്ലയിലെ 94 ഗ്രാമപഞ്ചായത്തുകളില് 92 ഗ്രാമപഞ്ചായത്തുകളിലെയും 12 നഗരസഭകളിലെയും വോട്ടര് പട്ടികയാണ് ഇലക്ടറല് രജിസ്‌ട്രേഷന് ഓഫീസര് പ്രസിദ്ധീകരിച്ചത്. പഞ്ചായത്തുകളിലും മുന്‍സിപ്പാലിറ്റികളിലും വില്ലേജ് ഓഫീസുകളിലും വോട്ടര്‍മാര്‍ക്ക് പട്ടിക പരിശോധിക്കാം. കൂടിച്ചേര്‍ക്കലുകള്‍ക്കും തിരുത്തലുകള്‍ക്കും ശേഷം ഓഗസ്റ്റ് മാസത്തില് അന്തിമ വോട്ടര് പട്ടിക പ്രസിദ്ധീകരിക്കും. അതിന് ശേഷവും വോട്ടര്‍മാര്‍ക്ക് കൂടിച്ചേര്‍ക്കലുകള്‍ക്കും തിരുത്തലുകള്‍ക്കും സമയം അനുവദിക്കും.\nജില്ലയിലെ എടയൂര്, എടപ്പാള് തുടങ്ങിയ ഗ്രാമപഞ്ചായത്തുകളിലെ ജീവനകാര്‍ക്ക് കോവിഡ് 19 രോഗബാധ മൂലം ഓഫീസ് തുറന്ന് പ്രവര്‍ത്തിക്കാനാവാത്ത സാഹചര്യത്തില് ഈ ഗ്രാമപഞ്ചായത്തുകളിലെ വോട്ടര്‍പട്ടിക പ്രസിദ്ധീകരിക്കുവാന് സാധിച്ചിട്ടില്ലെന്ന് ഇലക്ഷന് ചുമതലയുള്ള ഡെപ്യൂട്ടികലക്ടര് അറിയിച്ചു.\nകുട്ടികൾക്ക് ഓൺലൈൻ പഠനത്തിനായി LED ടിവികൾ നൽകി.


അന്ന് അയാൾ അപർണയുടെ ഫോട്ടോ എടുക്കുകയും, അനാവശ്യ മെസേജുകൾ അയക്കുകയും ചെയ്തു: ജൂഡ് ആന്റണി | Jude Anthany Joseph\nHome/NEWS/General/അന്ന് അയാൾ അപർണയുടെ ഫോട്ടോ എടുക്കുകയും, അനാവശ്യ മെസേജുകൾ അയക്കുകയും ചെയ്തു: ജൂഡ് ആന്റണി\nലൊക്കേഷനിൽ എത്തും മുൻപ് തന്നെ അയാളെ പറഞ്ഞുവിടാൻ ഞാൻ ആവശ്യപ്പെട്ടു, തെറ്റുകൾ ചെയ്യാൻ തന്റെ സെറ്റിൽ ആരെയും അനുവദിക്കില്ലെന്ന് ജൂഡ്\nജൂഡ് ആന്റണി ജോസഫ് സംവിധാനം ചെയ്യുന്ന രണ്ടാമത്തെ ചിത്രമാണ് ‘ഒരു മുത്തശ്ശി ഗദ’. മികച്ച പ്രേക്ഷക പ്രതികരണമാണ് ചിത്രം നേടിയത്. ഇപ്പോഴിതാ മുത്തശ്ശി ഗദയുടെ ഷൂട്ടിങ്ങിനിടയിൽ ഉണ്ടായ ഒരു അനുഭവം പങ്കുവെയ്ക്കുകയാണ് ജൂഡ്. ചിത്രത്തിൽ അന്ന് വർക്ക് ചെയ്തിരുന്ന അസിസ്റ്റന്റ് ഡയറക്ടർ നടി അപർണ ബാലമുരളിയുടെ ഫോട്ടോസ് എടുക്കുകയും അവർക്ക് അനാവശ്യമായി സന്ദേശങ്ങൾ അയക്കുകയും ചെയ്തിരുന്നുവെന്ന് ജൂഡ് പറയുന്നു. എന്നാൽ സംഭവം അറിഞ്ഞ ഉടനെ ഇയാളെ താൻ സെറ്റിൽ നിന്ന് പറഞ്ഞു വിടുകയും ചെയ്തുവെന്നും ജൂഡ് പറയുന്നു. തന്റെ പുതിയ സിനിമ സാറാസിന്റെ പ്രമോഷനുമായി ബന്ധപ്പെട്ട് മനോരമയ്ക്ക് നൽകിയ അഭിമുഖത്തിലാണ് ജൂഡ് ഇക്കാര്യം തുറന്നു പറഞ്ഞത്.\nജൂഡ് ആന്റണി യുടെ വാക്കുകൾ:\n‘മുത്തശ്ശി ഗദയിൽ ഒരു അസിസ്റ്റന്റ് ഡയറക്ടർ ഉണ്ടായിരുന്നു. കോസ്റ്റ്യൂം കൺടിന്യുവിറ്റി ആണ് ഇയാൾ ചെയ്തുകൊണ്ടിരുന്നത്. ഞാൻ നോക്കുമ്പോൾ ഇയാൾ അപർണയുടെ ഫോട്ടോ എടുക്കുന്നുണ്ട്. എന്തിനാണ് ഫോട്ടോ എടുക്കുന്നതെന്ന് ഞാൻ അവനെ വിളിച്ചു ചോദിച്ചു.കൺടിന്യൂവിറ്റി നോക്കാനാണ് സർ എന്ന് അവൻ മറുപടി പറഞ്ഞു. കുറച്ചു കഴിഞ്ഞപ്പോൾ അയാൾ അപർണയുടെ ഫോൺ നമ്പർ വാങ്ങിയതായി കണ്ടു. ചോദിച്ചപ്പോൾ പറഞ്ഞു, കോസ്റ്റ്യൂമിന്റെ കാര്യം പറയാനാണ് എന്ന്. നമ്പർ വാങ്ങിച്ചോളൂ… വേറെ ഏതെങ്കിലും തരത്തിലുള്ള മെസേജ് അയച്ചുവെന്ന് അറിഞ്ഞാൽ അതോടെ ഈ പണി നിർത്തിക്കും എന്ന് അപ്പോഴേ ഞാൻ മുന്നറിയിപ്പ് കൊടുത്തിരുന്നു.\nഅടുത്ത ദിവസം ഞാൻ ലൊക്കേഷനിലേക്ക് വരുന്ന സമയത്ത് അസോസിയേറ്റ് എന്നെ വിളിച്ചു പറയുന്നത് ഇയാളുടെ കാര്യമാണ്. ആ പയ്യൻ അപർണയ്ക്ക് മെസേജ് അയച്ചിരിക്കുന്നു. ‘അപ്പൂ… നീയില്ലാതെ എനിക്ക് ജീവിക്കാൻ പറ്റില്ല… ഐ ലവ് യൂ’ എന്നാണ് അയാളുടെ മെസേജ്. ഞാൻ ലൊക്കേഷനിൽ എത്തും മുൻപ് തന്നെ അയാളെ പറഞ്ഞുവിടാൻ ഞാൻ ആവശ്യപ്പെട്ടു. ആ ഫോണും വാങ്ങി വച്ചു’- ജൂഡ് പറഞ്ഞു.\nമകന് ജനിച്ചപ്പോഴാണ് അങ്ങനെയൊരു തിരിച്ചറിവ് വന്നത്: ആസിഫ് അലി പറയുന്നു\nഡാം പൊട്ടി മരിക്കാൻ സാധ്യതയുള്ള എല്ലാവരും ഒരു മരണമൊഴി ഇപ്പോഴേ എഴുതി കോടതിയിൽ സമർപ്പിക്കണം\n‘ഓണം മാവേലി പൂക്കളം മതേതരത്വം’ ഇതിലൊക്കെ വിശ്വാസമുള്ളവർക്ക് ഓണാശംസകൾ: ശ്രദ്ധേയമായി ജൂഡിന്റെ കുറിപ്പ്\nAug 19, 2021, 10:28 am IST\n‘മുഖം മൂടി അണിഞ്ഞവരെ നേരത്തെ തിരിച്ചറിഞ്ഞാൽ കാബൂൾ ആവർത്തിക്കാതിരിക്കാം’: ജൂഡ് ആന്റണി\nAug 16, 2021, 02:15 pm IST\nമൊബൈൽ നമ്പർ ചോദിച്ച എന്നെ ജൂഡ് അപമാനിച്ചു, ഇന്ന് തുല്യതയെ കുറിച്ച് പറയുന്നു: കുറിപ്പ് വൈറൽ\nJul 26, 2021, 10:55 am IST


പകർച്ചവ്യാധി ഭീഷണിയിൽ സംസ്ഥാനം; 13 ജില്ലകളിൽ അതീവ ജാഗ്രത...ഞായറാഴ്ച മാത്രം 10 എലിപ്പനി മരണം | leptoserosis rate increases in kerala emergency meeting today - Malayalam Oneindia\nUpdated: Mon, Sep 3, 2018, 10:12 [IST]\nകോഴിക്കോട്: മഹാപ്രളയത്തിന് പിന്നാലെ സംസ്ഥാനം എലിപ്പനി ഭീതിയിൽ. എലിപ്പനി ബാധിച്ചെന്ന് സംശയിക്കുന്ന 10 പേർ കൂടി ഞായറാഴ്ച മരിച്ചു. ഇതോടെ മൂന്ന് ദിവസത്തിനകം 31 പേർ മരിച്ചു. കോഴിക്കോട് ജില്ലയിൽ സ്ഥിതിഗതികൾ രൂക്ഷമാണെന്ന് സൂചനയുണ്ട്. കോഴിക്കോട് നാലു പേർ, എറണാകുളത്ത് രണ്ട്, പാലക്കാട്, തിരുവനന്തപുരം, തൃശൂർ, മലപ്പുറം ജില്ലകളിൽ ഓരോരുത്തരുമാണ് ഞായറാഴ്ച മരിച്ചത്.\nപടർച്ച വ്യാധികൾ പടരുന്നതിന്റെ പശ്ചാത്തലത്തിൽ സംസ്ഥാനത്ത് അതീവ ജാഗ്രതാ നിർദ്ദേശം പ്രഖ്യാപിച്ചിട്ടുണ്ട്. എലിപ്പനിയെ കൂടാതെ മഞ്ഞപ്പിത്തവും ഡെങ്കിപ്പനിയും റിപ്പോർട്ട് ചെയ്യുന്നുണ്ട്. വയനാട്ടിൽ ഒരാൾക്ക് എച്ച് 1 എൻ 1 ബാധ സ്ഥിരീകരിച്ചതായും റിപ്പോർട്ടുണ്ട്. എലിപ്പനി മരണങ്ങൾ കൂടിയതോടെ ആരോഗ്യ വകുപ്പ് പ്രതിരോധ പ്രവർത്തനങ്ങളും ഊർജ്ജിതമാക്കിയിട്ടുണ്ട്.\nകോഴിക്കോട് ജില്ലയിലെ ആരോഗ്യ വകുപ്പിന്റെ കൾട്രോൾ റൂം 24 മണിക്കൂറും പ്രവർത്തിക്കും. സ്ഥിതിഗതികൾ വിലയിരുത്താൻ ആരോഗ്യമന്ത്രി ഇന്ന് അടിയന്തിര രോഗം വിളിച്ചിട്ടുണ്ട്. പ്രളയത്തിന് ശേഷം വെള്ളമിറങ്ങാത്ത പ്രദേശങ്ങളിൽ ബ്ലീച്ചിംഗ് പൗഡർ വിതറി ശുചീകരിക്കും. പ്രതിരോധ ഗുളികകളും ആരോഗ്യവകുപ്പ് വിതരണം ചെയ്യുന്നുണ്ട്.\nകഴിഞ്ഞ ദിവസം ആരോഗ്യവകുപ്പ് ചികിത്സാ പ്രോട്ടോകോൾ പുറത്തിറക്കിയിരുന്നു.രക്ഷാപ്രവർത്തകരും ആരോഗ്യപ്രവർത്തകരും ആഴ്ചയിൽ ഒരിക്കൽ നിർബന്ധമായും എലിപ്പനി പ്രതിരോധ ഗുളികയായ ഡോക്സിസൈക്ലിൻ 200 എം ജി കഴിക്കണമെന്ന് ആരോഗ്യവകുപ്പ് നിർദ്ദേശിച്ചിട്ടുണ്ട്.\nleptoserosis rate increases in kerala emergency meeting today


റെയ്ഡില് പിടികൂടിയത് 257 കോടി; വ്യവസായി പീയൂഷ് ജെയിന് അറസ്റ്റില് - Mangalam News Online\nറെയ്ഡില് പിടികൂടിയത് 257 കോടി; വ്യവസായി പീയൂഷ് ജെയിന് അറസ്റ്റില്\nകാണ്‍പൂര്>>ഉത്തര്‍പ്രദേശിലെ കാണ്‍പൂരില് വന് കള്ളപ്പണ വേട്ട. കള്ളപ്പണവുമായി ബന്ധപ്പെട്ട റെയിഡില് കാണ്‍പൂര് വ്യവസായി പീയൂഷ് ജെയിനെ ജി എസ് ടി ഇന്റലിജന്‍സ് അറസ്റ്റ് ചെയ്തു. ഇയാളുടെ സ്ഥാപനങ്ങളിലും വീടുകളിലും നടത്തിയ റെയിഡില് 257 കോടി രൂപയാണ് പിടികൂടിയത്. ഇയാളുടെ കാണ്‍പൂരിലെ വസതിയില് നിന്നും പല സംസ്ഥാനങ്ങളിലായുള്ള സ്ഥാപനങ്ങളില് നിന്നുമാണ് പണം കണ്ടെത്തിയത്.\nവീട്ടില് നിന്നുമാത്രം 90 കോടിയാണ് കണ്ടെത്തിയത്. വീട്ടിലെ രണ്ട് വലിയ അലമാരകളില് നിന്ന് നിറയെ പണം സൂക്ഷിച്ചിരിക്കുന്നതിന്റെ ചിത്രങ്ങളും പുറത്തുവന്നിരുന്നു.ആദായ നികുതി വകുപ്പ് സംഘം 36 മണിക്കൂര് എടുത്താണ് റെയ്ഡ് പൂര്‍ത്തിയാക്കിയത്.5നോട്ടെണ്ണല് മെഷീനുകള് ഉപയോഗിച്ചാണ് പിടിച്ചെടുത്ത പണം എണ്ണിത്തീര്‍ത്തത്. കണ്ടെയിനര് ലോറിയിലാണ് ഉദ്യോഗസ്ഥര് പണം കൊണ്ടുപോയത്. പീയൂഷ് ജെയിന് ഷെല് കമ്പനികള് വഴി പണം വകമാറ്റിയെന്നും ഉദ്യോഗസ്ഥര് കണ്ടെത്തി.\nപീയൂഷ് ജെയിന്റെ വീട്ടില് പ്ലാസ്റ്റിക് കവറില് റിബ്ബണ് കൊണ്ട് പൊതിഞ്ഞ നിലയിലായിരുന്നു കറന്‍സികള് സൂക്ഷിച്ചിരുന്നത്. നോട്ടു കെട്ടുകള് കണ്ട് കണ്ണ് തള്ളിയ അവസ്ഥയിലായിരുന്നു പരിശോധനയ്ക്ക് എത്തിയ ഉദ്യോഗസ്ഥരുടെ അവസ്ഥ. പിയൂഷ് ജെയിന്റെ കാണ്‍പൂര്, മുംബൈ, ഗുജറാത്ത് എന്നിവിടങ്ങളിലുള്ള സ്ഥാപനങ്ങളില് നിന്നും കാണ്‍പൂരിലെ വസതിയില് നിന്നുമാണ് പണം പിടികൂടിയത്. വീടിന് പുറമേ ഓഫീസിലും കോള്‍ഡ് സ്റ്റോറേജിലും ഇദ്ദേഹത്തിന്റെ ഉടമസ്ഥതയിലുള്ള പെട്രോള് പമ്പിലും പരിശോധന നടത്തി. ഒടുവില് കണ്ടെയിനര് എത്തിച്ചാണ് പണം പൊലീസ് ഇവിടെ നിന്നും മാറ്റിയത്.\nഇയാളുടെ ഉടമസ്ഥതയില് 40 കമ്പനികളുണ്ടെന്നാണ് ആദായ നികുതി വകുപ്പ് പറയുന്നത്. സമാജ്വാദി പാര്‍ട്ടി അധ്യക്ഷന് അഖിലേഷ് യാദവുമായി അടുപ്പം സൂക്ഷിക്കുന്ന വ്യാപാരിയാണ് പിയൂഷ് ജെയിനെന്ന ആരോപണവുമായി ബിജെപി രംഗത്തെത്തി. സമാജ്വാദി പാര്‍ടിയുടെ പേരില് ‘സമാജ്വാദി അത്തര്’ പുറത്തിറക്കിയത് ജെയിനാണെന്നും ഇവര് പറയുന്നു. ഇയാളുടെ സഹോദരന് പമ്മി ജെയിന് മുതിര്‍ന്ന എസ്പി നേതാവാണ്. അതേസമയം പിയൂഷ് ജെയിനുമായി പാര്‍ട്ടിക്ക് ബന്ധമില്ലെന്ന് സമാജ് വാദി പാര്‍ട്ടി പ്രതികരിച്ചു.\nPrevious Article കാച്ചാണിയില് നാടന് പടക്കമെറിഞ്ഞ് യുവാവിനെ വെട്ടിപ്പരിക്കേല്‍പ്പിച്ച കേസ്: രണ്ടുപേര് അറസ്റ്റില്\nNext Article കെ റെയിലിനായി വീടുകള് തോറും കയറിയിറങ്ങി പ്രചാരണം ശക്തമാക്കാന് സിപിഎം